
PARTEA ÎNTÂI 


PE DRUMUL CEL BUN 


les de sub arcadă. 

Mă îndrept către piscină unde e o bălăceală generală. 

Mare îngrămădeală de cururi. 

Frumoase, nasoale, atârnânde, independente, în formă de 
pară, în formă de cur; bronzate, palide, grunjoase, flaște, 
celulitoase, fluctuat nec vergetures, din cele care-ţi distilează 
dorinţa să le dorești, și din cele care-ţi distilează dorinţa să 
borăști. Foarte very impresionant tot acest etalaj. Cururi care se 
murează între două ape și altele între două luntrii, sub soarele 
dogoritor al Thailandei. 

Hotel Oriental este un așezământ de mare lux, impec, aer 
condiţionat, vedere spre tot ce este de văzut, serviciu de clasă 
(15% remiză), elefanţi statufiaţi în hol, scară maiestuoasă, 
muzică începând de la five o'clock, San-Tantonio de vânzare la 
chioșcul din fund; partea veche conservată, stil colonial pur 
sânge (Siam). 

Găsesc că totul e bine. Mă dau în vânt după hotelurile de lucs, 
eu Antonio, de extradiţie modestă și probablementy din pricina 
acesteia. Clasă înaltă, sunt amator. N-au decât să mănânce 
rahat  chinezuţii, popovii,  iranienii,  zulușii,  cubanezii, 
concubinezii, cu tonţii, năvălitori cu dinţi lungi și regim de fakir, 
eu mi-am înfulecat partea mea de turpitudine - confort, m-am 
lăfăit în ea până peste gât. Și chiar peste. Am profitat de tot ce-i 
posibil, făcând de toate, fiindcă eram aici și lucrurile erau și ele 
aici, nu? Cu ce-ar mai rima, altminteri, a trăi trăire? A trece 
peste, adică dincolo, este pentru după aceea, după ce cunoști 
totul, după ce te sastisești, după ce ţi-ai consumat excesele 
până la cotor. Pentru a te angaja pe calea ascetismului, trebuie 
să-ți oferi, în prealabil, cu voluptate lacomă, toate motivele unei 
ciroze; morala intimă decurge adesea dintr-o criză de ficat, sau 

dintr-o dandana vasculară; mașinăria alterează sufletul. Câtă 
vreme carnea se poate destrăbăla, conștiința nu ridică 
probleme. 

Eu îţi debitez chestii deștepte și ţie ţi se rupe-n paișpe, 
cioflingar nenorocit? Ei bine, dreptatea e de partea ta, ai o 
dreptate suverană, atâta dreptate că-mi vine să vomit. Nu-i 
nimic, șezi blând, nu mișca, încep să-ţi expun tărășenia. 

les, deci, de sub arcada umbroasă. 

Beru mă flanchează. 

Vreau să zic că mă însoțește. Adică sunt flancat de Beru! 

Care-mi flanchează icnituri în mate, înţolit cum e, apostolul, 
într-o bermudache dungată galben și mov și o cazacă de pânză 
albă cu buzunar marsupial. Albul a fost dintotdeauna nefast 
pentru Béru, slujindu-i invariabil, doar ca fond pentru sosurile 
ingurgitate. De-abia luasem micul dejun și iată numitul element 
vestimentar mânjit cu gălbenuș de ou, urme de specialităţi 
viticole CGtes-du-Rhone, cafea și grăsimi variate. 

Ne oprim pentru a contempla fauna din scăldătoare, gagicile 
în special. Sar în ochi niște manechine din Paris, venite să 
prezinte colecţia iernii viitoare bangkokienelor, echipate cu 
premoniţii de costume de baie (nu se poate folosi nici măcar 
termenul de bănuite). Aceste costume subliniază exact ceea ce 
este esențial pentru cei care ginesc dintr-o ocheadă. Costume 
din două piese (la același teatru) într-atât de inexistente, încât 
se văd fofoloancele cum te văd și cum mă vezi. Se bănuiește un 
fremătat languros de catarge în șezlongurile din care mușterii 
vizionează naiadele. Lume amestecată. Prezentabili și nasoi, cu 
mutre tibulare și pa tibulare. Burtoși păroși, tembeli bătrâni, 
varicoși prăjiţi, cărora li se scoală ochelarii de soare pe frunte 
pentru a contempla în colorit natur. Le curg balele boșorogilor. 
Babine garnisite de stalactite umede. Masculul, orice i s-ar 
întâmpla, rămâne un pofticios. Și cu zgâărciul răs-ofilit, trebuie 
să-și belească ochii pe geografii de domnișorici. 

Atenţia mea plimbăreaţă este brusc solicitată de atitudinea 
unui tip, cel mai apropiat nouă, care, departe de a-și holba ochii 
la parizience, privește în direcţia opusă, adică a noastră. 

Un barbat bine, deși vizibil britanic. Părul lins, cărare laterală, 
fălcile gen sertar prost închis. 

Întinde către noi braţul drept, pocnind două din cele cinci 
degete care-l termină și zice: 

— Ar trebui să vă daţi înapoi, gentleman! 

E ceva poruncitor în vocea sa. Deși nesupus din fire, mă 
supun instinctiv, amorsând un pas îndărăt, silindu-l, prin 
împingere, pe Beru să mă imite. 

Am fost inspirat acţionând astfel căci, în exact clipa în care 
terminăm această dublă mișcare, o masă întunecată trece 
razant pe lângă mutrele noastre și ni se strivește la picioare, pe 
dale, cu un zgomot neplăcut. 

Este vorba de un tip solid, îmbrăcat într-un halat de baie 
brodat Oriental, care Oriental, nu ţi-o voi repeta niciodată 
suficient, este un grand-hotel de primisimă categorie, meritând, 
fie și numai pentru el singur, o călătorie la Bangkok. 

Porcăria, în asemenea circumstanțe, sunt împroșcăturile. 

Stai frumos, strălucind fercheș ca o vitrină Cartier, faci pe 
play-boul, te arborezi, te pavoazezi și deodată un găligan solid 
se defenestrează și iată-te într-o clipită pătat ca un parașutist. 

Fir-ar al dracului: dac-ai vedea pantalonul meu de pânză albă, 
cămașa mea galben pai, târlicii de pânză imaculată precum 
sfânta concepţiune, mânjite în halul ăsta te-ar apuca bocetul; 
toale made in de Blausse, la Cannes (06)! In sfârșit, esenţialul 
este sănătatea, nu? Cum zicea ăla: oricum ai întoarce-o, cu cât 
trece vremea, cu atât întâlnești mai puţini oameni care s-o fi 
cunoscut pe Sarah Bernhardt (care se numea în realitate Rosine 
Bernard, dovadă că, după cum vezi, nu numai Blumenthal își 
schimbă numele în Florescu). lar eu adaug acestei aserţiuni că, 
pe măsură ce trece timpul, vei găsi din ce în ce mai puţini 
oameni capabili să-ți salveze viața. Știu o mulțime d-ăia care, în 
locul englezoiului, ar fi contemplat spectacolul, încântați de 
chilipir; așteptând ca matahala imensă căzută din cer să ne pice 
în cârcă, mie și lui Beru, transformându-ne în clătite bretone sau 
hamburgeri. Un Rosbif trăncăne puţin dar cu temei, să nu mă 
contraziceţi. Net și precis, fără să strige păzea, deși acesta era 
cuvântul de spus. Atât că, dacă striga păzea, aș fi cercetat 
motivele, exact timpul cât să-l primesc pe mister zborplanat 
peste mutră buf! Nu, el, drăguţul de britănicuț, el a știut imediat 
maniera cu care să ne evite aerolitul: „Ar trebui să vă dați 
înapoi, gentleman!” Și ne-am dat înapoi și în loc ca lumea să 
facă cerc în jurul nostru pentru a examina băltoaca compusă din 
mine și Gravos, suntem încă vii și în primul rând al spectatorilor. 

Zburătorul s-a plantat cu faţa înainte, astfel că a percutat, 
mai întâi, cu bărbia, drept care fizionomia sa este oarecum 
alterată. Trasaţi o linie dreaptă de la sprâncenele răposatului la 
laringe și veţi pricepe că ceea ce i-a servit de tărtăcuţă seamănă 
în prezent cu o caschetă de baie, întrucât amicul pare să fi fost 
chel ca o carte de credit plastifiată American-Express. Zace de o 
lărgime inumană, cu burdihanul plesnit și membrele dislocate. 

Naiadele scot ţipete, băbătiile leșină sau se prefac că. Un 
boșorog cu mutră de sadic profesionist pipăie în terciul feţei, cu 
degete groase și avide, ca unul care-și caută ochelarii în cutia 
de mănuși a tomobilului. 

Forfotă în toate părţile. Îngreţoșat de viziune și de mărturiile 
pe care le poartă ţoalele mele, ocolesc tocătura sângerândă 
pentru a mă apropia de englez. Acesta, impasibil, stă lungit pe 
șezlong. Deja macabra poveste nu mai este ceașca lui de ceai 
favorită. Demnitatea Sa soarbe, visând, un whisky. 

— Mersi very much, îi zic. 

Are un aer vag, plictisit, dar nu lipsit de umor. „Pentru puţin, 
era tot ce puteam face” semnifică mișcarea sa. 

Insist: 

— Aţi văzut de la ce etaj a căzut? 

Rosbiful leagănă capul în direcţia clădirii. 

— Nu este interzis să gândești că această persoană a căzut 
de la balconul unde atârnă cordonul halatului, răspunde. 

Număr etajele până la doisprezece. 

După care înfrunt contra-sensul spectatorilor, direcţia recepţia 
hotelului, unde câteva thailandeze delicioase papagalicesc 
glumiţe. Evident, nu sunt încă informate de tragedie. 

Mă îndrept către ele, precedat de un surâs atât de seducător 
încât vor trebui să-și schimbe slipul la capătul conversaţiei. (Ai 
putea să-mi spui cine va sta, atunci, la recepţie, pentru a 
răspunde clientelei?). 

Mă adresez celei mai frumoase dintre ele, o bucăţică ale cărei 
priviri piezișe te fac să gândești la două sexuri apropiate (inimii 
mele mai ales). 

— La etajul doisprezece, un tip chel care ocupă un 
apartament în faţa piscinei, știți despre cine e vorba? întreb. 

Gagicuţa începe să gângurească cu prietenarele, apoi să 
descifreze un tablou îmbăcsit de cartonașe purtând nume. Afară 
zgomotul se întețește. De abia au timpul să-mi spună că, 

probabil, este vorba de Dl. Johannes Brandt din Hamburg, 
Germania, apartamentul 1212. E singur în cameră? Da, singur. 
Bun, hai să vedem. Ajung la ascensor și intru în el în timp ce 
papagaliţele cu ochi bridaţi și slipurile în pericol sunt informate 
de oroarea de afară. 

e 

Ajung în faţa lui 1212, anunţ cu voce tare că o caut pe 
donșoara Angela... Dacă vrei să mă crezi fă-o, dar cheia este în 
ușă. Intru cu o superbă dezinvoltură. Minusculă anticameră 
garnisită cu dulapuri în perete, ușa băii, ușa camerei. Aceasta 
din urmă larg deschisă. 

Accesul către balcon este considerabil degajat și perdeaua de 
tul fâlfâie către exterior ca pânza, pe cale de a fi ridicată, a unei 
ambarcații. 

Mă bag. 

Cordonul halatului de bath e acolo, bălăngănindu-se deasupra 
vidului. 

Mă întorc în cameră. Patul desfăcut, pe o masă joasă un 
platou cu reliefuri de mic-dejun pentru două persoane. Radioul 
râșnește în sardină, cum ar zice Grasu. Muzică de la fața locului, 
sfâșietoare, percutantă, smiorcăicioasă, care-ţi sâcâie nervișorii. 

Intr-un colț al camerei, o pușcă de vânătoare în husă cu 
fermoar. Deschid fermoarul. E vorba de un Decoytor 79 cu 
lunetă, ţeavă trimulcită, expectativă dublă, farniente incorporat 
și injecție directă în obiect. Oțel șlefuit, din cel care zice 
mulţumesc când e mângâiat. Asta-ţi trage niște gogoloaie mari 
cât fuduliile unui ofițer în marină. Deci, sieurul Brandt era 
vânător. Dar ce se vânează oare în Thailanda? Tigrul bengalez, 
struțul amfibiu sau castorul ovipar? 

Ajunsesem aici cu auto-chestionarea, când ușa băii se 
deschide și o persoană de sex încântător opus mie răsare 
complet goală, ștergându-se între picioare cu un prosop, ceea 
ce acoperă momentan o parte esenţială, după mine, a 
individualităţii sale. 

Văzându-mă, se oprește icnit, pune un picior în fața celuilalt, 
cât să ascundă compartimentul-tezaur și ridică prosopul 
deasupra unor minunate țâțulici. Persoana despre care vorbesc 
este asiatică. 

Mi se adresează în englezește. O stâlcește delicios. 

— Cine sunteţi? întreabă. 

— Un client al hotelului, răspund eu, care urăsc minciuna. 

— Și ce doriţi? 

— Treceam, am văzut foc, am intrat. 

— Johny nu-i aici? se îngrijorează, după o ocheadă circulară. 

Presupun că Johny este diminutivul de croazieră al seniorului 
Johannes Brandt. 

— A coborât, răspund eu, același slujitor devotat al 
adevărului. 

Se minunează: 

— Bine, dar era complet gol și hainele lui sunt acolo, îmi arată 
cuierul în formă de manechin, drapat cu ţoale care, deși 
adaptate la căldură, rămân totuși germanice. 

— Și-a pus un halat de baie, o asigur. 

— Doar n-a coborât în halat de baie, se îndoiește drăguţica. 

Înalt umerii. 

— Deși sunteți, probabil budistă, aveţi  incredulitatea 
scumpului nostru sfânt Toma, zic. Daţi-vă osteneala să vă duceţi 
până la balcon și-l veţi vedea pe Herr Brandt lângă piscină. Nu 
promit că are strălucirea trandafirului și prospeţimea iasomiei, 
ar fi prea cutezător din partea mea, dar veţi constata că e în 
carne și oase (dacă pot să zic așa) acolo. 

Se supune. 

Contemplu cu admiraţie de nedisimulat silueta acestei 
încântătoare thailandeze, curișorul ei cu rotunjimi dure și dulci, 
coapsele impecabil desenate, de necomparat cu ale majorității 
fetelor din această zonă, mai toate crăcăânate de parcă ar fi fost 
crescute călare pe câte un butoi. 

Urmează precipitate exclamaţii în limba thai, pe care, din 
nefericire, nu vi le pot traduce, neavând privilegiul de a 
conversa acest dialect. Sugrumată de oroarea spectacolului, se 
întoarce spre mine. 

— A sărit de la balcon? întreabă. 

— Ca un bolid, confirm... și era cât pe ce să-l recepţionez pe 
tărtăcuță. 

Nu se formalizează peste măsură. Flegma british nu-i decât 
muci de șansonetă bleagă, somnolenţă de onanist epuizat, muci 
de nu știu ce altă tâmpenie, n-ai decât să alegi, în comparaţie 
cu impenetrabilitatea extrem-orientalilor (care extreme au 
proasta reputaţie de a se pipăi, după cum știe toată lumea). 

— Nu înțeleg de ce, zice, tocmai făcusem fericire în amor. 
Părea mulțumit. 

— Poate că a cedat unui exces de fericire, emit. Angoase 
pentru ce va urma, există și astea. Intr-un sens, ca și în celălalt, 
paroxismele zămislesc contrariul lor. 

Dar această viguroasă incursiune filosofică nu-i face mai mult 
efect decât o pișcătură de ţânţar unui elefant. 

— Ar fi indiscret, domnișoară, să vă întreb cine sunteți? 

Clatină capul, îmi unge un zâmbet proaspăt pentru catalogul 
Bronzol (paginile „ţinuta de plajă”) și, în chip de răspuns, se 
duce să-și deschidă geanta ca să extragă dintr-un teanc strâns 
cu elastic, o carte de vizită. 

Citesc: 

„Suzy Wrong”. 

— „Specialistă”. 

Pe dosul jetonului, sunt nomenclaturizate chestiile următoare: 

„Masaje thailandeze”. 

„Limbi catifelate japoneze”. 

„Pipe frantuzesti". 

„Tușeu rectal grecesc". 

„Frunze de trandafiri belgiene”. 

„Sodomie cu proteză germană”. 

„Flagelație turcească”. 

„Suplicii chinezești”. 

„Vibromasaje americane”. 

„Înjurături italienesti". 

Ziua, noaptea; cu ora, cu săptămâna. 

Tarife speciale pentru marii mutilati. 

Preturi negociate, catalog complementar la cerere. Protecția 
profilactică asigurată. 

Furnizoarea vărului primar al Maiestăţii Sale Somdet Phra 
Chao Yu Hua Bhummibol Adulyadej Rama IX al Thailandei. 

— Foarte interesant, aprob, după studierea detailată a cărții 
de vizită. Deci ai venit pentru o partidă orizontală cu Jojo? 

— Exact. 

— El te-a contactat? 

— Nu: un angajat al hotelului, la cererea clientului. 

— Și totul a mers bine? 


1 Numele complet al suveranului aflat acum în arena locală. 

— Foarte bine, avea temperament. Am făcut fericire în amor 
aseară înainte de a dormi și acum vreo jumătate de oră, când s- 
a trezit. 

— Spui că era în formă? 

— Foarte mulțumit, cânta. 

— Ai stat mult în baie? 

— Un sfert de ceas aproximativ. 

— A venit cineva în timp ce te aflai acolo? 

— N-am auzit nimic, eram sub duș. 

— De ce se afla în Thailanda solidul nostru teuton, pentru 
vânătoare? întreb, arătându-i pușcoiul. 

Defel complicată, copila. Clatină capul. 

— Nu știu, nu mi-a spus nimic. 

Ajunsesem aici cu pipăirea situaţiei, când auzim ciocănituri. În 
ușă își fac apariţia oamenii hotelului, flancaţi de un poliţai în 
uniformă. Toţi domnii aceștia sunt galbeni, de un galben- 
șofraniu, cu mutrite haioase de tipi care au venit la bâlci să se 
dea în bărci. Aparenţele acestea, după părerea mea, vin de la 
privirea lor oblică, pentru că în cazul de față n-au niciun motiv 
să se gondoleze. 

Polițistul mă întreabă cine sunt, ce învârt și ce se mai 
obișnuiește în nobila-i meserie... 

li răspund că mandea era să încaseze pe cocoașă omul- 
pasăre, că în ţara numită Franţa sunt și eu poliţist, că, din 
deformaţie profesională, am venit să văd de ce masivul 
nemțotei a descris o traiectorie atât de aiurea. Locuiesc în hotel 
și stau la dispoziţia colegului meu din partea locului pentru orice 
fel de mărturie susceptibilă să-l intereseze. 

Ca dovadă a ceea ce avansez, îi arăt sângele regretatului 
Johannes pe nădragii mei, cu fărâme din creierul său de 
păsărică și, în plus, legitimaţia barată tricolor. Totul subliniat de 
un zâmbet frumos, franc și masiv. Dă din cap. 

After that, mă cărăbănesc. 

Pe culoar, doi lachei înhămaţi la unul din aceste stranii 
vehicule pentru mari hoteluri, unde găsești tot ceea ce este 
destinat confortului clientelei: săpun, cur-papir, săruri de baie, 
lenjerie de schimb, șervețele post-coitum, naiba le mai ţine 
minte pe toate... 

Cei doi cameriști au aerul de puștani, dar chestia vine de la 
specificul morfologiilor locale. Thailanda pare un popor de 
adolescenţi, biscotte sunt mici, delicaţi și supli. 

Interceptez convoiul. 

— Spuneţi, băieți, n-aţi văzut intrând sau ieșind pe cineva din 
această cameră, acu vreo zece minute? întreb, acordându-le un 
bilet de douăzeci de bahti. 

Cei doi tăntălăi încep să cotcodocească și să se hlizească 
povestindu-și tărășenii din care nu pricep nimic. 

Apoi, în sfârșit, unul dintre ei termină prin a-mi răspunde într- 
o englezească foarte proastă (cine n-a greșit niciodată să le 
arunce prima piatră), că da, el crede că a văzut ieșind un bărbat 
de la 1212 sau 1213, dacă nu de la 1211, n-ar ști să spună cu 
precizie, dat fiind că era ocupat să-și plimbe aspiratorul în lesă 
pentru nevoile de dimineaţa. Cum arăta acest om? Aproape tot 
atât de înalt cât și el (adică trebuie că-mi ajunge ceva mai sus 
de buric), galben, da domnule, cu umerii foarte largi, cu ochelari 
negri. In plus avea o caschetă de pânză albă cu un cozoroc lung. 
Și târa un burdihan imens. Costumul său era din pânză kaki, plin 
de buzunare inutile, genul să înfunzi în ele tot soiul de lucruri pe 
care nu le mai găsești. Asta-i. Omul a luat unul din ascensoare. 
Și gata, asta-i tot. Dacă părea grăbit? Nu, deloc. Mergea agale, 
fluierând, înțelegeţi? Liniștit, a spus chiar „hello” cameristului 
trecând prin faţa trompei aspiratorului. Asta-i tot. În rest totul în 
ordine, da, sunteţi mulțumit, dom'le? Nu lăsaţi ușa balconului 
deschisă, ar putea intra sumedenie de lighioane mici și 
păcătoase și ar lua-o din loc aerul condiţionat. 

e 

Mă duc să-l caut pe Bérurier la bar. 

Instinctul meu infailibil mă avertizează că acolo mă aşteaptă, 
drăguțul de el. E acolo, într-adevăr, în tête-à-tête cu un whisky 
dublu. 

Mă cocoț lângă el. O puternică împroșcătură de sânge îi 
întunecă cazaca. 

— Te-ai urcat la pricinat, pariez? întreabă Umflatul. 

— Yes, sir. 

— Interesant? 

— Tocmai onorase o profesionistă cu care-și petrecuse 
noaptea. Gagica își scălda pămătuful în momentul bâldâbăcului. 
Tipul era, probabil, vânător, am găsit în cameră o archebuză 

pentru gâdilat fiare sălbatice supradimensionate. Ca suspect 
posibil; un asiatic burduhănos, cu ochelari negri și caschetă 
albă, dar nimic nu-i sigur. 

— Crezi în sinucidere, tălică? chestionează înfășuratul în 
osânză. 

— Nu chiar. 

— Nici io. Când sari dă la geam nu ţii cevașilsea în labă. 

Își scociorăște boalfa marsupială a cazacei şi-mi întinde un 
obiect circular, găurit la mijloc. Este de dimensiunea unei 
monede de cinci franci, din jad de un verde albăstrui. Există 
niște striuri atât pe faţa cât și pe dosul micului disc. 

— Ținea obiectu’ ăsta în căușu' mâinii, îmi explică Beru, l-am 
șterpelit pă șestache. Ce poa' să fie? 

— Semn de întrebare și de la capăt, suspin, ascunzând discul. 


2. 


Dar a sosit momentul să destăinui - o, cititorul meu de 
beleaua lumii - că noi n-am venit deloc la Bangkok, Majestatea 
Sa Bérurier | și eu, pentru a elucida acest gen de chinezării cu 
capete plesnite. 

Noi suntem aici pentru cu totul altceva, chestie pe care voi 
avea deosebita onoare să ţi-o aduc la cunoștință. 

Flash-back, vă rog! Mersi. 

(J 

Nemaipomenit, extra, fantastic, incredibil dar adevărat. 

Pentru prima dată de la nu știu care ultimă dată, Bătrânul mi- 
a fixat o întâlnire într-un bar. A 

Ai citit corect sau trebuie să-ţi traduc în braille? Intr-un bar. 
Unul adevărat, cu tejghea, mese, scaune, barman înțolit 
pinguin, miros de cornuri calde, căcăstoarea la subsol, filtru de 
cafea reproducând zgomotul venerabilului Trans Orient-Expres 
la intrarea în gara Istanbul, cu pilangiul care dă pe gât calvados, 
dame care cer fise de telefon, un patron chior cu varice în nas și 
hemoroizi altundeva și, în plus, pe pereți, afișuleţe privitoare la 
niște spectacole datând din ultimul an când mai era bunica fată 
și fusese o vreme atât de frumoasă încât i se scula, 
monumental, până și barometrului. 

Când m-a sunat in the morning, Venerabilul, nu-mi crezusem 
trompelor; îmi zisesem că mi s-au înfundat ascultătoarele și că 
se impune de urgență o spălătură la otorhino-ceri. Dar nu, 
ordinul era clar: „La unsprezece la Barul Amicilor pe bulevardul 
Longchamp”. 

Barul Amicilor, el și cu mine! 

Ce-i asta fraților? 

Rahat! 

e 

În dimineaţa aceea, când în toate clopotniţele conștiincioase 
suna ora unsprezece, împing ușa locantei în chestie și-l văd pe 
Mister Big Man în fund, la o masă discretă, pe post de barosan 
care-i dă întâlnire secretarei ca să și-o tapeze la așternut într-o 
casă onorabilă cu două ieșiri și oglinzi pe tavan. 

Mă îndrept către el, îmi zâmbește, binevoiește să-mi întindă o 
mână cu cinci degete admirabil întreţinute și-mi indică scaunul 
din față. 

Băga pe jgheab o cafea ţeapănă, cu sorbituri mici de oriental. 

— la zi-mi dragă prietene, de mult nu ţi-ai mai luat o vacanță, 
nu-i așa? 

Ca intrare în materie jos pălăria. O întrebare de să pici în 
fund. Și care trebuie să ascundă altă tărășenie, nici catolică, nici 
apostolică și nici romană. 

— De vreo zece luni, cred, domnule director... 

— Ti-ar surâde o frumoasă călătorie în cele mai bune condiţii? 

— Sunt ca un glonț pe ţeavă, domnule director. Știu bine că 
cine umblă mult nu prinde cheag, dar mi s-a părut întotdeauna o 
aiureală să tezaurizezi cheag. Acestea fiind zise, este vorba de o 
misiune sau de o vacanță? 

Are o tresărire a sprâncenelor care le pune în poziţie de aripi 
gata să zboare, după care le lasă iarăși să planeze domol 
deasupra ochilor cu luciri de scuipat polar. 

— Nici total una, nici cu desăvârșire alta, drăguță. Ai auzit 
vorbindu-se de Întreprinderea Veispea? Lenjerie feminină, 
centuri și sutiene? 

— Bineînţeles, mint. 

— Directorul general al acestei firme, Victor Heatravaire, este 
un vechi prieten de-al meu; în fiecare an, mă duc să împușc 
fazani pe moșia lui sologneză. 

Aștept continuarea. 

Vine cu încetinitorul. Bătrânul este vizibil jenat că trebuie să 
formuleze rugămintea pentru care m-a convocat, s-o ascult. lată 
de ce mi-a fixat întâlnire într-o crâșmă și nu în camera mortuară 
a biroului său de suveran poncif. Jucăm oficios, în dimineaţa 
asta. Marginalul confidenţial, extra-profesionalul. Nu prea-i 
genul lui. lată de ce se ascunde în dosul cuvântului vacanţă, 
plasat în deschiderea conversaţiei noastre ca un paravan în fața 
unui bideu. Un mare pudic, Babacul. Ilpocrit până-n măduva 
oaselor, bătrânul cotoi, rege al manevrelor limbistice, după 
mărturia anumitor frumuseți cărora le-a practicat faimoasa sa 
tiroleză afonă de reputaţie mondială. 

— Luna trecută, reia Messir King, Victor Heatravaire a plecat 
să facă o călătorie în Extremul Orient. Aceasta era prevăzută 
pentru o durată de cincisprezece zile: Japonia, Hong Kong, 
Thailanda și retur. A petrecut șase zile la Tokio, patru zile la 
Hong Kong de unde a telefonat acasă de mai multe ori și a 
părăsit Hotelul Peninsula pe 24 aprilie către începutul după- 
amiezii, luând un avion în direcţia Bangkok, unde a debarcat 
câteva ore mai târziu. Avea un apartament rezervat la Hotelul 
Oriental: nu s-a prezentat niciodată acolo și de atunci familia sa 
nu a mai avut nici cea mai mică veste de la el. Am intrat în 
legătură cu Ambasada Franţei la Bangkok, care a alertat 
autorităţile. Poliţia locală a făcut o anchetă. Tot ce a putut stabili 
este că amicul meu a debarcat cu adevărat în Thailanda. S-au 
găsit fișele de declaraţie vamală scrise de mâna lui. Dar a fost 
imposibil să se stabilească ce a făcut la părăsirea aeroportului. 
Niciun șofer de taxi nu-și amintește să-l fi luat. Niciun hotel nu l- 
a găzduit și nu cunoștea pe nimeni acolo. Or suntem în 8 mai, 
San-Antonio. |ţi dai seama de îngrijorarea alor săi... 

Tace, atent la un bărbat care se apropie de masa noastră. Un 
tip de aproape patruzeci de ani, destul de frumos, înțolit a-ntâia 
și arborând aerul unuia care se ia drept tot ce există mai 
important între regina Angliei și Dumnezeul pe care ţi l-ai ales. 

— Ah! dragă prietene, tocmai îl puneam pe comisarul San- 
Antonio la curent cu situaţia, se grăbește directorașul. 

Și către mandea: 

— i-l prezint pe domnul Jean-Michel Heatravaire, fiul 
excelentului meu prieten a cărui soartă ne îngrijorează într- 
atâta. Nimic nou, Jean-Michou? 

Celălalt răspunde printr-o mimică care ar merita premiul 
„Gânsacul de aur” la conservatorul de grosolănie. Dezolare, 
epuizare cerebrală, disperare stăpânită, resemnare în curs de 
înfiripare, scepticism cu privire la viitor, iată ce exprimă mutra 
lui de neisprăvit super-lux, încliftat, pe scenă ca și în oraș, pe 
cheltuiala părinţilor. 

— Ai înțeles deja unde voiam să ajung, drăguță? reia Șefu'. 

— Mi se pare, domnule director, că doriţi să dau o raită prin 
Bangkok? 

— Bravo! zice Bătrânul, ușurat de a fi ajuns la finalul 
discursului său. 

Chelnerul vine să ia comanda fiului Cutărescu, dar acesta nu 
se coboară până a-și uda gâtul într-o cârciumă oarecare. El 
ingurgitează numai scotch-uri vechi de treizeci de ani în cluburi 
strict închise, încât răspunde întrebării oberului printr-o mimică 
oripilată care sugerează net, amărâtului, s-o șteargă. 

Îl scrutez fără nicio plăcere. Mutră de întreţinut total, de pește 
arogant, inspirând antipatie la primul contact. Desfrânatul stil di 
granda: curvuliţe costisitoare, mașinutță carosată play-boy, 
epuizante ieșiri mondene. Așa numita Jet society, cum își zic 
nulitățile astea. Very high! Papa trebuie să fi demarat de la 
aproape nimic și-a crăpat bășica muncind, asudând douăzeci și 
patru de ore pe zi, mușcând de gât în dreapta și-n stânga, a 
întreprins, a riscat, a realizat, a construit. Și bebelușul rozaliu s- 
a fătat în scutece de satin. El a avut parte de camere 
climatizate, de canapele capitonate cu piele în care se soilește 
dulce. 

Defectul părinţilor laborioși este că-și meșteresc niște 
derbedei cu fire de păr în căușul palmei mai lungi decât barba 
lui Demis Rusos. O sfidare lansată sorții pe care știuseră, o 
vreme, s-o domine și s-o învingă. Își venerează descendența, o 
răsfaţă, o clocesc în puf până se împute. E felul lor de a-și face 
cadouri prin mijlocirea generaţiei următoare; își compensează 
nopţile albe cu nopţile roz ale progeniturilor. Ei bine, așa-i 
natura umană, ce rahatul mă-sii pot eu să fac? 

Jean-Michou declară fără să mă privească: 

— Trebuie să știm ce i s-a întâmplat tatii. Mort sau viu, trebuie 
găsit, pentru că din punctul de vedere al afacerilor situaţia este 
intolerabilă. 

Afacerile! Sigur că da. 

— Dacă ţi-ai lua cincisprezece zile de concediu, San-Antonio? 
sugerează Bătrânul. Sigur că familia Heatravaire îţi va acoperi 
toate cheltuielile. 

A treia mimică a marelui tolomac pentru a spune că, evident, 
nu se gândește să-i ceară unui sărăntoc de curcan să plece pe 
speze proprii. 

Clatin capul. 

— Nu pot să mă duc singur acolo, am nevoie de Bérurier. 

— Dacă consideri necesar, murmură Bătrânul. 

— Indispensabil, tranșez. 

— OK, lansează nea Dispreț Total. 

— Intre altele, trebuie să dispun de un credit foarte mare. S-ar 
putea să fiu obligat, odată la faţa locului, să angajez cheltuieli 
însemnate și e în afara discuţiei să acţionez cu zgârcenie. 

Bătrânul nu-i obișnuit cu asemenea limbaj din partea 
subordonaţilor. Se adresează șovăitor, parcă rușinat, fiului de 
dispărut: 

— Să știi, Jean-Michou, comisarul este un om de o integritate 
desăvârșită și (se precipită directorașul), nu are obiceiul să 
arunce banii pe geam, nici să-și facă parte în asemenea 
circumstanţe... 

Feciorul lui papa Heatravaire se posomorăște o lecuţă. 
Mălaiul, asta-i o chestie pe care-i place s-o facă praf el însuși; 
tolerează să-i dea o mână de ajutor tovarăși de partuze sau, la 
rigoare, gagici cu sânii tremurând de pofte, dar, cu asta, punct 
și de la capăt. 

Pentru a-și marca lipsa de entuziasm, în cazul de față, o ia pe 
sens giratoriu. 

— Am încredere în dumneavoastră, îi spune el directorului. 

Ceea ce implică că, altminteri, ar avea mai degrabă 
neîncredere în ceea ce mă privește, vițelul. 

li dedic un zâmbet cu reflexe verzulii, cam așa cum au măștile 
lui Dracula. 

— Domnule H6atravaire, murmur, aș vrea să fiţi bine pătruns 
de o evidenţă, înainte de a avansa în acest proiect: nu eu am 
sugerat ancheta în Extremul Orient. La drept vorbind, treaba nu 
mă  entuziasmează deloc și atunci când domnul director 
vorbește de vacanţă, găsesc că folosește un eufemism dulce- 
acrișor. Să debarci într-o ţară despre care ignori totul pentru a 
încerca să dai de urma unui turist dispărut de cincisprezece zile, 

iertați-mi expresia, nu-i ţurca. Deci îmi veţi asigura două dus- 
întors first class, îmi veţi reține două camere foarte bune la 
Oriental, care este perla Bangkok-ului din punct de vedere 
hotelier; îmi veţi remite contravaloarea unui milion de franci 
vechi în moneda ţării şi-mi veţi deschide un cont personal la 
American express pentru durata acestei călătorii: astfel vă va fi 
ușor să-mi controlaţi cheltuielile. lar pentru început, dacă sunteți 
de acord, astăzi încă mă voi ocupa de o mică anchetă prealabilă 
în anturajul tatălui dumneavoastră. 

În finalul acestor scurte precizări, lansez un semnal de salvare 
pinguinului care tocmai trecea la câteva ancabluri de ţărmul 
nostru și-i cer să aducă două bloody-mary. 

— De ce două? se îngrijorează Achile-cel-scalpat. 

— Pentru că nu sunteți singurul care vă daţi în vânt după 
acest straniu amestec, domnule director, replic, cu o fărâmă de 
impertinenţă în ton; sunt dimineți în care papilele mele 
gustative își amintesc de seara precedentă. Eu am avut-o lungă 
și încărcată, în compania unei amabile donșoare care tindea să 
ia noaptea drept zi și whisky-ul sec drept apă chioară... 

După cum vezi, artistule, am halit leu în morning-ul de azi, și 
d-ăla adevărat; leu din Atlas (cel geografic) nu animalul care-și 
cască botul pe genericul lui Metro... 

Moștenitorul ţine-ţăţelor Viespia este oarecum subjugat de 
autoritatea mea. E tipul besensac căruia trebuie să-i iei maul 
dintr-o suflare. Atunci se stinge fumegând ușor și răspândind un 
miros de lumânare mucedă. 

— Voi face cum vreţi, orăcăie acest tolomac cu ifose. 
Secretara mea se va ocupa imediat de toate modalităţile... 

Îi spun Bătrânului: 

— În ce vă privește, patroane, veţi trimite pe cineva la 
consulatul Thailandei cu pașapoartele noastre pentru vize. 

— Negreșit, se grăbește Tataia, despre care se poate crede că 
a devenit, dintr-odată, subordonatul meu, în asemenea măsură 
e supus, preș molatec la picioarele mele. 

Scot din buzunar un carnețel cochet și superbul meu stilou 
aur și argint veritabile, o atenţie delicată de la damicela cu care 
jucasem o partidă remarcabilă de sus picioarele, luna trecută, 
când amantul ei era în voiaj. 

— Tatăl dumitale este căsătorit? întreb. 

— Văduwv. 

— Locuiește singur? 

— Mai mult sau mai puţin; continuă o veche legătură cu o 
fostă secretară, care ocupă un apartament la al șaselea etaj din 
imobilul lui. Nu e tocmai o viaţă în comun, dar seamănă. 

— Ce vârstă are? 

— Șaizeci și opt. 

— Ai poza lui? 

— lat-o. 

Privesc clișeul. Îl reprezintă pe Victor H&atravaire în ţinută de 
tenisman, zâmbind. Un bărbat solid, simpatic, cu părul cărunt 
foarte des, pentru vârsta lui, mutră de luptător care nu se teme 
de viață. Se simte că bătrânul ăsta există în trombă, bea 
zdravăn, practică o grămadă de sporturi, regulează zilnic și nu 
circulă în carul cu boi. 

Privirea lui este ţintită în obiectiv ca în ochii unui plasator de 
mașini de ocazie care ar încerca să-i soldeze o veche tracțiune- 
față afirmându-i că e vorba de un Rolls ultimul tip. 

— Îmi permiteţi, nu aştept eu ca el să-mi permită și bag poza 
în buzunar. Care este adresa tatălui dumitale? 

— Bulevardul Gabriel, 213. 

— Cea a uzinelor dumneavoastră? 

— Bulevardul Karl Marx, Villejuif. 

— Și dumneata te ocupi de afacere? 

— Sunt însărcinat cu sectorul promovare. 

Vizualizez situaţia: chefuri cu câţiva atașați de presă, 
aperitive în localuri simandicoase... Târâie-brâu de lux. 

— A plecat singur în Extremul Orient? 

— Da, fiindcă scumpetea și tandrețea lui detestă călătoriile. 

— Fără prieten, fără colaborator? 

— Singur, ce mai! Asta i se întâmplă cel puţin o dată la fiecare 
doi ani. Tata nu-și ia niciodată vacanţă dar, din când în când, își 
oferă o călătorie lungă. Ultima a fost în Brazilia. 

— Întrebare de rutină: avea dușmani? 

— Pe cât știu eu, nu. E dur în afaceri, dar un tip corect. 

Picoloul aduce cele două bloody-mary prost dozate. Se vede 
că nu-i barman profesionist și că s-a zgârcit la votcă. In plus 
sucul de tomate are gust de rugină; cât despre sosul englezesc, 
n-a fost încă descoperit în bomba asta. 

Mister Jean-Michou așteaptă continuarea. S-aștepte... 

Mă gândesc. Soarta lui papa Heatravaire nu-mi inspiră 
încredere. Când dispari, la ieșirea din aeroport, într-un oraș atât 
de colcăitor ca ceea ce presupun eu că este Bangkok-ul și dacă 
după cinșpe zile ai tăi n-au nicio veste despre moaca ta, 
înseamnă că traiectoria ţi s-a poticnit într-un os al dracului de 
viermănos. 

— Deocamdată n-aţi primit nicio cerere de răscumpărare? 
suspin. 

— Niciuna. 

— Avea proiecte în ceea ce privește Thailanda? 

— Nimic special, voia, doar, să viziteze; cum făcuse cu 
Japonia, cum vizitase Hong-Kong-ul... 

Inutilitatea voiajelor trans-continentale ale bătrânului par să-i 
redea, avortonului de fecior, sentimentul superbei lui poziţii. 
Nătărăul și-a regăsit aroganţa disprețuitoare, importanţa, 
suficiența. Asta-i partea cea mai nasoală a tolomacilor cu pedigri 
și cont în bancă: suficiența lor... Restul lumii, noi cu toții, lipsiţi, 
nepricopsiți, milogi. Noi toţi, imense strigăte mute de infinită 
disperare... Și numai ei, câţiva care-și ajung, care îndrăznesc să 
fie suficienţi și pentru alţii! Rahat! Ar trebui să-i putem pocni în 
bot. Dreptul pumnului împotriva unor gânsaci sterpi ca Jean- 
Michel. Cum își fâţâie ifosele, câteva perechi de labe corect 
direcționate, pentru reabilitarea realului. Să-i cureţi de găinaţ cu 
forța, să-i constrângi! Uneori, tot văzând d-ăștia, mă apucă 
ambiţii medievale. Să scot suficiența din ei cum se exorcizau 
vrăjitoarele: picioarele băgate în saboţi care se strâng până 
crapă copitele, pâlnia cu apă-n clocot pentru gâtlej, clești înroșiţi 
de gâdilat coastele, astea instrumente, panoplia completă a 
călăului. Samson fără Dalida! Să-i schingiui, pricepi? Bici, 
sfârtecare, tragere pe roată, tot tacâmul! Până ţi se face milă de 
ei și ajungi în situaţia să le ceri iertare. O belea fără ieșire: întâi 
îi molestezi și până la urmă te simţi alături de ei, copleșit de 
fraternitate. Să-i martirizezi pentru a putea să-i iubești când 
sunt dolenţi, însângeraţi, sfărâmaţi, în groapa cu deșeuri 
umane. Ar rămâne soluţia să-i ocolești, să fugi de ei ca, 
odinioară, de leproșii care agitau tălăngi. Dar când pici în 
circumstanţe obligante, ce faci? Ca acum la această masă, din 
bistroul Amicilor? Eşti silit sau nu să-i suporţi? 

Ah! Deseori viaţa asta mă sufocă, jur! Ne epuizăm coexistând. 
M-am săturat să mă tot duc la câmp cu nătărăii, cum se spune 

în provincia mea natală: „te duci la câmp cu vacile, sau cu 
caprele”. Ba chiar, țin minte: cu gâștele. Cu Wermachtul în alb 
și” încălțăminte galbenă. Aiureală totală! Heil Adolf! 

Deci bine, foarte bine, bătrânul Victor Heatravaire și-a plătit o 
plimbărică asiatică. De la ultima escală: tăcere completă. Totuși 
Bangkok-ul nu-i triunghiul Bermudelor, nu? 

— Când vă gândiţi să plecaţi, dragă prietene? riscă Bătrânul; 
curioasă chestie, pare depășit de evenimente în dimineaţa asta, 
cheliosul. 

Și-a pierdut autoritatea incisivă. Nimic mai lamentabil în fond, 
decât un tiran care ia pe loc repaos. Achile se jenează, în felul 
lui, că-și vâră funcţionarii într-o anchetă privată. Munca la negru 
e o afacere sâcâitoare pentru conștiința lui profesională. 

— Chiar mâine, dacă-i posibil, răspund. 

Mă întorc către odrasla chiloţilor Viespia: 

— Eşti însurat domnule He&atravaire? 

— Nu văd legătura... 

Îl fixez surâzând, cu ochi, probabil, inchizitoriali şi enigmatici. 
E fără îndoială tâmpit, dar simte perfect că nu pot să-l mestec. 

Termină prin a arcticula (recurge la vocea polară): 

— Sunt divorţat. 

— Nu locuiești cu tatăl dumitale? 

— Nu, dar în aceeași clădire. 

O combinaţie giugiuc. Tatăl, bătrâna sa amantă, marele său 
fiu, toţi sub același acoperiș. La etaje diferite, dar sub același 
acoperiș. Un stup cinstit! 

— Care-i numele persoanei care convieţuiește cu tatăl 
dumitale? 

Am folosit în mod expres cuvântul tată, pentru, că adresându- 
se lui H&atravaire - junior, implică în mod confuz ceva peiorativ, 
Jean-Michou nu-i decât un fiu de bani gata. Nimic mai mult. Fără 
taică-său, ar trage pârțţuri într-un birou, sau ar potcovi porci într- 
un sătuc uitat din Haute-Provence întovărășit c-o femeiușcă 
îngălată... 

— D-na Clarisse Clarence. 

Face a societară a Comediei Franceze din secolul trecut, 
numele ăsta! O și aud pe bătrână zbierând Phedra în fața 
rampei. 

— Bine, asta-i tot domnule H&atravaire. Cel puţin 
deocamdată. Dă-mi numerele de telefon care-mi vor permite să 


VP - 20 


iau, eventual, legătura cu dumneata la indiferent ce oră de zi 
sau de noapte, date fiind vicisitudinile decalajelor orare. 

Îmi pasează trei numere: firul său privat, cel de la birou, plus 
încă unul care trebuie să aparţină unei camarade de somieră, 
promovată mare favorită a momentului. 

Mă ridic și strâng mâinile lor distinse, puţintel umede. Afară, 
în faţa ușii, staționează un Ferrari roșu-cur-de-maimuţă parcat 
neglijent. Pariez un șut în părţile moi că-i aparţine lui Jean- 
Michel Deamboulea. 

Bun, și atunci eu, mă look la ceas. Ezit pe ce picior să dansez. 
Îmi aleg unul și pun cap compas spre Villejuif. 

e 

Îți povestesc toate astea de la barul hotelului Oriental din 
Bangkok... Reminișcentez, în timp ce torn în mine nu știu ce 
exact, dar alcoolizat: idioțenia este că într-o zi, vine ficatul și 
zice... știi povestea, ţi-o zice iremediabil... Totul se plătește. 
Viaţa nu face daruri. E o scârbă de cămătar: înscrie totul, 
adaugă procente, plus procente la procente și când îţi prezintă 
nota: pardon, ai zaharisit-o, plătești! 

— La ce rumegi? se îngrijorează Mister Dolofanul. 

Gesticulez ca la vânătoare-de-muște-ţeţe ca să ordon, scurt, 
fleanca! Meditaţia se respectă. 

Se resemnează să comande alt pahar în locul răspunsului 
meu nevenit?. 

Și-mi întorc gândul la Villejuif-les-bains. 

Uzina, pardon: întreprinderea lui papa H&atravaire, marcată 
cu litere imense și negre pe fronton. Sună cam așa: 

„Întreprinderea VIESPIA 

Manufactură de lenjerie feminină”. 

Feminină, îmi place. Alături cu lenjerie îţi transmite fiori în 
instalaţie. 

Ceea ce te surprinde însă, când intri la Viespia, e un fel de 
apatie. Știu că-i aproape ora prânzului și că apatia vine 
mâncând, dar senzaţia derutează. Liniștea adică, pricepi? O 
manufactură, fie ea inutilă, vezi cea de la Saint-Etienne, este în 
general zgomotoasă. Ori, aicișea, e mai puţin zgomot decât în 
cimitirul Montmartre. 

Trec prin faţa cuștii gardianului și nimeni nu mă interpelează. 
Fac pași către clădirea principală, urc peronul până-n vitraliile 


? Îţi dai seama cum am început să mă exprim. 

ușii duble pe care scrie „Birouri”. Împing batantul din dreapta și 
mă pomenesc într-un hol care sugerează un spital de provincie 
calică dinaintea ultimului război pierdut de ultimul Napoleon. 

Un ghișeu de sticlă, dar nimeni în spatele lui. 

Mai mult decât nimeni: nimic. O cameră goală. Dezolant! 
Fâlfâie pânze de păianjen. 

Avansez, totuși. Pare să se audă, din dosul unei uși, zgomot 
de trăncăneală. Ciocănesc. O voce brutală mă invită să intru. Mă 
pomenesc într-o încăpere vastă, aranjată în chip de cabinet 
directorial de modă veche. Un birou, zis ministerial, fotolii de 
piele tip englezeşti, o imensă fotografie, pe perete, 
reprezentând, prima versiune a  Manufacturii  Viespia, 
înduioșătoare prin modestie. O canapea din aceeași piele ca 
fotoliile, clasoare din acaju străjuite de busturi și torsuri 
feminine din ipsos de Paris (sau împrejurimi). Plusează cu un 
covor gigantic, mai curând jerpelit decât persan și ai imaginea 
sumară a locului. Mai adaugă două ferestre uriașe, împodobite 
cu perdele ţepene de praf și vei avea o reprezentare totală. 
Geamurile permit să  panoramezi în voie toată curtea 
manufacturii, în care zac stingherite câteva automobile și niște 
motoare. 

In dosul biroului, un tip bătrân vorbește la telefon gesticulând 
ca unul care-i sau pe culmile enervării, sau italian. Are părul alb 
dat peste cap, o figură mică, triunghiulară, ridată complet, mă 
urmărești? Işi rulează „r-urile” vorbind și, cu mâna liberă, 
maltratează masa cu ajutorul unei rigle metalice. 

Îi spune interlocutorului că „bine, foarte bine, va urmări 
problema și îl va ţine la curent” închide, belește către mine doi 
ochi limpezi, de om cumsecade, pe care inteligenţa nu-l va 
împiedica să doarmă noaptea următoare şi-mi spune „Da, 
domnule?” cu vizibila dorință de a ști cât mai mult despre 
franțujii încă în viaţă. 

N-o iau pe căi ocolite și-i prezint legitimaţia de serviciu. 

Clatină capul. 

— Presupun că este în legătură cu inexplicabila tăcere a lui 
Victor? mă întreabă, foarte pertinent pentru vârsta sa, recunosc. 

— Exact, răspund,  așezându-mă în fața lui. Sunteţi 
colaboratorul D-lui Heatravaire? 

— Bratul lui drept și cel mai bun prieten, precizează 
personajul, ne cunoaștem din școala primară. 

Are o mină tristă, brusc, tristă de-a binelea, gândindu-se la 
amicul patron dispărut în peisajul asiatic. 

— Aveţi vreo explicaţie referitoare la această tăcere? 

Înaltă din umeri, își netezește părul alb cu o mână care 
tremură puţin. 

— Nici cea mai mică, nu era în obiceiul lui Victor să ne lase 
fără vești prea multă vreme; de altminteri lipsea rareori. 

— Îi cunoașteţi dușmanii? 

“Terlocutorul meu ridică brațele către tavan și remarc ca le 
are extrem de scurte: braţe de păpușă, nearmonizate cu restul 
corpului. Rulează în asemenea măsură „r-urile” că, la capătul 
fiecărei fraze, mi-e teamă să nu-l văd derapând pe conversație. 

— Victor n-a avut niciodată dușmani, pentru că n-a lăsat 
niciodată, nimănui, timpul de a deveni dușmanul său. E un 
luptător fost rugbist, juca în echipa din Oloron-Sainte-Marie ca 
pilier. 

Îl evocă cu o voce tremurând încă de admiraţia acumulată ani 
în șir. EI, sleitul de puteri, bun la mai puţin decât nimic din punct 
de vedere fizic, puţintel, pitic, bun cel mult să chiţăie „hai 
băieţi” din tribună. 

— Care este, de fapt, numele dumneavoastră? întreb. 

— Alphonse Dadet, recită el rulând, în continuare „r-urile”, 
deși nici surname-le și nici christian name-le lui nu cuprind 
niciunul. 

— Vorbiţi-mi puțin despre viața privată a prietenului 
dumneavoastră, așa, de la bărbat la bărbat, domnule Dadet, 
propun cu un zâmbet franc, plin de „dă-i drumul, omule, spune- 
mi tot”. 

Clătină capul. 

— Oh! el... știți... trăind solid, trăind bine, băiat de viaţă... 
Păstrează o veche prietenă, din obișnuinţă: un fiu care nu trage 
la vâsle, câţiva prieteni cu care joacă golf, una din pasiunile lui. 
Îi place mâncarea bună, își plătește, din când, în când, câte o 
pipiță: încolo nu văd nimic de semnalat. 

— Afacerile? 

Aici, piticul (tii, de ce nu l-oi fi numit Leon?) face o mutră 
pleoștită. 

— Nu tocmai strălucite. De câţiva ani, lenjeria feminină este 
pe cale de dispariţie. Corsete și centuri, nici nu merită să 
vorbim; cu excepția câtorva măcelărese grase din provincie, 

cine naiba mai folosește așa ceva? Cât privește sutienele, sunt 
și ele pe ducă, damele din ziua de azi se plimbă cu ţâțele în 
cădere liberă pe sub tea-shirturi și dacă-mi permiteţi să vă spun 
totul, au început, târâturile, să renunţe și la slip. Se mulțumesc 
cu un kleenex între cracii jeanșilor. Profesia noastră își trăiește 
ultimele clipe. Când aţi venit, tocmai discutam cu directorul 
băncii, care ne somează să nu mai lăsăm contul curent pe roșu. 
Aveam o sută zece muncitori și acum nu mai sunt decât opt, din 
care trei se ocupă cu întreţinerea localurilor și doi sunt în șomaj! 

— Cum reacționează DI. Heatravaire la această situaţie? 

Alphonse Dadet îmi adresează o grimasă acră. 

— Nu știu dacă-i efectul vârstei, dar pare să se dezintereseze 
de problemă. Cred că fiul său l-a decepționat teribil și că a 
renunţat să se mai bată pentru el. Când îi prezentăm critica 
situaţiei noastre, îmi răspunde „Ce vrei să fac Alphonse? M-am 
născut sărac, voi muri sărac. Una peste alta consider că a fost o 
aventură frumoasă, îmi voi încheia zilele trăind din amintire și 
pâine goală!” După care râdea! Și, la capac, acum își permite o 
călătorie în Extremul Orient, încântător, nu? 

Amar și disperat, bietul Alphonse. Corabia ia apă din toate 
părţile și el vâslește singur, știind că e de-a surda. Înghite 
înjurăturile şi amenințările ultimative ale bancherilor și 
furnizorilor, în vreme ce amicul său, luptătorul veșnic victorios, 
se duce să-și clătească boașele în mările și oceanele celuilalt 
capăt al lumii... Vai de capul nenorocitului ăsta de Dadet. Sub- 
șefuţul eroic, încleștat la cârmă, gata să se scufunde odată cu 
vaporul. Demn de prietenia și încrederea lui Victor Heatravaire 
până la ultima suflare. Apoi, se va întoarce în bojdeuca 
moștenită de la maică-sa în Oloron-Sainte-Marie (roagă-te 
pentru el!) și își va rumega nostalgiile privind culmile înzăpezite 
ale Pirineilor (astea cel puţin există, totuși, orice s-ar pretinde). 

ÎI părăsesc și iau drumul în piept către vizita la Clarisse 
Clarence, aleasa de inimă a dispărutului. 

(J 

E la masă, când îmi fac apariţia; vine să deschidă cu șervetul 
în mână și clempănind din proteză. 

O  căzătură cu ifose, părul vopsit albastru, ochelari 
bălăngănindu-se într-un lănţișor de aur, riduri în cantităţi 
industriale și buze care rămân un fel de cicatrici, chiar și supra- 
încărcate cu un devastator produs ciclamen. O arătare tristă, ca 

o moartă care a părăsit câteva clipe sicriul ca să facă pipi. Dar 
ochii mici sunt agresivi, iar vocea scârțâitoare emite numai 
dezagreabilităţi notorii. 

— Cine ești dumneata care-ţi permiţi să faci vizite oamenilor 
la ora prânzului? mă împroașcă din pornire cu viteza unui 
mănunchi de săgeți într-un film cu piei roșii. 

Îi prezint legitimatia. 

— Sunt însărcinat să anchetez asupra dispariţiei domnului 
Heatravaire, doamnă. 

— Eu sunt la masă, ripostează. 

— Și eu sunt grăbit, supralicitez. 

— Ce sperai venind aici? Să-l găsești în dulapul meu? 

— Nu tocmai, dar măcar să obţin câteva informaţii orientative 
pentru ancheta mea. 

Înaltă umerii. 

— Ancheta dumitale! Nu te obosi. Pramatia asta este pur și 
simplu pe cale să-și facă poftele cu vreo târfă galbenă. Se pare 
că Thailanda este ţara ștoarfelor. Se iau din leagăn, și se 
formează în instituţii specializate. Fustangiu cum e, iepurele 
ăsta-n călduri s-a aciuiat într-un bordel și se amuză să-și 
golească definitiv testiculele. Valea, stimabile, mi se răcește 
fileul de vițel. 

Şi-mi trântește ușa-n nas... 

(J 

— Ai o moacă de înecat, se îngrijorează Gravosul. le din cauza 
la căldură? 

Îmi revin, revin la mine, la el, la oile noastre atât de 
drăgălașe. 

Așa a fost ziua de alaltăieri. 

A doua zi am plecat, Beru și tu mine. Escală la Bombay. Apoi 
ajungem aici, ne instalăm și, când să zicem hop, iată-ne expuși 
să încasăm defenestraţi pe scăfârlii. 

Nostimă tară, nu? În care plouă cu dobitoci! 


3, 


Ceea ce se impune, mai presus de orice, la Bangkok, este 
zgomotul. Circulaţia-i super-fantastică și îmi cântăresc cuvintele, 

pentru a nu depăși doza prescrisă! Ce hărmălaie, fraţilor! Densă, 
dogoritoare, pârţitoare, colcăitoare. Tună, răsună, vociferează, 
muge mai fioros decât năvălitorii năpustindu-se, la Gainsbourg, 
să ne sugrume muierile și timpanele! Motoarele în doi timpi și 
trei mișcări își fac de cap cu claxoanele. Te îneci cu aerul supra- 
încălzit, supra-saturat de vapori de benzină, excrementul 
vaporizat al modernităţii, secătui-s-ar o dată porcăriile lor de 
puțuri cu derrickuri artistic proiectate, să ne putem întoarce, 
odată și odată, la carele cu boi trândavi! 

După douăzeci de pași ești fleașcă de apă. La capătul a o 
sută, fleașcă de internat într-un spital geriatric, ca să-ţi tratezi 
celulele lichefiate. Se rostogolesc în valuri mașini ruginite, 
interpretând numere de cascadorie. Rodeo permanent! Se 
depășește pe dreapta, pe stânga, pe deasupra, prin faţă și pe la 
spate. Trecem printre clădiri care nu depășesc, cu excepţii 
imprevizibile, două etaje. Buticurile sunt dese și amărâte, dar 
populaţia pare veselă că există pe lume și se poate beli printre 
fantele storurilor. 

Circulăm pe una din cele două străzi principale, al cărui nume 
nu ţi-l spun, ce rost are să mă scarpin între craci cercetând 
planul orașului? Ca să-l uiţi imediat, cum aș face-o și eu? li plâng 
pe confrații de chestii literare, care studiază grijulii amănuntele, 
să nu le scape nicio gogomănie. Așa se fată pagini în care totul 
este exact și cu care cititorul își șterge rectul și periferiile 
acestuia! Cel mai simplu după mine și sfântul Matei, este să 
înșirui tot ce-ţi trece prin minte, având în vedere că ce-mi trece 
mie prin cap este mai pasionant decât ce se-ntâmplă pe străzile 
Bangkok-ului. iți voi povesti, totuși, câteva flecușteţe, pentru 
culoare locală. De exemplu că se vede trecând o turmă de bonzi 
cu craniile rasibus și îmbrăcaţi în portocaliu. Foarte colorată 
turmă. Un portocaliu strălucitor, luminos, nuanţa soarelui, 
pentru a fi mai precis. Circulaţia pe care ţi-o descriam câteva 
rânduri mai sus este majoritar compusă din vehicule stranii cu 
trei roţi, la bordul cărora se îndeasă grămezi de carne 
transpirată. Motorete și taxiuri nebune. Și chiar, ţinte bine, 
începe tangajul: un elefant zgrunţuros, călător domol și de 
temut, cu, drept cornac, un puștan desculţ, cocoţat vesel sus de 
tot, pe cărarea de mijloc a animalului, de unde-și hlizește 
fasolea albă. Elefantul, bleg, pe trotuar... Chestii pentru 
căcănari-kodak în trecere: clic, clac! 


VP - 26 


Mergem cinci sau șase minute, apoi, desființaţi de căldură și 
zarvă, decidem să ne permitem un hârb. Ridic mâna. Prompt, o 
mică Datsun (pentru că japii nu le permit celor din Extremul 
Orient să-și cumpere un nasture de șliț, măcar, altundeva decât 
de la Tokyo-băi-de-mulţimi), se oprește la cinci sute de metri: 
cât îi trebuie să frâneze. 

Devastată din beci până în pod, Datsun asta. Târătura se 
constituie din zdrențe metalice, sărmana. Dacă César s-ar 
apuca s-o compreseze, ar obţine cel mult o strecurătoare de 
ceai (de mentă). Bun, ne aruncăm în hârb. Beru termină de 
strivit simulacrul de banchetă dezmembrată și își înfige, cu 
această ocazie, un arc în cur, artistul: unul solid, cu spirală 
vibrând ca o puţă de măgar. Nădragul, izmana și conţinutul lor, 
praf. Țipă cât îl ţine gura. In timp ce partenerul încearcă să 
colmateze dezastrul, mă străduiesc să-i explic man-driverului că 
ne ducem la sediul central al poliţiei. Individul, firav pe scăunelul 
lui, pare cuprins de colici frenetice. Un nod galben care tresare, 
fibrilează și ocrăcăie la volan. Nu pricepe boacă de engleză, dar 
trișează cu nerușinare, răspunzând yes sor când îi spui do you 
speak english. Plin de iluzii, mister maimuţă fără coadă. E de 
acord când îi zici poliţia, dar partea sediu central îi scapă. 
Vorbesc cu mâinile până pare că pricepe ceva. Incuviinţează din 
cap. Demarăm în racheta Cosmos. Cap Carnaval? La drum! Beru 
al meu behurlă și mai sfâșietor. Trebuia să spun că, în podeaua 
limuzinei, este un găuroi cât capacul mașinii tale de spălat și că 
nenorocitul are picioarele pe pavaj. 

— Sunt pieton! zbiară. 

ÎI ridic in extremis, graţie dramului de latină pe care-l am la 
îndemână. Işi parchează cataligele pe spătarul banchetei din 
față, ceea ce e bine atât pentru circulaţia sângelui cât și pentru 
cea a străzii Rahat-cu-Mac. 

Pe bune, Bangkok-ul este un oraș pe cât de imens pe atât de 
degeaba. 

De ce să construiești orașe în care oamenii nu habitează ci 
coagulează, după cum zice Majestatea Sa? Când e vorba să faci 
un Paris, o Romă, o Londră, un Rio, e altceva, consimt și aprob. 
Dar aiureli d-astea care-ţi pun creierii pă moaţe și-ţi întorc 
maţele pe dos? 


3 Cesar Baldaccini, sculptor francez neo-realist, lucrând cu predilecție în metal și 
material plastic. (n. trad.). 

Scurt, după ture, conture, false manevre, riscuri de tot felul, 
sfârșim prin a debarca în fața unui stabiliment pe frontonul 
căruia flutură steagul thailandez, ceva foarte apropiat de al 
nostru, fiind și el albastru, alb și roșu, dar în lăţime (o bandă 
roșie, una albă, una albastră, una albă, una roșie, uită-te în 
Larousse, dacă vrei să pricepi bine). Oricum, face a drapel, nu 
ca al Ceylonului, de exemplu, sau al Kenyei, care sunt doar 
imitaţiile unor tapiserii de Lurçat. 

Am scrisori de intromisiune. 

Le valorific la cei în drept. 

Astfel încât sunt primit de un oarecare comisar Shirdeku Ruri, 
care e atașat la biroul marelui patron, numitul Eshtyunkur, dacă 
te amuză. 

Omologul meu e un ciripitor de mâna-ntâia, nu mai înalt decât 
un caniș care face sluj. Ne primește cu amabilitate și, o miracol, 
se exprimă într-o franțuzească din cele mai corecte. 

li explic obiectul venitului nostru. Se vânzolește ca un chelner 
la capătul unui fir de telefon (vezi, în acest book, sunt de toţi și 
de toate! Și-i foarte bine așa). 

Este genul afabil, ca fabulistul Florian. Aprobând orice cuvânt 
care-ţi cade din gură, jubilând când pe un picior când pe altul. 

Il întreb ce părere are despre dispariţia fabricantului de chiloţi 
și dacă are o versiune personală asupra afacerii. Afirmă că 
absolut niciodată nu s-a mai petrecut așa ceva în Thailanda, 
țară a libertăţii. De altminteri thai înseamnă liber. Țară liberă! 
Aici pentru ca toţi să fie liberi, cât mai liberi, comuniștii sunt 
băgaţi în pușcării, ce să mai vorbim! Libertate integrală! Ne 
povestește o seamă de lucruri interesante despre vechiul Siam, 
celebru pentru... 

Beru își permite să-l întrerupă. 

— Ascultă colega, indigresiunile acestea în ghidul turistic, nu 
ne prea avansează în ancheta asupra afacerii dă care vă vorbim. 

Luat repede, comisarul Shirdeku Ruri decapsulează telefonul 
interior și începe să trăncăne în limba lui. Ai zice că manevrează 
un xilofon, așa se zbate să scuipe orăcăieli ascuţite. Când auzi 
vorbindu-se asemenea dialecte, te întrebi dacă utilizatorii 
înţeleg cu adevărat ceea ce-și spun, sau se prefac din motive 
obscure. Tipul e prolix! Minutele trec și el continuă să 
trăncănească în ritmul unei veverite care ronţăie alune. Prin 
ferestrele închise pentru conservarea aerului condiţionat se 

percepe rumoarea feroce a orașului și, pe cerul albastru, gazele 
de eșapament compun un soi de imensă fumăraie care se 
rotește leneș, ca aburii unei balegi proaspăt ouate (poezia nu 
moare). 

Beru s-a extras din pantalonul ferfeniţit de arcul limuzinei și, 
etalându-l pe genunchi, începe să-i colmateze avaria cu ajutorul 
călăreților șterpeliţi de pe biroul onorabilului nostru coleg. 
Folosește delicatele agrafe ca puncte de sutură, înțepând stofa, 
pentru confecţionarea penelopică a unui gen de „v” metalic. Pe 
culoare se trăncăne în thai și, uneori în chineză. Mă întorc cu 
gândul la fabrica Viespia, acolo, în plin naufragiu, cu stoicul și 
bravul Alphonse Dadet la cârmă, sfârtecat de bancherii cu dinţi 
roșii. Și o văd pe scorpia de Clarisse Clarence, a cărei privire 
scapără fulgere, ca un contact electric defect. Îi alătur mutra 
fătălăului de Jean-Michel, stâlpul barurilor, alungitor de muieri la 
orizontală. Straniu mediu pentru un bătrân războinic cum mi-a 
fost descris Victor Heatravaire. O viață câștigată prin lupte 
acerbe. Situaţie înfloritoare și tot restul... După care prăbușirea, 
edificiul care se destramă ca un castel de cărţi de joc. Moloz, 
conturi pe roșu, șomaj. Doamnele acestea care înlocuiesc slipul 
cu batiste de hârtie, dezgustătoare, o porcărie! Îţi vine să te 
întorci la onanie când auzi asemenea treburi, declar deschis și 
rămân de acord cu părerea mea! Și ce moment a ales, papa 
Victor ăsta, să se care să viziteze Extremul Orient, deșteptul! În 
loc să încerce imposibilul pentru a despotmoli barca, ori să 
lichideze cu încetinitorul ruinele micului său imperiu! 

Când Shirdeku Ruri închide sunt încă în plină reverie. Beru își 
pungălește nădragul. Confratele local îl privește fără să se mire 
foarte, gândind că astfel se practică probably în poliţia 
franţuzească, una și indivizibilă. 

— Inspectorul-șef Pishe The va veni cu dosarul, anunţă, el s-a 
ocupat de afacere: dar nu vă faceţi iluzii, ancheta n-a scos nimic 
la iveală. Compatriotul dumneavoastră pare că s-a volatilizat, 
părăsind aeroportul. 

Propune un suc de fructe, ceea ce ne grăbim să refuzăm. În 
spatele lui, pe o consolă, un buddha meditând (picioare 
încrucișate, mâini pe genunchi, palmele întoarse către cer). 
Alături, o pictură asemănătoare unor resturi de vomă după un 
banchet chinezesc, îl reprezintă pe regele Thaietzy Rassa |, în 
ținută de încoronare, pe un elefant alb cu ţarțamuri de aur. 

În liniștea din cameră, s-ar putea auzi șterpelirea portofoliului 
unui ministru; amicul Shirdeku Ruri, terminându-și rezumatul, 
urmărește cu sfințenie munca de orfevru a Grasului, care are 
spume la gură și privirea concentrată. Pupilele sale încep să 
semene cu două note pe un portativ. 

Se ciocănește la ușă. 

Ruri lansează, probabil, o invitaţie, care sună ca un șuierat de 
fluier de arbitru într-un meci de fotbal. Inspectorul-șef Pishe The 
își face o intrare măruntă, cu un dosar de bambus sub braţ. Se 
prosternează către noi, apoi se ridică și vine în aceeași direcţie. 

Este îmbrăcat cu un pantalon negru înșurubat pe el și cu o 
vestă mult prea lungă, care i se potrivește ca hemoroizii unui 
pederast. Vesta este dintr-un material sintetic gri cu dunguliţe 
subţiri. Sub ea poartă un tea-shirt pe are scrie în engleză follow 
me, ceea ce vrea să zică urmează-mă. Pentru un poliţist, 
asemenea deviză echivalează cu o pereche de câtușe. 

Sporovăiește cu superiorul său hieraldic. La capătul predicii, 
Shirdeku Ruri, traduce. 

— A reușit să constate că cetățeanul dumneavoastră a iscălit 
formalităţile vamale, după care și-a ridicat bagajele. A trecut 
prea multă vreme înainte ca autorităţile franceze să ne alerteze 
și a fost imposibil să-i dăm de urmă, după ieșirea din aeroport. 
Inspectorul-șef a arătat fotografia acestui domn tuturor șoferilor 
de taxi ce staţionau la sosirea curselor de Hong-Kong; niciunul 
nu l-a îmbarcat. Au fost întrebaţi și recepţionerii marilor hoteluri: 
negativ... 

Pishe The urmărește pe dibuite explicaţiile. Din când în când 
aprobă. Marcând că a făcut ce a putut, dar că nimeni nu-i 
deţinut să facă imposibilul, că ulciorul nu merge de multe ori la 
papă și că... 

Bun, cel puţin știu că cei doi polițiști galbeni nu ne pot fi de 
niciun folos. 

— Ne-aţi putea face rost de lista pasagerilor sosiți cu același 
zbor ca Victor Heatravaire? întreb, în ciuda scepticismului meu. 

Ruri traduce pentru Pishe, care pare surprins, dar 
încuviinţează ca un băiat mare. Dumnezeu cu mila! 

Berurier își reintegrează nădragul. 

După care ridicăm ancora. 

— Și deci? zice vocea foarte apropiată și în același timp așa 
de îndepărtată a Bătrânului. 

— Aș vrea să-mi procuraţi lista de pasageri a zborului Paris- 
Tokio în care a fost Heâatravaire, patroane. 

— Crezi că n-a plecat singur? 

— Cred că o verificare e utilă. Adresaţi-mi-o printr-un telex la 
Hotelul Oriental. 

— În ordine. 

Închid. 

Bérurier cască și spune: 

— lo crez c-am făcu' călătoria de-a surda! 

— Tare mă tem că-i așa, amigo. 

— ls deșelat, șefu', ce-ar fi să-i radem câte un masaj, dacă tot 
s'tem în Thailandia. 


4. 


Și astfel ajungem la miss Suzy Wrong, specialista care a avut 
infinita delicateţe să-mi dea cartea sa de vizită cu ocazia 
evenimentelor descrise la începutul acestei capodopere. 

Locuiește la nicio sută de pași de hotel. Preţioasă auxiliară, pe 
care un angajat amabil o cheamă să consulte turiștii de sex 
bărbătesc care vor să pipăie masajul thailandez, atât de reputat 
în această lume a plăcerilor. 

Eu, crezând-o la dracu-n praznic, vreau să iau o tărtăreață 
dar, când ne îmbarcăm și-i arăt adresa șoferului, acesta îmi 
explică cum că e colea, la stânga, imediat, lângă magazinul cu 
suveniruri, deasupra unui butic de modă. 

Ne îndreptăm către acolo cu pasul vânătorilor de munte din 
anii paișpe-optișpe, când coborau Alpii omucigași pentru a se 
năpusti către Berlin, dragii de ei, via Verdun, sărmanii... și poţi 
să-mi Spui și mie la ce a servit toată chestia asta, să-mi spui 
acum, când au murit aproape toți sub medaliile lor și când 
cancelarul Schmidt este cel mai bun prieten al președintelui 
nostru? 

Se intră pe o scară de lemn; o împuţiciune ciudată, asiatică, 
nedefinită și în plus indelebilă, căci se degajă din pereţi, din aer, 
din totul. 

Suzy Wrong își are creșa la unu, ceea ce-i absolut 
recomandabil, casa necomportând decât un singur etaj. Ușa ei 
este decorată nostim cu motive indigene. Face a restaurant 
chinezesc. Tragem de un șnuruleţ și răsună un gong; cine aude 
un singur gong, ascultă o singură părere, cum zicea bunica. 

Fetița se zorește să deschidă, ravisantissimă într-un soi de 
kimono de mătase străvezie și portocalie. Mă recunoaște şi-mi 
ciripește bun venituri în genul papagal in the morning, când 
intră soarele în colivie și te duci să-i schimbi apa. 

Se întâmplă să fie în compania unei colege, mai frumoasă 
decât ea, cu un singur defect, propriu majorităţii doamnelor 
extrem orientale, țurloaiele strâmbe. Foarte puţin, dar evident 
strâmbe. Aproape toate seamănă cu scrinurile Louis XV. Ceea 
ce-i very potrivit pentru diferite sortimente de mobilă mă 
jenează, din punct de vedere estetic, la cracii damelor, obișnuit 
cum sunt cu pipițele corect carosate. Acestea fiind zise, pentru 
ce venim noi să cerem, nu merită să ne adresăm unui fierar 
competent pentru reforjare. 

Zărind-o pe amica lui Suzy, Berurier scoate răgete de zile 
mari; care trec neobservate în această țară a elefanților. 

— lo o iau p-aia! declară peremptoriu. 

Fătuța-l întreabă dacă vrea să înceapă cu o baie. 

Îi traduc și Grasu protestează hotărât: 

— Spune-i lu' miss canar asta că doa' n-am vint aicișa să-mi 
fac ablaţiuni! Baia nu-mi stă în caracter. Am făcu’ una anu 
trecu', cân am pica' cu fundu-n apă să trag un crap pă care-l 
agăţasă Pinaud și mersi, mi-ajunge pentru multă vreme. Dacă-i 
tot ce are ea dă propus la palmaresul iei, văz că nu merită să ne 
deplasăm dă la antipoduri! 

Aranjez diatriba bodogănitorului și reușesc să închei un 
gentleman agreement în numele lui, conform căruia el va avea 
dreptul la faimosul masaj universal reputat, cu posibilitatea de 
extensie la un regulat eliberator. 

Preţul fiind cerut, dezbătut, acceptat și plătit, Majestatea Sa 
Coadă-de-Măgar, trece în laboratorul, de specialitate al 
donșoarelor. 

— And for you? se îngrijorează Suzy Wrong. 

— For me, va fi doar trăncăneală. l-o spun. Nu că religia mea 
ar interzice zbenguiala cu o tânără galbenă atât de amabilă, 

dar, în acest moment, sunt aplecat asupra unei probleme ca un 
muezin către Mecca. 

— Azi dimineaţă am fost întrerupţi de poliţie; aș vrea să 
vorbim puţin de Johannes Brandt, clientul dumitale de noaptea 
trecută, atât de nedotat pentru parașutism, săracul. 

Surâde. 

— Aici e sediul meu profesional, mă avertizează. 

— Deci voi regla nota consultaţiei, doctore, o asigur cu 
bunăvoință. 

Cum afișez hârtia verde, scumpa scumpete se declară pentru. 
Adoră pozele lui Hamilton. E vorba, fireşte, de Alexander 
Hamilton, omul de stat american care figurează pe bancnotele 
de zece dolari. 

După ce i-am înmânat două, plus una a domnului Lincoln (ce 
mutre acre au tipii ăştia), intru direct în miezul problemei. 

— Miss Wrong, gânguresc, cunoşti, intim sau măcar 
superficial, un tip îmbrăcat în kaki, cu o șapcă albă lungă-n 
cozoroc, nas ornat de ochelari negri, cu umeri lați și burtă 
confortabilă? 

Citesc surprindere în cele două găurele oblice care-i servesc 
de pupile. 

Ca și cum m-ar descoperi. Sau mai degrabă, ca și cum aș 
începe să ciripesc thai în mijlocul conversaţiei. 

Bun: știe de cine vorbesc. 

Constatarea îmi face plăcere, deși, veţi admite că, 
deocamdată, calc alături de pantofi. 

Am venit aici pentru a afla ceva despre dispariţia lui Victor 
Héatravaire și mă ocup de un oarecare Brandt, cetățean 
germanic, cu care nu am nimic în comun decât o părticică din 
creierul său, aflat pe manșetele pantalonului meu. 

Nu mai zâmbește, Suzyșoara. Ezită. Și, o persoană care ezită, 
surâde rareori. 

Aștept, cu onoare și demnitate. Liniștea nu-i tulburată decât 
de gemetele și strigătele Grasului dezlănţuit total în camera 
vecină. Are elanuri sentimentale, Alexandre-Benoit. Implorări 
extatice: 

„Dumnezeul Dumnezeilor încăăăă! mai face-mi! Rahatu mă- 
sii, ce biiine! Te rog: mai dă-i, dragă! Dhaaa! Păzea, să prinde 
firul electric în gesticolele mele și mă constrânge! Oh! la la! 
Ăghen! Ăghen, pliiihiz!” 

După părerea mea, e servit, pentru dolarii lui, Big-Sulă! O 
treabă de înaltă calitate, care onorează această curajoasă ţară. 

Domnișoara Wrong își depășește ezitările: 

— După descrierea dumitale, aș fi înclinată să cred că e vorba 
de Sakry Spat. 

— Adică? 

— Sakry Spat este cel mai mare negustor de sicrie din 
Bangkok. 

— Ciudată ocupație. 

Suzy îmi explică importanţa sicriului în religia budhistă. Aici, 
toată lumea se efortează să-și ofere unul extraordinar. Când ai 
mierlit-o, ești îmbălsămat și familia te păstrează o bucată de 
timp în casă. Cu cât ai mai mulți biștari, cu atât te ţin mai mult. 
Uneori se amână incinerarea mai multe luni. Nu există cimitire: 
crematorii. Doar chinezii, care reprezintă abia o zecime din 
populaţie, se îngroapă, altminteri: sfântul rug purificator! Deci, 
acest Sakry Spat, vinde cele mai frumoase sicrie din Bangkok. E 
celebru în tot orașul. Se crede că-i băgat și în multe alte chestii 
anexe. Nu-i scapă nimic negociabil, tâlharului. Se ocupă de box, 
e puţintel interesat și în prostituție... O figură. Bântuie prin 
barurile marilor hoteluri. Niciodată nu-i înțolit altminteri decât cu 
salopetă de junglă, o șapcă albă cu vizieră lungă, din umbra 
căreia își scrutează contemporanii. Chiar și la petrecerile 
mondene, îmbracă aceeași salopetă cu mii de buzunare. Din 
acestea extrage de toate: bahti cu ghiotura, pe care-i distribuie 
cu plăcere, cutii cu pilulele de care uzează și abuzează, arme, 
când e cazul. Vorbește puţin și tăios. Este temut ca pesta 
bubonică. Se deplasează într-un Rolls cu geamuri fumurii, 
condus de un șofer chinez slab și viclean. Țâșnește din mașină 
ca un diavol, lăsând totdeauna, nu se știe de ce, portiera 
deschisă. O trombă în mers. Un mistreț în șarjă perpetuă. 
Locuiește într-o casă uriașă pe malul unui klong. Un klong, 
precizează ea, e un canal. Sunt o mulţime (cel puţin) la 
Bangkok, se țes în tot orașul. Noroioase, bogate în detritusuri și 
dejecții holerice, îți dai seama! Locuinta lui Sakry Spat e situată 
pe malul klongului Salu Fuf6, în orașul vechi. Se spune despre 
ea că e strălucitoare și plină de obiecte de artă, demnă să 
concureze reședința lui Jim Thomson, miliardarul american mort 
suspect în '67, pe când călătorea în Malaezia. 

Foarte interesant ce-mi zice măicuța Suzy. Nu găsiţi ciudat că 
acest tip echivoc s-a aflat pe culoarul camerei lui Brandt, în clipa 
în care acesta fâlfâia? Ei bine, eu da, ce vreţi? 

Vreau să-mi continui interviewul, când răsună gongul de la 
intrare. 

Suzy se scuză, trece în anticameră și crapă ușa către scară. O 
aud parlamentând cu voce joasă. Curios din naștere, risc o 
ocheadă care-mi prinde bine. Curiozitatea e un defect nasol, dar 
recompensat adesea. E bine să nu ne temem de defectele 
noastre, ce ne-am face, Doamne, fără ele? Defectele sunt 
recompensa supremă a calităţilor noastre. 

Deci mă uit pe șest și pe cine credeți că văd în prag, onest și 
smart? Englezoiul care ne-a salvat, probabil, viaţa, avertizându- 
ne că plouă cu nemţălăul. 

Suzy îi șușotește chestii pe care gentlemanul le ascultă 
extrem de civilizat, după care își înclină bustul și se retrage. 

Gălbioara se întoarce. 

Nu singură. 

Căci ușa „laboratorului” tocmai strivește de perete un evantai 
de mătase și tovarășa de atelier a lui miss Wrong se năpustește, 
goală dar deloc zâmbitoare, în camera în care șuetam. 

Vorbește iute și în thai, drept care nu pricep o iotă. Doar 
sosirea inopinată a Grasului îmi aprinde becurile. Trambalând 
ceva ce ar invidia o mie de armăsari reuniți, Beru sună alarma 
generală, ţipând că e trișat. Rezultă că, în momentul esenţial al 
masajului, în contra tuturor convențiilor îndelung tratate și 
încuviințate, partenera sa refuză să se lase pătrunsă, sub 
pretext că prietenul meu este arhi-prea-vânjos pentru 
constituţia sus-numitei. 

— Tâmpenia tâmpeniilor răstâmpite! răcnește mamutul. O 
târfă care fuge de înțepat, am trăi’ s-o văz și p-asta! Ca cum i-aș 
cere luna! Doar curu, fi-i-ar mă-sa a dracului. le negustoreasă dă 
cur, da sau ba, tinerica asta? Păi dacă are muștiucul mai strâmt 
decât saxifonu' să-și schimbe meseria! Când cinevașilea nu-i cu 
aptitudini, să lase loc la altu'! Vrea să trăiască din masaje? Da' 
io nu halesc numa aperitive! O ședință fără înșurubare, salut 
madam, prefer mai bine să mă-ntorc la școala primară să-mi 
suflu mucii cu degetele. Or fi gagimanii d-aci dotați cât Barbă- 
Cot, da' tre s' te gândești la turist, nu? Sau s-o lași baltă! 
Afișează, madam, calibrul maximu admis, pă ușă, înainte dă 

masaj. Scrii cu toate literele că ăla care o are mai mare ca o 
țigară de foi, poa’ să și-o dea la rațe! Sana, tu care ai o 
englezească mai elocuţionantă ca a mea, zi-i lu’ fandosita asta 
că să găsească un borcan cu vaselină dacă vrea și că să se lase 
înțepată, bordelu’ mă-sii! Dacă nu, mă oftic de-a binelea ș-o iau 
la antrenament. Curs seral dă străpungere. O să înceapă cu 
banana verde, să continue cu dovlecelul ca să poa’ termina cu 
mine! Ce s-a plătit ie datorat, punct și dă la capăt! 

Miss Wrong, căreia îi înșir reclamaţiile berureene, clatină 
capul. 

— Prietenul dumitale e un supradotat, pledează. N-am întâlnit 
în viaţa mea un aparat de asemenea dimensiuni. De altminteri, 
aș fi curioasă să-l probez, pentru documentarea mea personală; 
acceptă, oare, dânsul să facem rocada, Dolly și eu? 

Transmit propunerea lui Beru; se calmează instantaneu, 
surâde ușurat. 

— lată o micuță foarte meritantă, declară Majestatea Sa. Una 
care nu să dă în lături dă la o probă. Explică-i te rog, că voi fi 
delicat, Gagiule. Voi intra pă vârfu' picioarelor, să nu sperii 
pisicuţa care doare! 

O ia pe Suzy de mână. 

— Hai, frumoasa mea, ai meritat-o din plin. 

— O clipă, intervin. Suzy dragă, cine era domnul care a sunat 
adineauri? 

Clătină capul: 

— Un client de la Oriental, trimis de șeful recepţiei. 

— Îl cunoști? 

— Nu, venise pentru prima oară. l-am spus să treacă mai 
târziu. 

Încuviinţez. Ea exit cu supercalibratul. 

Amica Dolly încearcă să-mi justifice eșecul, dar, pe mine, mă 
doare-n cot îngustimea vulvei ei. 

Atunci mă car, pentru că mă simt cuprins de o nervozitate 
incomensurabilă. O adevărată pilă atomică, pe cuvânt! 

Trebuie să mă realizez, cum se spune în articolele serioase 
ale săptămânalelor. 

Pentru a fi onest cu tine: simt unele chestii. 

Și chiar mult mai mult: presimt! 

Stropi de apă ţâșnesc din piscină și mă împroașcă fără jenă, 
ceea ce nu mă spală de reproșurile pe care mi le adresez. 
Rezultatul discursului meu interior s-ar putea transcrie astfel: 

„Dragă Sana, oricât ţi-ar displăcea adevărurile care nu te 
flatează, ar trebui să recunoști că-ţi baţi singur cuie în talpă. 
lată-te acum la Bangkok, însărcinat să elucidezi dispariția unui 
preţios reprezentant al civilizaţiei galice, fabricant de chiloţi și 
sutiene, iar tu te gândești doar la debalconizarea unui bătrân 
teuton de rahat! Ai pierdut simţul realităţii, dragul meu. Chiar 
dacă neamţul a fost ucis, n-ai strictamente niciun motiv să-ți 
vâri nasul într-o afacere de asasinat pentru care nu te-a abilitat 
casa-mamă și ilustrul tău șef. Faptul că zburătorul risca să te 
facă terci nu schimbă nimic din datele problemei”. 

Bine, foarte bine, îmi recit acest mic monolog pentru liniștea 
conștiinței mele de curcan disciplinat; dar asta nu mă oprește să 
gândesc la afacerea în cauză. Sunt instalat în șezlongul pe care-l 
ocupa azi dimineaţă atât de prevenitorul gentleman englez. Și 
contemplu fațada vertiginoasă a hotelului. Soarele umple fiecare 
geam de sclipiri purpurii. In afară de rumoarea veselă a piscinei, 
îmi parvine cea a fluviului curgând la poalele terasei. Are un 
nume ciudat, fluviul, pentru urechile occidentale, ca totul aici. 
Se numește Menam Chao Phraya. Navigaţia pe această largă 
cale verzulie e o nebunie. Ambarcaţiile viermuiesc. În general 
sunt înguste și foarte lungi, împinse de motoare al căror arbore 
de elice măsoară cel puţin trei metri. M-aș întreba de ce sunt 
atât de lungi, acești arbori de elice, atâta doar că, cinstit 
vorbind, mi se fâlfâie ca de primul (și ultimul) prezervativ din 
cariera mea. 

Din șezlongul englezului salvator, privesc balconul celui de-al 
doisprezecelea etaj unde, o să râdeţi, continuă să atârne 
cordonul halatului, semnalizând indiferenţei generale locul 
dramei. 

Dacă flegmaticul gentleman a avut timp să ne avertizeze de 
pericol, este pentru că se uita fix în direcţia ferestrelor. De ce se 
așezase cu spatele la o piscină în care înotau, cu sânii la vedere, 
un escadron de sirene adorabile? Cum se face că s-a dus s-o 
viziteze pe Suzy Wrong, la puţin timp după accident? Suzy 

Wrong, cea care se găsea în apartamentul victimei. Întâmplare? 
S-o creadă mutu! Întâmplarea este linia punctată care 
înlocuiește literele într-un concurs de cuvinte sărite. O soluţie 
provizorie. 

Dacă aș fi însărcinat cu această anchetă, ceea ce ferească 
Domnul, m-aș ocupa serios de amabilul rosbif, pe cuvânt! Idem 
numitul Sakry Spat, regele sicrielor thailandeze de toate 
categoriile. N-aș pierde-o din vedere nici pe copila Suzy... 

Numai că eu sunt aici pentru altă treabă. 

Megafonul scăldătoarei anunţă: 

— Sir Antonio este chemat la recepție. 

Mă ridic urmând apelului. i 

Răcoarea imensului hol mă revigorează. Il localizez pe 
inspectorul-șef Pishe The, plantat în fața ghișeului de la receptie 
în spatele căruia se agită încântătoarele fete îmbrăcate în culori 
vii. 

Vine către mine, cu mutra crăpată de un zâmbet constipat. O 
mutră care cere laxative. Îi adresez politicos câteva cuvinte în 
engleză, deși colegul nu conversează decât în tâmpenia sa de 
limbă de dat la câini. 

Îmi întinde o fituică comportând două coloane de nume 
dactilografiate. Este lista de pasageri a zborului „Hong Kong- 
Bangkok”. Arunc o privire caramelizată listei înainte de a o 
împături în două și de a o strecura în buzunarul-revolver, cum se 
spunea odinioară, în epoca fericită când revolverul nu se folosea 
decât foarte rar și motivat; nu ca acum când lucrurile s-au 
schimbat și fietecine împușcă după cum i se scoală, sau 
plasează o bombiță pe preșul sau în mașina vecinului și toți 
avortonii revendică mândri cele mai odioase atentate drept acte 
de mare bravură. Ne-am dat dracului! Biata carne se screme să 
existe, să respire, să trăiască și unde te-ntorci este hăcuită, 
străpunsă, sfârtecată cu frenezie. Cu și fără motiv. Nu ești de 
acord? Bun, crapă! Și atunci la ce-a mai servit inventarea 
penicilinei? Bisturiul coagulant? Faptul că Dna Curie a murit 
iradiată în laborator? La ce bun? Ca să te ayatolizezi? Rahat cu 
mac și mă conpiș încrâncenat pe toţi și toate! Îți vine să devii 
erbivor, dacă nu ne-a rămas decât absurdul. Apa, iarba și 
solitudinea, ultimele mele suporturi. Să mă dezinfectez bine 
înainte de groapă. Să mor curat. E mult mai decent. 

— Have a drink? îmi întreb confratele. 

Din fericire am punctat cu gestul: degetul mare în chip de 
goarnă în faţa gurii, toată lumea pricepe asta, din Groenlanda 
până la Țara de Foc. 

Flatat, aprobă. Il car la bar. El bea un cocktail din suc de 
fructe, eu o infuzie din grăunţe de orz turnată peste cuburi mari 
de gheață. 

Nu putem șueta, n-avem, în comun, nicio limbă. Și chestiei 
ăsteia ar trebui să-i punem capăt, îngrădirii prin limbă. Cu orice 
preț. Poate ne va merge ceva mai bine pe urmă. 

In local, ora pustie. In afară de un bătrân yankeu burtos cu 
părul alb, care își face vânt cu pălăria de paie în faţa paharului 
gol, în ciuda aerului condiţionat, nu mai este decât barmanul. 
Pishe The îi face semn și păsărește cu el. Chelnerul se-ntoarce 
către mine: 

— 'Mnealui spune că, după părerea sa, omul pe care-l căutaţi 
avea o întâlnire la aeroport. 

Totuși preocupat de problema noastră, inspectorul-șef? Și eu 
care credeam că-l doare-n cot. 

Încuviinţez. 

— Are vreo idee cu privire la identitatea persoanei în cauză? 

Pentru a încuraja ober-chelnerul, îi pasez o poză color a 
regelui său, în costum de gală, pe o bancnotă de o sută de 
bahti. 

O înhaţă fără să clipească, trosc: in the pocket. Ar trebui 
scrisă istoria unei bancnote, a unei mâini și a unui buzunar. 
Uniunea lor sacră, indivizibilitatea lor perfectă. Mâna ca o limbă 
de cameleon, biștarul colorat și ușor șifonabil, buzunarul 
ospitalier. Aș putea turna un documentar, atâtea peșcheșuri am 
semănat pe drumurile mele. Știu totul despre modalităţile 
discrete de a le strecura și cele, mai discrete încă, de a le găbji. 
Promptitudinea stupefiantă a scurtului traseu de la un buzunar 
la altul! Dacă ar fi o placă foto-sensibilă, bancnota n-ar avea nici 
măcar timp să se impresioneze, într-atât de fulgerător se 
petrece transferul. 

Barmanul traduce. 

Pishe The răspunde. 

— Zice că nu, dar că totul trebuie să fi fost stabilit dinainte. 

Scot lista de pasageri. O explorez. Multe nume asiatice și 
câteva anglo-saxone. Cu iz franțuzesc, doar cel al bătrânului 

Victor. În afara numelui său, toate cele înșiruite pe lista 
tovarășilor săi de voiaj îmi sunt perfect necunoscute. 

Reprim un căscat nervos. Mă plictisesc. Ce pot face pentru a-l 
găsi pe taica Heatravaire? Să-i public poza într-o foaie de varză 
locală? De fapt, de ce nu? 

Prin chelner, îl informez pe colegul meu thailandez de această 
dorinţă. Clatină capul, cu aerul de a spune „de ce nu? dar nu-ți 
face prea multe iluzii”. 

Vrea oare să mă întovărășească până la redacţia ziarului 
Bangkok-Soir? 

Cu cea mai mare plăcere. 

Un tip amabil, colegul. Păcat că suntem obligaţi să facem pe 
surdomuții! 

e 

Are o maşină personală pe ale cărei portiere scrie Police. 
Cuvânt magic. 

In mai puțin decât o fracțiune de secundă, ajungem la 
redacția jurnalului. Senzația dominantă este că am picat într-o 
imensă colivie de canari. 

Ei bine, totuși, se redactează textul, încredințez poza lui Victor 
Héatravaire, cer să se adauge „Bună recompensă cui va furniza 
informații asupra acestui om”. Colegul meu, în traducerea unei 
secretare multiglote se declară împotriva adăugirii, susținând 
că, urmare acesteia, voi fi intoxicat cu informații aiurea din 
partea unor japițe lacome de bani. La care răspund că prefer o 
supraabundentță îndoielnică unei tăceri complete. 

Secretara despre care vorbeam merită să-i dăm un ocol. O 
frumuseţe!  Chinezoaică pur sânge. Înaltă, subţire, figură 
încântătoare, tenul îmbujorat (o piersică ar spune marii literați 
care au drept de vot la Premiul Goncourt și datorii la edituri). 
Aerul său inteligent, buzele delicat-senzuale, îmi creează ușoare 
dezordini sub linia de plutire. Ea mă privește cu interes, iareuo 
devorez lacom. Poartă un taior negru și o bluză roșie. Este tunsă 
scurt. Contrar majorităţii asiaticelor, afișează sânișori plini și 
cărnoși: Cât privește funduleţul domniei sale, n-ar pune în 
încurcătură un şort foarte decoltat. Îi spun dintr-o răsuflare că 
sunt pierdut în acest oraș imens, de cinci milioane de suflete. 
Suflete budiste nu contest, dar cățărate pe două picioare, total 
general zece milioane de picioare care știu încotro se duc, în 
timp ce eu habar n-am, ceea ce este groaznic pentru un micut 

francez din Franţa, care n-are decât un tub de aspirină pentru a 
se apăra. l-ar surâde să facă pe ghidul, pentru mine? Am 
descins la hotelul Oriental și nu îndrăznesc să mă mișc de acolo, 
necunoscând obiceiurile, moravurile, cutumele; temându-mă de 
circulaţie, speriat de căldură, tifos și păduchi. 

Are un zâmbet călduț, hopa! jur că-i adevărat. Dac-ai vedea-o 
cum se adresează simţurilor, cred că, în sănătatea ei, ţi-ai lua în 
țeapă nevasta, deși ai mai onorat-o deja luna trecută, la 
întoarcerea de la un film porno. 

Consimte oare ca după serviciu să vină să mă întâlnească? 
Poate acceptă să cinăm în restaurantul franțuzesc sau la ultimul 
etaj al hotelului? 

Chinezuca continuă să zâmbească. 

— Cu plăcere, zice, dar trebuie să vă previn că nu sunt o 
specialistă în plăceri și că nu mă culc. 

Galant, știu să-mi disimulez dezamăgirea (ăsta-i cuvântul). Mă 
amăgesc, deci, protestând vehement. 

Dar la ce oare se gândește! Intențiile mele sunt pure! Am eu 
mutra unui ademenitor? Hai să fim sinceri! Deci am venit la 
Bangkok-Soir să caut funduri facile, când e plin orașul de ele în 
asemenea măsură că trebuie, deseori, să faci pași mari ca să nu 
calci peste ele? Ei nu, ei nu, ce Dumnezeu! 

Protestele mele o liniștesc. 

Ei bine, de acord, ne vom întâlni la sfârșitul după-amiezii. Îmi 
cere permisiunea să-și aducă costumul de baie pentru a profita 
de piscină după-masă. 

l-o acord cu sens privat. 

e 

Aici am ajuns, deci, cu povestea. 

Nici urmă de Héatravaire, dar, pentru orice eventualitate, 
difuzez mutra sa. 

Pe de altă parte era cât pe ce să fiu strivit de un nemtțotei 
solid, căzut de la doișpe. 

Acesta-i rezumatul primei mele zile la Bangkok. 

Care e departe de a se termina, veţi vedea. 

Nu vă puteţi închipui câte mi se întâmplă într-un poliţist! 

Să știți că, recitindu-mă, nici mie nu mi-ar veni să cred. 

6. 


Întors la binecuvântatul Oriental, descopăr două chestii care 
mă aşteaptă: Bérurier și un telex de la Bătrânul, conținând lista 
pasagerilor Paris-Tokio. 

Una este rotundă, cealaltă e lungă. 

Amicul  Alexandre-Benoit are o figură tristă. Bosumflat, 
taciturn: cu aerul că regretă Parisul, pe Bertha, crâșma sa 
favorită, beaujolaisul, drobul de la Prin. 

— Ai necazuri? îl întreb, plin ochi de îngrijorare. 

— S' nu mai vorbim, zice: am avut un accident dă parcurs. 

— N-ai putut s-o străpungi pe miss Icter? 

— Ba la dincontra. 

— Cum dincontra? 

E teribil de plouat, musiu Minătristă. 

— Or' șcât mi-aş bate capu’ nu pricep mișcarea greș'ta. Dă 
altfel nu ie cu totu' greșeala mea. le dân cauza lui tubu' ăla dă 
vazelină pă care am lunecat. Pă cân călăream mai al draculu' pă 
donșoara ta. la a vru' cu spatele-la-bărbat, surioara. O 
posturasăm conv'nabil, târtița în echer, asigurată pă coate. 
Lucrărili priliminatorii nu să petrecuseră rău. Să știa, fatal, că n- 
o s' fie lucrătură ușoară. C'o, sntervină un forsinge discret în 
momentu’ benedictării nupţiale: un avânt dân şale, autoritar. 
Ăla dă nu ezitează. Intraţ, s'teţ la 'mneavoastră! la, 
consimţitoare. O adevărată vitează, dă acord. Genu' dă broască 
care să crede mai mare ca bou”. i 

Pă mine, mă știi, conștiința profesională la pătrat, Imi 
unsesem toroipanu’ cu vazelină, totu’ lucea, totu’ vibra, totu’ 
sforăia: înaltă școală dă echitație! Și ui' că acționalizând, pui 
picioru' pă tubu’ dă vazelină care lunecă. Derapez ca cum aș fi 
fo' pă o coajă dă banană și buff! Signor Popov iera la intrarea 
artiștilor, tare ca piatra. Nicio pos'b'litate dă deviere, rizicam să- 
| troscăi dă colțu' mesii. Și-o telescopez pă Miss fără escală, 
dintr-o bucată! Fără iertare! Pătrunsă micuța pân’ la sprâncene. 
Mai am în clăpăuge urletu' lu’ puicuța! Ca una care ie în agonie. 
Ce treabă, Doamne, Doamne! Uf! Chestia i-a esplodat, 
literalmente! S-a auzit un troznet ca la o curea dă transmisie 
care sare. A leșinat, sărmana. A tre’ să chem pă gaița ailaltă. 
Am înviorat-o cu scotch, am tras-o pân’ la bideul dă familie, să 

se dezdurereze, da' pă dracu'! Ravagiile era făcute. Sinistrată 
sută la sută, draga de ea! A tre’ doctoru': un bătrân chinez 
galben dă tot, cu ochelari. După aia, ambulanţa s-o ducă la 
spital ca să-i coasă răscroiala, să-i pună puncte de sudură și 
toate alea... le treabă nu glumă, crezi-mă! Fir-ar să fie! Da' 
notează, că, trecute toate micile plictiseli, Miss asta va putea să- 
și câștige onest pâinea cu curul. Pen’ că mă reîntorc mereu că 
dacă vrei s'te faci curvă, tre’ măcar să ai intrarea pă toate 
măsurili, nu? S'te limitezi doar la viermișori chinezești... un’ te 
duce asta, poţi să-mi esplici? Acu poate să semnaleze pă cărțili 
dă vizită că ie dă toate terenurili, fără limită dă dimensionare. 
Un'e a trecu’ Beru, poa’ s' treacă ș-un buldozăr! 
e 

Se  înseninează, vorbind, Matahala. Povestit, se degajă 
aspectul picant al necazului. E conștient de el și termină prin a 
surâde. 

— Astea fiind zise, conchide babacul, încă nu mi-am 
dăsfundat amigdalele, io. Tre' să găsim șeptel înlocuitor. Ar tre' 
s' ne interesăm dacă nu-i f-o curvă franţuzoaică-n sector. În fond 
numa' ăstea ie garantate. Una dă la noi, iești sigur că n-are 
găoacea ca o butonieră! Poa' să meargă la sparanghel fără 
verificaţii prelavabile. Tre’ să ne-nteresăm. Curvele franţuzești 
ie răspândite ca restuarantele italienești: în toată lumea. 

— Te aranjezi singur să ţi-o descoperi, i-o scurtez, eu am 
întâlnire. 

— O pipiţă? 

— Încântătoare. 

— Specialistă tot în masaje? 

— Nu; e vorba de unica fată serioasă din Bangkok. Cel puţin 
așa pretinde ea. 

Majestatea Sa, care are o încredere oarbă în superiorul său, 
rânjește: 

— N-o să mai poată vorbi așa când te va părăsi. 

e 

Desfășor telexul Bătrânului. 

Nimic mai fastidios decât o listă cu nume orientale. Am 
impresia că o citesc pe cealaltă, atâta doar că pe linia Paris- 
Tokio sunt mai mulţi franţuji decât pe linia Hong Kong-Bangkok. 

— Ţine, îi zic spintecătorului de măruntaie delicate, ai să mă 
ajuţi. 

— Pen' ce? 

— Eu voi citi nume pe Paris-Tokio. Tu le cauţi în lista Hong 
Kong-Bangkok. Cum se potrivește unul, semnalizezi. 

Ne instalăm comod în două fotolii învecinate și începe 
strigarea nomenclaturii. Fac efortul să articulez cât mai corect; 
pentru numele barbare, Beru mă pune să repet, recitându-le el 
însuși și descifrând pe lista sa. 

O mulţime de Mang Tu Hô, Krash Chibrak, Sumuzaki și alți 
Vajhiralongkorn. Majestatea Sa buchisește pe hârţoagă cu o 
atenţie lăudabilă. Negăsind potriveli, conchide de fiecare dată, 
cu un laconic: canci! semn de distinsă nonrecepție. 

Ne tapăm toată lista mea; pe a lui mai rămân, erau mai mulţi 
călători de la Hong Kong la Bangkok decât de la Paris la Tokio. 

— Rahat, supin descumpănit. 

Matahala fornăie. Compătimește. Ar fi vrut să-mi facă plăcere, 
dar e constrâns de realități. De unde nu-i, nici Dumnezeu nu 
cere. 

Se uită încăpățânat în foaia lui și dintr-odată tresare: 

— Cum pronunţi aiureala asta? 

Mă uit peste umărul gorilei și mârâi: 

— Goodyeard. 

— Răstâmpitule! lansează Elefantman-ul, dacă trișezi pă 
pronunțare, cum vrei s' tă dăscurci! le scris Godeyeharde și tu-i 
zici Goudyeur! _ 

Compar, febril, cele două liste. Infig un deget pe Mrs. E. 
Goodyeard din hârtiile lui și parcurg în viteză coloanele listei 
mele. 

Mersi, lisuse Hristoase! Mrs. E. Goodyeard se găsește și pe 
lista mea. Mrs. E. Goodyeard din Bangkok. 

e 

Filipinezul mic și galben, plonjat studios în cartea de telefon, 
nu va înţelege niciodată de ce i-o smulg din mâini, trântind apoi 
ușa cabinei ca un „excuse me” care nu scuză nimic. Inhăț 
terfeloaga cu promptitudinea unui jucător de rugbi care-a 
sesizat inspirat unghiul de fugă al balonului oval. 

„G-urile”! 

lute, iute! 

Dragă Mrs. E. Goodyeard! 

lat-o în fine, scrisă apăsat, cu litere groase. Rezultă, din 
indicaţiile atârnate de numele ei, că este proprietara unui 
magazin de antichități. Firma este scrisă în thailandeză gotică. 

Comicul se naște, deseori, din repetări stupide. 

Mă năpustesc într-un taxi Mercedes, staționat în fața hotelului 
Oriental, cum făcusem și adineaori, când am rut să ne ducem la 
prea delicata Suzy. Aceeași mașină, același șofer. Îi arăt adresa 
lui Mrs. Goodyeard. Clatină capul negativ declarând cu 
resemnare: 

— A doua stradă la dreapta, sir, imediat după colţ. 

Dacă nu-i pică decât clienţi ca mine, sunt sigur că poliţele 
tărăboanţei cumpărate pe credit vor rămâne, multă vreme, 
neplătite. 

e 

Mrs. E. Goodyeard, ca mareșala d'Ancre, n-are nimic feminin 
în afară de sex. Odată făcută această concesie genului său, se 
prezintă sub aspectul unui solid grenadier de un metru 
nouăzeci, cu o figură de combatant, cu laţe gri, foarte aspre și 
tunse scurt. Poartă o cămașă bărbătească în carouri, un 
pantalon de catifea strâns cam pe unde ar fi trebuit să fie talia, 
cu un cordon de piele lat cât o curea de batoză și fumează o 
pipă de lup de mare, verificându-și contabilitatea în fundul 
magazinului. 

Acesta conţine minunăţii. Nu-i vorba de un magazin de ocazii 
înghesuit cu păduchioșenii asiatice, ci de un soi de mic muzeu 
care propune numai piese rare, îngrijit puse în valoare pe socluri 
de marmură neagră, luminate de spoturi savante. 

Câţiva Buddha străvechi, sculpturi populare de multe secole, 
obiecte insolite fin cizelate sau pictate, îți captează atenţia de la 
intrare. 

Parcurg scurtul traseu între cele două săli comunicante, 
interesat de această artă nouă pentru mine (eu care nu iubesc 
decât lucrurile vechi din bătrâna Europă). Relicvele de pe alte 
continente, indiferent de eventuala lor frumuseţe, îmi miros a 
talcioc. Recunosc, totuși, că unele obiecte prezentate de Mrs. E. 
Goodyeard au clasă, între altele, o banchetă gândită sub forma 
unei căprioare întinse, linii pure cioplite într-un lemn cu străluciri 
bizare. (Imi datorezi zece bahţi pentru comentariu și, dacă vrei 
să știi mai mult, n-ai decât să cumperi broșura). 

Acest mic tur de orizont terminat, mă apropii de biroul cromat 
al anticarei. Înșiră coloane de cifre, sugând muștiucul pipei. Nu 
catadicsește să ridice ochii la mine, deși îmi simte prezența 
imobilă și retina ei trebuie să fi captat o bună parte din 
pantalonul meu (care ascunde valori infinit mai preţioase decât 
antichităţile ei). 

Ajunsă la capătul socotelilor, întreabă, fără să ridice ochii, prin 
norul său de Early Morning (asta fumează, deși suntem la sfârșit 
de după-amiază): 

— Vă interesează ceva? 

— Da, doamnă, răspund. 

— Ce anume? 

— Călătoriile dumneavoastră. 

Probabil surprinsă, demna persoană consimte să-mi prezinte 
întreaga dumisale față, aceasta nefiind lucrul cel mai lipsit de 
interes din magazin. Moacă aspră cu pungi sub ochi, umflate ca 
buzunarele unei salopete de mecanic; o umbră de barbă nerasă 
pe bărbie; o realitate de mustață sub trompă; zece dinţi metalici 
în deschiderea capcanei pentru steakuri, toate laolaltă învăluite 
într-un aer dobitocesc care ar provoca diaree verde unui urs alb. 

Mă cercetează cu o privire penetrantă, mă calibrează, 
controlează, testează, cântărește, măsoară, cataloghează și 
emite, într-un târziu, cu vocea joasă cu care se spun porcărele: 

— Sunteţi francez? 

— Se vede? 

— Se aude, mai ales. Ce spuneaţi cu privire la călătoriile 
mele? 

— Eu? Nimic. Dar am motive să sper că dumneavoastră aţi 
putea să-mi comunicaţi unele chestii. Dezolat să vă inoportunez, 
mistress Goodyeard. Dacă vă deranjez acum, aș putea trece altă 
dată? 

Continuă să mă cerceteze tăios, pompând din pipa de 
navigator solitar și îngheţat. La atâta efort ar merita să sugă 
ceva mai plăcut. În cel mai rău caz, măcar o pipă bavareză, de 
porțelan, înnobilată de o scenă pictată în care un ulan îi face 
copii unei gretchen. 

— Nu vorbiţi în enigme, domnule francez, mă dojenește cu o 
voce dogită; eu spun totdeauna clar, interlocutorilor, ce am să le 
spun și-mi place să mi se răspundă la fel. 

— lată un limbaj sincer, mistress Goodyeard, sunt de acord. 

Și scot legitimaţia de curcan tricolor. 

— Nu știu dacă citiți franțuzește, dar cuvântul police e 
internațional, nu-i așa? 

Privește acest onorabil act de identitate și aprobă din cap, 
scurt. 

— Foarte bine, dă-i drumul! 

li dau. Adevărul este întotdeauna ușor de spus fără pierdere 
de timp. Bun, deci dispariţia lui Victor Heatravaire. Eu, însărcinat 
cu o anchetă discretă, care până acum n-a dat nimic. Ideea mea 
de a verifica listele de pasageri și ce a rezultat, adică ea. 

Mă ascultă curăţându-și pipa goală, apoi bătând-o ușor de 
marginea unei scrumiere. Ce vârstă poate să aibă această 
creatură hibridă? 

Șaizeci și cinci pe muchie? Mai puţin? O băânuiești puternică, 
capabilă să manevreze o secure fără să-i sară coada din mână. 

Când termin se strică de râs. Dinţii ei de oțel fac trimitere la 
gigantul din James Bond, cel care taie cablul telefericului cu 
proteza dentară. 

— Sfinte Dumnezeule, dragul meu inspector, dumneata îţi 
pierzi vremea cu mine. Se poate să fi călătorit de două ori cu 
omul dumitale, dar nu l-am remarcat. Spui că el era în first, eu 
mă mulţumesc cu turist. Pe de altă parte, între zborul Paris- 
Tokio și zborul Hong Kong-Bangkok, am revenit aici. De 
altminteri, n-am fost până la Tokio, chestia e ușor de verificat. 
Am coborât la Bangkok. Săptămâna următoare, a trebuit să fac 
un dus-întors la Hong Kong pentru afacerile mele și, la 
întoarcere, poate să fi zburat cu omul dumitale, dar din pură 
întâmplare.  Întâmplarea,  inspectore, nu-i întotdeauna 
Dumnezeul polițiștilor, precum se afirma în tinereţea mea, văd 
că le mai joacă și renghiuri. 

Pupilele sale albe conţin concentrări de ironie tăioasă. Aș zice 
zeflemea deliberată. Și eu ce vrei să-i ripostez la declarații? Intre 
altele e foarte probabil că spune adevărul, madama asta. In 
orice caz, sunt obligat să mă port ca și cum. 

O rog să mă scuze și o las cu minunile sale din trecutul 
asiatic. 

e 

E ca un ambreiaj care patinează. 

Accelerezi, fir-ar al dracului și patinează! Sau ca bicicleta de 
casă fără roţi! Pedalezi fără să avansezi; sau ca veverița din 

cușca vitrinei Casei de Economii: se caţără pe roată, dar, de fapt 
stă pe loc. 

Din fericire, pe canapeaua de la Oriental, mă așteaptă 
minunea mea de secretară chinezoaică. O orchestră de corzi 
indiană cântă ceva discret în fundul salonului, lângă ușa care 
comunică cu vechea clădire stil colonial, locuită cândva de 
Somerset Maugham. În rumoarea înăbușită a hotelului muzica 
abia se aude. 

Gagica e aici și sunt plin de recunoștință până-n gât, cum ar 
zice Bérurier, că arată exact ca în redacția în care am cunoscut- 
o. Nimic mai descurajator, când ţi-au sărit siguranțele la 
vederea cuiva, decât să ţi se prezinte la întâlnire înţolit de 
duminică, deci nesemănând prea bine cu ceea ce te-a sedus la 
persoana în chestie. Știu o mulţime de monitori de schi care și- 
au înghiţit cu noduri speranţele excitate pentru că se prezentau 
damelor, agăţate pe pârtie, în civil. Pipita asta m-a atras și din 
pricina taiorului său negru și a bluzei roșii. Și-a păstrat aceeași 
ținută, sublima creatură. Din instinct, sau pentru că n-a avut 
timp să se schimbe? Nu contează: important este că-i cum o 
visez. 

Mă așez lângă ea pe canapea. În jurul nostru turiștii forfotesc, 
amestecându-și limbile într-un puhoi de dialecte. Muzica 
modulează  dulceag. Binefăcător moment de destindere. 
Războinicul surmenat se destinde. Lasă-te legănat de fericirea 
momentului, frumosul meu Tantonio. Ești un viteaz, un pur. Nu 
vrei nimic pentru tine, în afara fericirii bătrânei tale măicuţe și, 
de asemeni, să poţi să-ţi înmoi cotidian (măcar) biscuitul. Eşti 
tot ce poate fi mai străin de cupiditate. Cunoști viaţa și, în 
consecință, îi dispreţuiești superficialităţile. Nu preţuiești decât 
esenţele. Flacăra vieții se întreţine din focuri. lar focul se înalţă, 
cum spune La Bruyere, în timp ce piatra se prăvale (pe 
mormânt). Înfulecă-ţi pâinea, dormi, iubește, regulează și 
muncește. Și privește către cer, dincolo de nori! Libertatea e în 
tine. 

Are un minunat zâmbet enigmatic, frumoasa chinezoaică. 
Enigmaticul ni se pare insolit nouă, pentru galbeni e în firea 
lucrurilor. 

— M-am prezentat? zic. 

Și-i ofer numele meu, într-un suflu încărcat de dorință, cum 
spun adevărații scriitori care nu fac pe ei de rușine. 

Ea îmi murmură, drept răspuns, propria-i firmă: 

— Yamitzu Kalu. 

Ceea ce îmi sună foarte potrivit. 

Cum nu-i încă ora să intrăm în restaurant, îi spun că mi-ar 
face plăcere o raită prin klonguri. 

Ea acceptă. Mersi. 

Ajungem la debarcaderul situat la doi pași de Oriental. 
Închiriem una din bărcile în formă de fasole prevăzută cu un 
arbore cu elice interminabil (îţi amintești că ţi-am mai vorbit de 
asta). 

Este pilotat de un thailandez într-un șort franjurat. 

— Cunoști casa lui Sakry Spat? o întreb pe însoţitoarea mea. 

Zâmbetul ei încetează de a mai fi enigmatic pentru a deveni 
neliniștit și nimic nu e mai deconcertant decât un zâmbet 
îngrijorat: noi ăștia, stupizii de occidentali, am fi incapabili să 
facem așa ceva, fiind animați de sentimente prea tranșante care 
nu se interferează deloc. Te rog să încerci un zâmbet îngrijorat, 
ți s-ar părea mult mai dificil decât să sari coarda în cabina 
telefonică: dulcea mea prietenă Yamitzu reușește spontan 
isprava. 

— De ce această întrebare? vrea să știe. 

O dau pe după vișin: 

— Cunoști personajul? 

— Personal nu, dar e celebru în lumea bună a Bangkok-ului. 

— Aș vrea să-i fac o vizită. 

Aici calmul asiatic are o supapă care dă rateuri. 

— Dumneata? Lui? 

— Chestia ţi s-ar părea imposibilă? 

— Surprinzătoare. 

— Și de ce? 

Calmul meu o readuce la detașarea ei naturală. 

— Pentru că este cineva care-mi pare foarte îndepărtat de 
ocupațiile dumitale... 

— Ei bine aș vrea să mi-o spună el însuși, decretez. Spune-i, 
te rog, barcagiului, să ne piloteze până la proprietatea sa: 
presupun că o cunoaște? 

Minunata Yamitzu își regăsește zâmbetul. 

— E puţin probabil ca mister Sakry Spat să te primească fără 
să fi aranjat, în prealabil, întâlnirea. 

— Vom trăi și vom vedea. 

Ea dă instrucțiuni barcagiului. Tipul n-are probleme: pornește 
stil rachetă. 

e 

Stranie, viața acvatică, privită de pe fluviu. Malurile sunt 
bordate cu cocioabe mai mult sau mai puțin lacustre, 
aglomerate într-un fel de bidonvil amfibiu, interminabil. Aceste 
locuințe mizere, cârpăcite, negre, fumegânde, se încovoaie sub 
îngrămădeli de lăzi, plase, cuști cu zăbrele în care vegetează pui 
descărnațţi. Bătrâni fumează pipe (ca Mrs. Goodyeard) în pragul 
unor deschizături (aici, ușile n-au fost încă inventate). Copii goi 
se zbenguie și chiţcăie în apa infectă a Menam Chao Phraya. 
Imunizați până la Dumnezeu, copiii ăștia! Febră galbenă, tifoidă, 
malarie, pestă bubonică? Copiii din Bangkok se prăpădesc de 
râs. Scot țâșnituri argintii până și din apa asta scârboasă, 
colorată în maron căcăcios. Rahatul se transformă în spumă de 
sidef. Apă purificată, s-ar spune, de vânzoleala trupușoarelor de 
copii, fericiți în mizeria lor. Copiii soarelui, care dau lucrurilor 
strălucirea soarelui. 

Suntem așezați alături în barcă, eu și adorabila chinezoaică. 
Abia încăpem în îngustimea păstăii de fasole... Coapsa ei lipită 
de a mea îmi transmite o senzaţie de bine absolut. Mă hazardez 
să-i prind mâna dreaptă. E rece. Și-o retrage, ușurel, fără 
bruschețe, dar restabilind definitiv distanţele. 

Ah! da, e adevărat: mă prevenise că s-a născut din 
împerecherea unei camere frigorifice cu un congelator. 

e 

— Ne apropiem de reședință, e la cotul klongului, mă anunţă 
vecina mea de gondolă. 

Din apa mocirloasă se înalță o duhoare pestilențială. 
Magherniţele din tablă ondulată și lemn putred se întrerup 
pentru a lăsa să se desfășoare o vastă peluză bine întreţinută, 
plantată cu sălcii. Pontoane de beton compun un fel de port 
miniatural, în care somnolează diverse ambarcaţii de lux. Ceva 
mai retras, pe mal, un hangar pentru bărci proiectează umbre 
enorme în care doi bărbaţi par să moţăie: gorilele nobilului 
Sakry Spat, presupun. Poartă șorturi albe și cazace albastre cu 
ecuson roșu pe piept. 

Sesizând intenţia noastră de a acosta la ponton, cei doi tipi se 
precipită vociferând, cu gesturi largi și poruncitoare, să ne 
refuleze. 

— Spune-le că vreau să fac o vizită patronului lor, îi cer lui 
miss Yamitzu. 

Ea traduce. În thailandeză, mă rog frumos! Adică ciripește. 

Eu, în picioare, drept ca un catarg în păstaia fasolei, le lansez 
un salut roman care ar da fiori regeneratori întregului partid 
neofascist italienesc. 

Chestia îi descumpănește. 

Totuși cel mai chelbos avansează ameninţător pe ponton, 
continuând să orăcăie mai asurzitor decât o întreagă pădure 
ecuatorială. 

— Nu cred că ne vor lăsa să abordăm, mă previne drăguța 
mea camaradă de barcă. 

— Cere-le să-l informeze pe Dl. Sakry Spat de sosirea mea. 
Să-i spună că vin în legătură cu Johannes Brandt de la Oriental și 
că e urgenţă de gradul zero. 

Docilă, amica se supune. 

Cei doi tipi se concertează. 

Miss Yamitzu ciulește urechile. 

— Se aranjează treaba? mă impacientez. 

Murmură: 

— Se duc să prevină. 

Efectiv, cel mai tinerel se eclipsează în goană. Habar n-am ce 
leafă le dă negustorul de sicrie, celor doi maimuţoi, dar 
conștiința lor profesională este de toată isprava și merită 
recompensată. Asta zic și eu câine de pază! Pariez că străjuiesc 
și noaptea, cu arma la picior și alarme-n ochi? 

Barcagiul lasă morișca să pufăie la punctul mort. Bărcuţa se 
leagănă pe apa încremenită, nestrăbătută de niciun curent. Un 
şobolan scârbos și umflat, în plină putrefacție, se murează lângă 
pilon. 

Hărmălaia orașului este mai puţin agresivă, aici, decât pe 
Menam Chao Phraya. 

Căldura a scăzut și ea cu un ton. 

Incerc să reiau mâna lui miss Yamitzu dar, iarăși, se 
eschivează. Mă înjunghie presimţirea c-am dat-o-n bară, pentru 
seara asta, cu dulcea mea bucăţică galbenă. Poate că, la urma 
urmelor, nu-i place albul albilor! 

Gorobetele se-ntoarce escortat de o femeie îmbrăcată în ceva 
care aduce a uniformă. Nu prea hărăzită de natură, măicuţa! 
Faţa plată și lătăreaţă, privire inexistentă, ti-ar trebui furculiţă 

pentru melci ca să-i descoperi ochii. Poartă un taior albastru 
intens și o bluză galben puternic. Pe pântec, în bandulieră, 
bălăngăne un foto-aparat japonez care-ţi ia ochii, din cele de 
care până și Franţa e plină. 

Ajunsă la ponton, înhaţă Nikon Nimalinul, îl îndreaptă către 
noi, trage o salvă de clic-clacuri și lasă aparatul să-i cadă pe 
pântec. 

— Ce doriţi? lansează, după aceste stranii preliminarii. 

— Să-l văd pe Dl. Sakry Spat, răspund. 

— DI. Sakry Spat nu primește decât cu programare făcută 
mult înainte. 

— Sunt din poliţia franceză. 

— Asta nu schimbă nimic din datele problemei. Sunt secretara 
sa particulară și, dacă aveţi un mesaj pentru dânsul, pot să i-l 
transmit. 

— Spuneţi-i că ceea ce am să-i comunic este strict 
confidenţial. Adăugaţi că mi se pare foarte important. 
Completaţi că locuiesc la Oriental și că mă poate găsi acolo 
când dorește, dar cât mai repede. 

Punctez cele spuse cu un salut militar impertinent și adaug: 

— Dacă pozele dumneavoastră sunt reușite, fiți amabilă: 
rezervați-mi și mie câte douăsprezece din fiecare. 

După care fac semn pilotului nostru să întoarcă. 

Ceea ce barcagiul face. 


7. 


Mănâncă uimitor de puţin, fătuța Yamitzu. Totuși haleala 
restaurantului franțuzesc e  delicioasă, preparată după 
perceptele Noii Crăpelniţe de către un tip tânăr de la noi din 
Metropolă, burdușit de dinamism, rețete și competenţă. 

Dar ea se fandosește. Cum s-ar zice suburban: „se jenează”. | 
se trage, cred, de la obiceiul de a băga pe jgheab cu beţigașele. 
Nu știe să atace dumicaţii cu arma albă. Ciugulește fărâme 
dimensionate pentru păsărele și nu îndrăznește să le mestece. 
Delicioasă copilă! Îi ciripesc platitudini savant umezite, cu 
privirea catifelată, vocea răgușită, mâna mereu promptă în ao 
căuta pe a ei. 

Tocmai se pregătește să guste dintr-un platou pescăresc, gen 
Barrière Poquelin, când un chelner se apropie de masa noastră 
și se înclină către ea pentru a-i vorbi, animat, în thailandeză 
nesubtitrată. Miss pare surprinsă. 

— Se pare că sunt chemată la telefon, zice. 

— Așteptai o comunicare? 

— Nu și nimeni nu știe că sunt aici. 

Încă un mister care, deși nu este al Parisului, ne face să 
eugensuezăm copios. 

— Te-o fi zărit vreo cunoștință, sugerez. Lumea-i plină de ochi 
care te urmăresc fără autorizație. 

Se ridică, mă ridic și eu, cum se cuvine din partea unui bărbat 
bine educat atunci când o doamnă îl părăsește sau se întoarce 
la masă și o privesc dispărând în direcţia toaletei-lavabou- 
telefon, cu un mers halucinant prin supleţe și unduială. Ce mai 
curișor, doamnele mele! 

Este extrem de agreabil, în restaurantele asiatice, fiindcă tot 
timpul, înainte, în timpul și după masă, te aprovizionează cu 
șerveţele calde, scoase de la abur uscat, astfel încât ai impresia 
că mănânci făcându-ţi toaleta. 

Îmi imaginez cu plăcere o extensie radicală a acestui obicei! 
S-ar putea organiza cur-party-uri cu bideuri volante la dispoziţie, 
adaptate la toate fazele și poziţiile. Ai scălda, regenerator, 
toroipanul, sau ai clăti cerul gurii, fiecare după damblaua sa și 
toată chestia ar avea un șarm nebun. 

Văzându-mă singurel, oberul franțuz vine să facă un strop de 
conversație, cum că e aici pentru a pune bani deoparte și că are 
toate şansele să-și deschidă, odată și odată, propria 
cârciumioară în Pirinei. Viaţa la Bangkok? Merge... Cunoaște o 
mică dar activă colonie franceză, tipi simpatici cu care se 
însoțește la câte un chefuleț colorat de nostalgie, de dorul 
meleagurilor natale. Distracţiile? Mai ales scotch. Nici haleala 
nu-i de neglijat, găsești aici languste mari ca niște basseți din 
Artois, la preţuri care le desfid pe cele ale halelor Rungis. In 
plus, urmărește partide de box thailandez programate la Palatul 
Sporturilor. Foarte curios. Oh, da, există masajele, dar găsește 
că li se exagerează virtuțile și faima! Preferă la doamna Rosine, 
rue de Courcelle, unde poți frecventa curviștine meritorii, 
pseudo-neveste de cooperanți însetate de vizoane și care nu 

ezită să transpire-n cârpe, după amiezile, cu gândul la poliţele 
Renaultului 5. 

Ascult și trag cu coada ochiului la farfurii: peștele se 
coagulează în sos de unt. 

Ce naiba face, recită liturghia în chineză, maica Yamitzu? 

Găsesc deprimant, când îţi oferi o păpică somptuoasă în doi, 
să te pomenești că porumbiţa, părăsește troaca. Eşti silit s-o 
aștepți, cuviincios, în timp ce papilele gustative asistă 
consternate la ofilirea delicateţurilor destinate să le încânte. 

Oberul mă părăsește pentru a se consacra unei mese de 
mârlani care toarnă în ei bere după ce mâncaseră homar. Greu 
de imaginat ceva mai dezgustător decât o haită de yankei la o 
masă sofisticată, poate doar hinduși defecând să arate mai 
aiurea. 

Cum, însă, mă simt pișcat de alte griji, sar ars de la masă și 
mă reped către toaleta-lavabou-telefon. 

Cele două cabine acaju sunt goale. Poa'că miss Bronz a găsit 
oportunitatea să frecventeze closetul, pentru liniștirea bășicii? 

Mă hazardez să împing ușa toaletei marcată dame, cu riscul 
de a fi declarat sadic de cine știe ce baborniță englezoaică în 
plină acţiune de ușurare, dar este goală. 

Ciudat nu? 

Interpelez un neisprăvit ocupat cu lustruitul instalaţiilor. 

— N-aţi văzut o tânără chinezoaică în taior negru cu cămașă 
roşie? 

Incuviințează, concupiscentul. 

— S-a dus la ascensor, precizează. 

O șterge fără să aștepte continuarea interogatoriului. Am uitat 
de mâncare. Mă reped la parter, găsesc un nespălat în uniformă 
și-l întreb dacă știe ceva despre o chinezoaică drăguță, în taior 
și tot restul. 

Nespălatul răspunde că așa ceva a țâșnit afară ca din pușcă. 

Bun, ies și eu. In dreapta ușii, câţiva galonaţi eliberează la un 
ghișeu bonuri de taxi. N-au văzut cumva o frumușică așa și pe 
dincolo, care etc? 

Răspund că da și că galopa ca și cum ar fi avut un mănunchi 
de ardei iuți înfipţi în fund. 

Încotro a luat-o? 

— A luat-o spre fluviu. 

După cum sper că bănuiești, deși nu ne cunoaștem demult, 
eu  sprintez-coatele-lipite-de-corp, până la debarcader. O 
grăsană galbenă, coafată cu un imens turban gen capac de 
mașină de spălat, așteaptă cursa următoare, în timp ce 
vânzătorul de bilete discută cu un sac de artă care reprezintă un 
bonz. 

Intreb aceste trei persoane dacă tura-vura și ei îmi răspund 
(adică tipul de la bilete) că, efectiv, frumoasa chinezoaică în 
taior negru și bluză roșie s-a urcat într-o barcă-automobil care o 
aștepta. 

Nu cumva, insist, pilotul avea un șort alb și o cazacă albastră 
cu ecuson? Ei bine, da, exact, papa, îmi răspunde vânzătorul. Mi 
se pare bizar că-mi zice papa. Dar asta nu mă împiedică să 
pricep că Dl. Sakry Spat, foarte curios din fire, a decis să afle cât 
mai multe despre mine. Știa că am tras la Oriental, a cerut 
imediat informaţii despre mine, a aflat că cinam în compania 
unei chinezoaice, s-a descurcat ca aceasta să fie chemată la 
telefon și i-a ordonat să se prezinte urgent la debarcader. Sunt 
gata să pariez splendoarea mea de mă-ntelegeţi contra 
resturilor tale că donșoara e deja în faţa lui. 

OK. E rândul tău, Tonio! 

Mă-ntorc la hotel și mobilizez una din gagicutele poliglote de 
la recepţie, pentru a telefona la Dl. Sakry Spat din partea 
inspectorului Pishe The. Vreau cu Dl. Sakry Spat, personal și 
repede. 

Am hotărât că voi vorbi cu cioclul ăsta atotputernic și o voi 
face chiar dacă ar trebui să-i afum bârlogul pentru a-l sili să 
miște. 

Efectiv, binevoiește să comunice cu Pishe The și onorează 
receptorul cu piţigăieli în dialectul thai. 

— În engleză, vă rog, mister Sakry Spat! i-o retez. Sunt 
confratele francez al inspectorului Pishe The și n-am privilegiul 
să ciripesc în limba sa. 

Mormăie într-o franțuzească cleioasă, dar audibilă totuși, în 
ciuda vocabularului restrâns: 

— Dumneata ești tipul care a venit la debarcaderul meu mai 
adineaori? 

— Exact, dragă domnule. E necesar să avem o convorbire. 

— N-am timp. 

— Păcat. 

— Ce? 

— Am zis că e păcat. 

— Pentru cine? 

— Pentru dumneata, domnule Sakry Spat, pentru dumneata. 

— Mă ameninţi? 

— Aia e! 

Încasează aceste simpatice patru vocale (apropo, îţi dau o 
ghicitoare: care e cuvântul din șapte litere care cuprinde măcar 
cinci vocale diferite? Caută, de altfel găsești soluția ceva mai 
jos, deșteptule!) încasează vocalele drept în mutră, chestia 
având asupra lui efectul unei căldări cu apă rece. 

Repetă bâiguit întrebarea, pe un ton stupefiat: 

— Mă ameninţaţi! 

— Exact, d-le Sakry Spat, vă ameninţ. Vă ameninţ să vă 
împroșc cu căcat dacă nu mi-o trimiteţi recomandat-expres pe 
Yamitzu ca să terminăm împreună delicata cină pe care o 
începusem. Franceza dumitale îţi permite să apreciezi la justa ei 
valoare expresia „a împroșca cu căcat”? sau vrei să caut 
sinonime? 

— De cine vorbiţi? Cine-i miss Yamitzu? 

— Persoana pe care una din gorilele dumitale a venit s-o 
umfle la debarcaderul hotelului Oriental. 

— Să fiu al... 

— Când ne vedem? i-o tai grosolan. 

Și ştii ce-mi răspunde? Ei nu, gagiul are tupeu. 

— In treizeci de minute, la poliţie, în biroul inspectorului-șef 
Pishe The! 

Și închide. 

E tare, musiul, nu sunteți de aceeași părere? 

Cuvântul în șapte litere cuprinzând măcar cinci vocale diferite 
este „gunoaie”; dar nu te apuca să povestești asta în dreapta și- 
n stânga, aș prefera să rămână între noi. 


8. 


Bravul Pishe The se sufocă în rahatul în care l-am băgat. Nu-i 
nevoie să fii Mafalda pentru a înţelege că îndrăzneala cu care i- 
am luat numele în deșert îl calcă nu numai pe nervi ci până și pe 


VP - 56 


puță, ca o caravană de furnici devorând bărbăţia unui 
excursionist căzut într-o prăpastie. 

Mă bate gândul că nobilul senior Sakry Spat este regele 
neîncoronat al orașului și că polițiștii fac în pantaloni în fața lui. 

Să-l vedeţi pe inspector pe ce ton plângăcios și cu câtă 
umilință se adresează negustorului de coșciuge. Cu gesturi de 
implorare, cu lacrimi în ochi și cu plecăciuni total incompatibile 
funcţiei de inspector-șef. Imi aruncă o privire încărcată de 
reproșuri intense când trec pragul biroului său, cu circa o oră 
întârziere, datorată unui șofer de taxi imbecil care m-a pilotat 
prin locuri incredibile până să mă debarce în faţa crescătoriei de 
curcani locali. 

Se simte că Pishe The regretă din rărunchi absenţa unui 
limbaj, comun între mine și el! Ce i-ar mai plăcea să-mi 
comunice, în asociaţie cu câteva picioare în fund, sentimentele 
sale sincere! Mă porcăiește, în thai și mă beștelește cu privirea, 
dacă pot să mă exprim așa. 

II las să se răcorească. i 

Ce aş fi putut face, altceva, artistule? In timp ce el face 
spume, cercetez persoana lui mister Sakry Spat. Ca și capul lui 
Danton, merită osteneala. Surprinzător personaj! Mic, borțos, de 
un galben cenușiu, pielea obrazului flască, nasul enorm, 
pleoapele umflate ca nişte marsupii, buzele negroide, fălcile 
prăbușindu-se în cascadă. Ochii ascunși în dosul unor umflături 
striate în violet, grăsimi veșnice și râncede. 

Este îmbrăcat în faimoasa salopetă kaki, cu nenumărate 
buzunare burdușite. Toată eleganța și singurul său semn 
exterior de bogăţie, rezidă într-o șevalieră ornată de un diamant 
monstruos dimensionat pe care, probabil, i l-a cedat regina 
Elisabeta Il-a, într-un sfârșit de lună când îi lipsea numerarul 
pentru a achita nota de gaz la Buckingham: după știința mea, 
numai coroana Angliei posedă asemenea bolovani. 

Când ţi se vorbește despre o mutră amenințătoare, despre el 
e vorba. Un specimen rarisim. Destul să-l vezi ca să-ţi îngheţe 
șira spinării. Nu numai că individul ăsta e în stare de orice, dar 
este evident că o și face. 

Un Buddha? Fără nicio îndoială nu. Noi, ăștia, gogomanii de 
culoare albă, am asimilat păreri false despre Buddha. Credem 
că-i un zeu burtos, adipos, cu mai multe brațe. Confuzii 
regretabile, iscate dintr-o educaţie superficială. E timpul să aflaţi 

că, Buddha, fusese un om sfânt. Un prinţ al cerurilor convertit la 
socialism în stare pură. Gen lisus. Numai năucii ăștia de japi îl 
reprezintă, pe Buddha, borţos. În Thailanda el se prezintă bine 
proporţionat, meditativ, ceresc până în vârful unghiilor. În 
dorinţa lor de a-și băga capul sub pulpana unor fiinţe 
superioare, oamenii au tendința să se considere, pe ei înșiși, 
niște nulităţi, niște zerouri. Arhi-nulităţi. Arhi-idioţi. Arhi-duci. 
Arhi-eșecuri, lunecând scârţăit pe toboganul zilelor. 

Găinarul ăsta despre care vorbesc: Sakry Spat (le dau și eu 
niște nume, zău așa!) aduce a Buddha japonez. De fapt e 
japonez pur și simplu. Teribil de scund. Cap de cur, sesizezi 
imaginea? Ah! japii! Cu privirea care curge vertical, în loc de 
orizontal. Cu gânduri misterioase ca opiumul. Cruzi din instinct, 
ereditar, cu orice preţ. Orgolioși că, la ei, kamikaze este o 
meserie! Aparţin altor planete. Sunt, doar, niște rătăciți printre 
noi! Chinezi, indochinezi, cochinchinezi, pe ăștia-i simţi tereștri, 
no problem. Dar japii, totul în ei cere să le bagi un ac lung în 
părţile moi. Când îi văd cu aparatele lor foto, simt că 
damblagesc de furie oarbă. Nu-i vorba de rasism, dar când îi văd 
mi se-ncețoșează privirea. Bun, am bătut câmpii destul. De fapt 
sunt sigur că m-aș înțelege bine cu ei, dacă aș fi japonez și eu, 
m-aș obișnui. Și cu sifilisul te obișnuiești, când îl ai, pe bune. 
Numai ideea de a-l avea ţi se pare respingătoare. Altminteri 
până și cancerul, coarnele, Academia, dacă te-ai prins în cursă, 
le accepţi. E omenesc. 

Ca să revenim în biroul comisarului, în vreme ce amabilul 
Pishe The tună și fulgeră, eu îmi iau un scaun și mă așez comod 
în fața omului cu salopeta kaki. Asta și-a încălecat picioarele 
unul peste altul. Celebra sa caschetă cu vizieră lungă e așezată 
pe genunchiul superior și aceasta compune, în lumina chioară, 
proiecția unei specii fantomatice de individ diform, aproape tot 
atât de diform ca el. 

— Nu mă îndoiesc că-mi povestește viața sa, zic către Sakry 
Spat, indicându-i-l pe inspectorul-șef-cutare, dar habar n-am la 
ce perioadă a ajuns. 

— La aceea în care reclamă expulzarea dumitale din 
Thailanda, îmi răspunde, îndatoritor, negustorul de copârșeie. 

Are o voce groasă, spartă doar de un fel de oac-oac foarte 
acut la final de frază. 

— Și sub ce pretext, dacă nu sunt prea indiscret? 

Sakry Spat investighează conştiincios cu degetul gros 
interiorul imenselor sale nări, ceea ce mi-l amintește pe Beru și, 
aidoma Matahalei, examinează recolta, înainte de a o depune, 
delicat, pe fiecare din cracii pantalonilor săi. 

— Sub pretext că detestă personajele care mă calcă pe mine 
pe bătătură, bătrâne domn, îmi răspunde. 

— Stăpânești admirabil limba mea maternă, îl complimentez. 

— Știu ceea ce-i necesar pentru a vorbi unui franțuz, declară 
el, ultra dispreţuitor. 

Crede-mă dacă poţi, dar limbricului ăsta galben aș dori: să-i 
trag un șut în burdihan, urmat de un pumn în mutră; să-i crăp 
nasul cu călcâiul pantofului, să mă piş în gura lui care va fi 
obligată să stea larg deschisă, pentru că i-ar fi dat borșul pe 
nas; apoi să sar cu picioarele împreunate pe boașele sale și asta 
în mai multe rânduri după care să-i fac vânt pe geam, deși 
suntem doar la etajul doi al imobilului. 

— De ce pretinzi că te calc pe bătătură? 

— Pentru că-mi întorci matele pe dos, răspunde scârnăvia. 

— Ți-am cauzat cel mai mic prejudiciu, Mr. Sakry Spat? 

— Da. 

— Făcând ce? 

— Încercând să-mi forțezi intrarea, apoi uzurpând identitatea 
unui distins poliţist local pentru a-mi vorbi la telefon, apoi 
acuzându-mă de rapt și amenințându-mă că mă vei împroșca cu 
căcat. Citez exact? 

— Exact. 

— Perfect. Eu sunt unul din marii comercianţi ai acestui oraș, 
celebru pentru operele mele de binefacere, membru în consiliile 
de administraţie ale unor importante societăți și-i inadmisibil ca 
un pârlit de funcţionăraș francez în vacanţă să facă pe eroul de 
benzi desenate în detrimentul liniștii mele. În consecinţă, 
autoritățile thailandeze vor cere expulzarea dumitale și sunt 
gata să pariez cu dumneata pe orice, auzi bine? pe orice, că ţi 
se va face vânt subito! 

Posedat la pielea goală, dragul de Antonio. 

Picat pe bec și încă becul riscă să-mi intre în părțile sensibile. 

Ca să-i rupi gura unui animal de gabaritul ăstuia trebuie să ai 
în spate serioase forţe de intervenţie. De ofensat ce sunt mă 
încrețesc tot, inclusiv măduva coloanei vertebrale. Simt că 
sperma mea, universal reputată, se transformă în oţet. Mă 

furnică brațele să-i cârpesc câteva labe bine plasate. Bestia pare 
să presimtă chestia, ba chiar realizez că și-o dorește. Pariez un 
kil de praline contra unui pârț de iepure că, dacă l-aș pocni, ar 
scoate un pistol din nenumăratele lui buzunare și m-ar ucide pe 
loc. În legitimă apărare, cu Pishe The martor ocular! Mă abtin. 

Ba mai mult, știi ce fac? 

Izbucnesc în râs. 

Ca la operă, când Mefisto își behăie tâmpeniile lui de ha-ha- 
ha. 

Inspectorul-șef, care-și continua fără nicio precauţi-una 
imprecaţiile, se oprește net. 'Terlocutorul meu, violentând 
grăsimile, catadicsește să dezvăluie doi milimetri de retină, într- 
atât de vastă-i e surpriza. 

— Pare să te amuze? 

— Exact, răspund. 

După care mă duc spre ușă, declamând înainte de a ieși, ca în 
piesele publicate odinioară în „La Petite Illustration": 

— Ai căutat-o cu lumânarea, musiu Sakry Spat și acestea fiind 
zise, mă decepţionezi. judecând după reputaţie, te credeam mai 
subtil. Dar dacă o iei așa, eu o voi lua altminteri. Bagă-ţi bine în 
dovleacul galben cu care te prefaci că gândești: stejarii cei mai 
solizi nu sunt feriţi de trăsnet. Și știi de ce? Pentru că forța lor 
vine din pământ, în timp ce fulgerul coboară din cer! 

De o tâmpenie superbă, nu? Vedeţi că, dacă vreau, pot să mă 
exprim ca toată lumea? 

Merită să vă prosternați în faţa tonului și ţinutei mele 
corporale. Panașului cu care mi-am debitat tirada și pe lângă 
care panașul statuii lui Henric al IV-lea e un găinaţ de vrabie 
subdezvoltată. Când n-ai nimic de spus, fii sibilin și ridică tonul. 
Jupiter tonans! Cuvinte-sabie și măciucă. Lovește puternic, dacă 
vrei să ţi se deschidă. 

Oricum, e un fel ca oricare altul, de a părăsi camera fără să 
am aerul unei curci plouate. 

Dacă vrei să fii așa și pe dincolo și cu banii luaţi, n-ai decât să 
te porţi ca un pârţăit. Dimpotrivă, cu cât totul te împinge la 
muțenie vinovată, cu atât trebuie să zbieri mai tare. Bagă-ţi bine 
în cap că trebuie să urli pentru a te impune, mai ales când ești 
în fundul gol. 

Nimic nu apropie mai mult, aparența adevărului decât 
superba siguranţă de sine. 

Dar pentru asta trebuie să ai foc în vine și dezlănțuiri 
pătimașe. Mie, ceea ce mi-a dăunat dar m-a și salvat 
întotdeauna, este că sunt unul dintre ultimii pătimași ai planetei. 
Dacă lumea actuală arată ca o bucată de vată după 
întrebuințare, este pentru că-i lipsește patima. Oamenii se 
târăsc ca niște moluște, se cațără pe propriile lor bale. Nimic nu- 
i mai agită interior, nu-i împinge irezistibil, nu le impune, 
inexorabil, pasiuni. Unde nu-i patimă, speranţă canci. Blegi claie 
peste grămadă; blegi care acceptă că reprezintă mai puţin decât 
nimic, înfofoliți în principii de două parale, scărpinându-se la 
boașe, uitându-se și prefăcându-se că înțeleg fără să privească. 
Ne trebuie patimă, impotenţilor! Patimă pentru indiferent ce: 
cărți, cururi, volei, pictură. Nici nu mai știu să se amuze. Mai 
rămân câteva tâmpenii posibile, cum ar fi cărțile mele, să-ţi mai 
îndulcească mahmureala existenţială. O sută de ani de San- 
Antonio! Flecăreală, pârțuri la comandă și à la carte, tarte cu 
cremă și păr creţ din părţile gingașe; așa mai merge. Cumperi 
pe blat. Îmi iei cartea, o înfășori în Le Monde și ceri casierei să te 
taxeze. Dama e de conivenţă: facturează fără comentarii. Nu te 
observă nimeni. Cum ieșeai, odinioară, din spiţerii, cu o sticlă de 
ulei de pește în mână și o cutie de prezervative în buzunar, îţi 
recomand în mod formal: Le Monde deasupra, ultima apariţie 
Sana la mijloc. Sunt făcute să meargă împreună; avem aceeași 
lectori, Le Monde și eu. În plus eu am sutele de mii de tâmpiţi, 
ceea ce face tirajele mele mai babane decât ale lui Le Monae, 
care se adresează elitelor. Plus sferto-docţilor care pretind că 
aparţin elitei spirituale. Dacă n-ar exista ăștia, ultimii, tipii de la 
Le Monde ar fi siliţi să pună cheile sub rotative și să plece la 
pescuit de idioţi. Trăim timpuri grele. 

Dar de fapt unde naiba eram cu povestirea? 

Trebuie să fi fost undeva, nu? 

Ah, yes: părăsisem, în mușchetar cu sabia ruptă, clădirea 
inspectorului șef Pishe The, după ce lansasem echivalentul lui 
„întâi vi le tai și apoi le număr”. 

e 

Re-iată-mă în oraș, o siniștri integri! 

Alt taxi păduche. Vacarm! Tranca-fleanca. Garda moare dar 
nu se predă. 

Hotelul. 

Lehămeţit. 

Urc la restaurant. Încă prezenţi doar găozarii de americani, 
beţi criţă. 

Mă întorc și mă așez la masa mea, impecabil curățată. 

Oberul, uluit, se apropie. 

— Ai făcut foarte bine că mi-ai pus gustărica la cald, am 
oroare s-o mănânc călâie, îi zic. 

e 

Ei, acuma ținte bine: logic, implacabil este ca, după toate 
astea, să se dezlănțuie o bulibășeală sinistră. Ceea ce se va 
întâmpla depăşeşte capacitățile tale de pricepere. 

Chiar și eu însumi, ca să ies din balamucul pe care l-am 
provocat, a trebuit să mă screm până în pragul apoplexiei. Béru 
poate confirma. 

Căci, fără el... 

Dar să nu anticipăm... 

e 

Mă rog, totul pare, deocamdată, să se continue în plină 
normalitate... 

Îmi completez și sfârșesc cina cu fileuri de rață garnisită cu 
pireu de mango, o îngheţată de nu știu ce mirosind a florărie, 
îmi tapez peste, fiind major și vaccinat, o simpatică sticluță de 
Haut-Brion îmbuteliată într-un an pe care nu-l mai rețin (nicio 
grijă, îl voi regăsi pe nota de plată), și o iau agale către camera 
mea, plin de gânduri profunde ca mormântul. 

întrevederea mea cu  Atot-Puternicul Sakry Spat nu 
prevestește nimic bun, mi-a lăsat un gust rânced, ca atunci 
când, într-un moment de entuziasm necontrolat, mozolești o 
țâță nici foarte tânără, nici destul de spălată. (Să nu-mi spui că 
nu ţi s-au întâmplat și ţie asemenea erori de parcurs). 

Mă îndrept, deci, către camera mea, dar nu intru pentru că 
auzul mi-i solicitat de o hărmălaie bizară, provenind, Doamne 
iartă-mă, din bârlogul lui Beru. 

Sun, deci, la ușa lui. 

Hăhăiala se stinge și vocea Mastodontului tună răgușit: 

— Care mă-ta freci clanţa? 

— Un prieten care-ţi vrea binele! răspund, cu o voce de 
Scufiță-Roșie pregătindu-se să tragă zăvorul la coliba bunicuței, 
care stătea deja, bine-mersi, băbuţa, la căldurică, în burdihanul 
lupului. 


VP - 62 


Vocea Majestății Sale Grăsanul, modulează inflexiuni mai 
civilizate: 

— Hei tu, aia micuță, open the door to prietenul meu pliiz! 

Ușa se întredeschide și, operez ca în romanele debordând de 
imaginație, în care este întotdeauna notat, pe undeva, că e/a 
împins ușa și a intrat. Cheia literaturii este concizia. E/ împinse 
ușa și intră, te desfid să găsești o frază mai densă pentru a 
exemplifica producţia unui romancier inspirat. Ti-l imaginezi pe 
acest „El” misterios, în picioare, în spatele ușii, pregătit pentru 
indiferent ce, împingând ușa și intrând în miezul subiectului, 
demarând acţiunea? Ah, inegalabilul „el”, purtător al tuturor 
speranţelor de sus-penis, aventurier al aventurii, mesager al 
evaziunii, acidul dramei care colcăie: împinge ușa încetișor, să 
profităm din plin. Să ni se contracte inima și anusul, să ni se 
accelereze gâfâiala. Împinge. Împinge, începe-ţi numărul, să 
uităm  plictiselile, idioțeniile noastre și că tot suntem băgatți 
până-n gât în rahatul universal. 

Împing ușa și intru. 

La prima vedere, camera prezintă chestii frumoase, barbare, 
baroce și aiuritoare. Sar în ochi boașele lui Beru, umflate de 
rigoare, etalate îndrăzneţ, păroase cât cuprinde și negricioase, 
ca bureţii nejupuiţi. Servesc de soclu daravelei adjunctului meu, 
dreaptă ca un catarg în furtună. Ansamblul are alură de menhir, 
de dolmen și te trimite la trecutul nostru galo-roman. Frumos ca 
o realizare de Maillol (vorbesc de sculptor, nu de cântăreţ). Deci 
împing ușa și-l văd pe Béru întins pe pat, îmbrăcat mai mult 
decât sumar, cu două șosete desperecheate și necârpite, cu 
brațele încrucișate sub capul său de gânditor și bărbăţia 
țeapănă mișcându-se ca un metronom dereglat; cu blana 
zbârlită pe piept, la subţiori și la restul instalaţiilor, pare un taur 
în călduri, peste care s-a aruncat un braţ de fân în încercarea de 
a-i atenua indecenţa, exaltându-i-o de fapt. 

Altminteri, vioi ca un cotoi pe punctul să însămânţeze toate 
mâţele cartierului. 

ÎI înconjoară o puzderie de domnișoare goale, nimfe de 
culoare locală, citiţi șofran. Chicoteală surexcitată care ar 
transmite frisoane erotice și unei mumii autentice. Obiectul 
întrecerii este care dintre ele va mângâia mai fierbinte catargul 
berureean, care-i va flata mai electrizant siamezele (e cazul să 
le mai spunem și așa) care va găsi, palpând delicat cu 

extremităţile degetelor, suprafețele cele mai sensibile. 
Mângâieri, flecăreli, ghidușii amoroase care sunt mai puţin fizice 
cât experimentale. Drăguțele se amuză copios. Câte or fi? Dificil 
să numeri pe înghesuiala asta. 

Opt, nouă? Ce contează? Inutil să stabilești un număr global, 
fiecare din ele merită cel puţin câte un număr personal. 

Sosirea mea nu le deranjează. Un mascul în plus prezintă 
avantajul unei a doua prăjituri direcționate către Nirvana. 

Suntem în plină fiestă galbenă. 

— Îmi explici și mie ce-i cu bâlciul ăsta? îl întreb pe Messire 
Alexandre-Benoit, înglobând întreg șeptelul într-un august gest 
de semănător. 

— Nu mă 'teroga, pufăie supradimensionatul; fă-ţi idee că 
mă'sei să revăz pă amica lu' curviștina ta deteriorată, pen' cazu' 
că știe, în beleaua asta dă oraș, niscai tinăre dă bună familie 
capabele să bage-n iele un mădular dă dimensiunalități 
europene și io cân' zic Europa, gândesc gaulist, dă la Atlantic la 
Urali. Mă rog în conversaţia cu dama-n chestie n-am esplicat 
Piaţa Comună: m-am limita' doa' la problema bulanelor și la ce 
ie între ele. Copiliţa a avu’ ideea dă geniu să telefoneze la o 
puzderie dă mici prințese educate în manevre dă cur, care a vînt 
acilea moarte dă curiozitate. Ambiţia la fiecare ie să mi-l 
încaseze pe milord în sertaru' dă jos. Care o reuși, are dreptu' 
să-mi mortalizeze o polarid cu amicu' poporulu', iar pă poză le- 
am promis că iscălesc un proces verbal cum că a pătruns-o 
până-n prăsele. Merită o recompensă, nu? Dama, sau damele în 
chestie o să aibă dreptu' să-mi reproducă instrumentu' pă 
prospectele lor dă publicitate. Reclama, șefule, rămâne sufletu' 
comerțului. Ai să zici că-mi vând ieftin imaginea dă marcă. Și ce- 
ai vrea, să rămân cu icrele în mine până se împut? Poţi să 'amâi 
datornicii, parastasele, alegerea președintelui, da’ nu regulatu’. 
Și pe urmă ce rizic? Că doa' n-o să-mi recunoască Berthy 
daravela în reclame chinezești, tipărite aicișea. Ce să caute, 
Bertha în Banciocul ăsta? Gagii care are scobitori în pantaloni? 

— Grasule, geopolitica ta e pasionantă, dar trebuie să-ţi 
vorbesc urgent. 

— Nu e urgeire în stare să mă moaie acu', Tipule, declară el 
net. Ai ginit mandrinele? le la punctu' dă ne întoarcere, nu? 

— E vorba de viaţa mea, Grasule. Sunt în pericol. Venisem să- 
ți cer să faci pe îngerul meu păzitor. De fapt te angajez pe post 

de body-guard. Te anunţ că-n clipa asta acționează, în Bangkok, 
un tip extrem de puternic, care mișculează să mă neutralizeze. 
Nu știu cum o s-o facă. Tot ce știu, e că va proceda repede și 
violent. De acord, sunt cu ochii în patru, dar două băgări de 
seamă sunt mai bune decât una singură: ai misiunea sacră să 
veghezi la integritatea oaselor mele. 

Mamutul m-a ascultat cu religiozitate dar fără să coboare (ca 
să zic așa) catargul. 

— Pune-ţi în fotoliu ăla, oasele, artizdule; și lasă-mă să-mi 
degajez senzorialul. P'ormă, ăla care o vrea să te atingă măcar 
cu o privire chiorâșă o să tre' să treacă pân' budoaru' meu. 

Și se răstolănește în așternut, ca la început. 

— Hai, frumoaselor, trecem la proba dă foc? Care se așază 
prima pă taburetu' meu dă camping? 


9. 


Eșec total. 

Oricând s-au răscrăcit prinţesele, apelând cu disperare la 
experienţele lor devoratoare, au fost silite să renunţe. Niciuna 
dintre ele nu a reușit să îmbuce, inter pedes, vânjoasa plantă 
crescută pe sfântul pământ al Franţei eterne, aparținând 
numitului Alexandre-Benoit Bérurier, fenomen al speciei sale, 
care și-ar putea valorifica cu mult mai rentabil excesul de 
mădular în localuri scandinave decât să încaseze picioare-n fund 
și praline de plumb slujind poliţiei naţionale. 

Drăguţele de ele se recunosc învinse. Umilite de îngustimea 
lor. Se codesc, totuși, să plece, înțelegând că acest eșec 
usturător aduce prejudicii întregii lor naţiuni viteze, că ţeapa lui 
Beru ridiculizează secularele instituţii thailandeze. Rușinea 
acestei împreunări irealizabile va împroșca până și drapelul, va 
umbri gloria clăpăugului cu ochelari pozat pe bancnote, al cărui 
nume aiurit vi l-am enunțat scrupulos la începutul acestei lucrări 
tonice, în esenţa ei, (conţine 25% proteine, 15% calciu și 
idioţenii crase în rest) și care, de altfel, numele adică, mi-a ieșit 
mult mai ușor din minte decât mi-a intrat. Și când te gândești 
că, totuși, numele maiestăţilor se constituie în reale măsuri de 
securitate perpetuă. Staţi așa că mi l-am amintit! Vă puteţi 

închipui o defilare cu mulțimi strigând: „Jos Sodmet Phra Chao 
Yu Hua Bhumidol Adulyadej Rama IX!” Ar crăpa sufocaţi înainte 
de a-și spune oful, demonstranții! 

Plus c-aș vrea să văd și eu un oraș cu artere destul de largi 
cât să permită desfășurarea unor lozinci amenințătoare, la 
adresa zisului monarh. 

Așa că populaţia își păstrează dinastia, așteptând ca 
succesorul la tron să aibă un nume mai ușor de huiduit. 

Uite așa nu se mai scrie istorie. De lene. 

Care lene, de fapt, guvernează lumea actuală. E și teama. 
Leneși și pișorcoși, tipii din ziua de azi. Bașca restul, suficient să 
ne înfunde în miasmele mlaștinii universale. Unii și alţii ori nu se 
prind la chestia asta, ori se prefac. Pământul devine o mocirlă, 
deștepților! N-aveti decât s-o înțelegeţi metaforic, dar ţurloaiele 
voastre se înnămolesc, cu fiecare zi mai mult, în chestii 
indefinite dar puturoase până la insuportabil. Tipii cu biștari 
nelimitaţi se agaţă de Millau și Gault*. Dobitoci care agonizează 
cu gura plină. Curând, din ăștia nu se vor mai vedea decât 
capete și boturi unsuroase; trist sfârșit pentru o civilizaţie tristă. 

Dar trebuie să mă întorc, totuși, la oile noastre, cum zicea un 
păstor grec care-și sodomiza mioarele. Mai știe cineva unde 
ajunsesem cu naraţiunea pe care aţi plătit cinstit ca s-o aveți 
„completă”? 

Romancier disciplinat, mă reîntorc! Nu la sodomie, ci la 
plecarea acestor amabile domnișoare bosumflate și scârbite de 
eșecurile lor succesive și numai relativ consolate de 
unanimitatea acestora; sunt aproape tragice, adorabile fetițe 
neîntrebuinţate. Cu inutile tuburi de vaselină în mânuţele fine, 
îngândurate, îndoindu-se de ele înșile (și de cea mai veche 
meserie din lume), pășind împleticit și adoptând, nu se știe în 
folosul cui, figuri mai încuiate decât portofelul unui scoţian. 
Pleacă înfrânte, ceea ce, la rigoare, se mai poate suporta. Dar 
pleacă dintr-un pat în mijlocul căruia se înalță, cutremurător ca 
dimensiuni și mișcare, un turn inexpugnabil. Turn care pare de 
Pisa, în momentele de legănare, dar care își regăsește repede 
verticalitatea triumfătoare, insolentă. Turn provocator, sfidător, 
orgolios și perfid. 

— le clar, se lamentează Malacul, că nu voi reuși să mă 
depresurizez în ţara asta. 


4 Autorii unor celebre cronici și ghiduri gastronomice franceze. (n. trad.). 

Și, disperat de povara acestei erecţii nefolosite și ne-folosibile, 
se duce să-și toarne apă rece de la buric în jos, ceea ce n-am 
auzit să fi potolit fervoarea nici măcar seminariștilor din cursul 
inferior. Oricum lui Bérurier nu i se moaie la comandă. 

Râsul dracului. Béru își păstrează toate dimensiunile, rupe 
singurele două perechi de slipuri pe care le avea în bagaje, 
(nespălate) paradește fermoarul pantalonului și, confruntat cu 
realitățile naturii invincibile, își lasă mădularul la vedere. 

— O să-cerc s' mă gândesc la TVA și declaraţia dă impozite 
restante, declară la capătul răbdării, e singura soluţie... Bun, 
trecem la chestii dă serviciu, ce fel dă bec ţi-a intrat între buci? 

Rezum evenimentele. 

— Și crezi că Sakry Spat ţi-a găsit o repartiție în lumea 
drepţilor? 

— Sunt convins că a comandat deja prăjitura asemănătoare 
colivei și feștile în loc de lumânări. 

— Cum ai ocluzionat chestia asta? 

— Am avut șansa să contemplu cinci milimetri de pupilă 
stângă înainte de a părăsi camera. Decesul meu era înscris 
acolo în câteva limbi de largă circulaţie internaţională. 

Bérurier nu tentează să-mi servească gogoși liniștitoare. Am 
tras destul la jug împreună ca să mă creadă infailibil în acest 
gen de preziceri, mai ales că experiențele m-au confirmat 
întotdeauna. 

— Băieţică, tre’ să lom măsuri și greutăți. 

— D'ac! 

— Cevașilea arsenal pân dublurile valizelor? 

— Ţi s-a mai întâmplat să zbori în misii neoficiale cu bateria 
de rachete în sacoșa de tenis? 

— Armele, camarade, le dă mai multe feluri. Dacă n-ai o 
mitralieră cu ţeava dublă asupra ta, nu strică niciun cuțitaș dă 
întins untu' pă cornuri. Nu mișca, crez c-am ce treabă pă troaca 
dă la capu' patulu'. 

Efectiv, din toată gustarea pe care și-o comandase Malacul, 
rămăseseră neconsumate numai tacâmurile. 

Umflatul iese pe balcon și ascute îndelung pe cărămizile 
terasei o lamă triunghiulară. Când se întoarce, șișul strălucește 
ca gâtul baronesei de Rotschild la Balul de Cristal. 

— 'Șteaptă să-ţ' fac o teacă. 


VP - 67 


Își smulge cureaua de la nădragi și taie din ea vreo 
doisprezece centimetri. Strecoară lama în interiorul acestei 
bucăți de piele dublată. 

— lera un cado dă la Marie-Marie, oftează, da’ viaţa nu iartă, 
cum zicea bătrâna mea mamă. Bagă-ţ astea în șosetă, iepuraș și 
șezi așa: 'chipamentu' n-are dă toate. 

Se întoarce la platou, înhaţă borcănașul cu piper, îl 
deșurubează și-i golește conţinutul într-un plic purtând antetul 
hotelului. 

— Bagă asta în buzunaru' dă batistă. Nu se știe cân’ poa’ să 
prinză bine. Ș-acuș zi-mi și mie ce 'tinerariu ai? 

— Există un bar de noapte lângă Oriental, mă duc acolo să 
beau un whisky și să pipăi animatoarele. 

— Banco, mă ţiu strâns dă fundu’ tău. Apropo dă strâns, gata, 
am strâns scula. Curată hibernare, ha, ha, la cușcă, Azor! Bine c- 
o făcui și p-asta. Dar ia stai o clipă, mi se mai sculă o idee 
pentru echipamentu' tău. Ai talpa lăbarilor dă crep? 

— Ca toți curcanii poliţiilor moderne, da. 

— la pasează-mi-i o clipuţă. 

Mă descalț. Maistrul-magician îmi confiscă acul de cravată, 
obţine ceva foarte ascuţit dintr-o furculiță și reușește să fixeze 
cele două chestii la extremităţile tălpilor de crep, patru 
centimetri de agresivitate primitivă adăugaţi eleganței lor 
iniţiale. 

— la sama să nu-ţ cosești cracii pantalonilor cân’ mergi. Și 
dacă-ţi caută careva râcă, un șut la centru’ anatomic și-l trimeţ 
să-și vulcanizeze boașele. 

— Mersi pentru gadgeturi, Grasule. 

— Bă tătică, măcar cu imaginaţia să fertilizez și eu ceva în 
provincia asta, admite, lipsit de modestie, Umflatul. 

Ce oră ar putea fi în Franța? 

N-am răbdarea să calculez. Aici noaptea-i înăbușitoare, 
parcursă de bufeuri, ca damele la menopauză, când răcorele 
când fierbinţi. După câţiva pași sunt transpirat ca un sergent 
instructor. În plus atmosfera este neliniștitoare. Știu precis că 
circul în chiar miezul a mii de primejdii necunoscute. Fiecare 
individ care mă atinge poate fi un dușman. Cu bucile strânse 
într-un sloi unic și înfricoșat fac, totuși, pași. 

Circulaţia continuă să fie agitată către celălalt capăt al străzii: 
mă căpiază delirul cacofonic al claxoanelor. Aerul cald rămâne 
acru, poluat și rău mirositor. 

Mă grăbesc în direcția barului situat pe trotuarul din față, cu 
toate simţurile în alertă. 

Barul se anunţă printr-un cerc de neon pe faţadă, dar ca să-i 
găsești intrarea, trebuie să parcurgi un impas. Un no man’s land 
opresant, în care șușotesc umbre, suspecte în imobilismul lor. 
Ce bișniță stranie se operează în acest spaţiu obscur care pute a 
Orient? Cu excepţia negoţului de carne vie, ce murdării mai 
produc biștari în cloaca asta asfaltată? Ce găinării se pun aici la 
cale, plătibile în conturi din Macao? 

Cuprins de un fel de nebunie auto-distructivă, mă opresc în 
chiar centrul întunericului, reacţie exasperată de sfidare inutilă. 
Oferindu-mă, ca să zic așa tuturor pericolelor acestei capitale în 
care inspectori-șefi de poliţie sunt fericiţi să pupe-n fund un 
cioclu ca Sakry Spat. 

Orice puţoi cât de cât exersat mi-ar putea planta o lamă 
ascuţită-n gât într-o fracțiune de secundă. Ca să nu vorbesc de 
vreun netrebnic care și-a plasat sora unui american peace 
officer contra unui curs scurt de tras cu pistolul. 

Curajul meu proverbial mă destinde. Frisoanele dispar. 

Și intru. Imping ușa și intru! Asta-i destinul nostru, al rahaților 
de eroi de romane polițiste: împingem o ușă și intrăm. Ușa asta, 
ușa cealaltă, oricare-o fi, numai ușă să fie. De lemn, de fier, de 
rafie, de stuf, când deschizi o ușă și intri, cititorul speră că 
nimerește în infern - și el d-aia dă banii pe maculatura mea. 

Deschid ușa și vă trag în piept pe toţi cu mărunţișul vostru cu 
tot: dame thailandeze și chineze îmi propun alegeri multipartite 
și arhivicioase într-o penumbră asiatică încărcată de reflexe 
catifelate. Muzică percutantă, cu adresă directă la subcentură. 
Cobor o scară pictată în negru, către o peșteră de aceeași 
culoare. 

Imediat după holul recepţiei, un bar lăcuit roșu incandescent 
prezintă însăilate în linii mai ales negre, picturi scârbos de 
siropoase: meri înfloriţi, păsărele exotice ciugulind direct de la 
sursă, balegă de elefanţi cu palanchine riguros tradiţionale. 
Dacă n-aș fi un civilizat m-aș duce direct să fac un pipi. Dar ce 
altceva este arta, decât ideea fixă a unuia sau unora, transmisă 
altuia sau altora, nu? 

Atât inteligența cât și bășica udului îmi interzic să mă afund în 
reflexii profunde. Decid că un stagiu prelavabil (Béru dixit) la 
contorul de acaju ar fi judicios. Acum ori niciodată. In împărăţia 
sticlelor se vânzolesc niște siluete care ar putea aparţine sau 
unor curve în retragere, sau unor pederaști nedotaţi. Uniforma 
localului, smoching albastru cu paiete... 

Unul dintre peoni mă interoghează din priviri. 

— Whisky-coca! zic în engleză. Ar fi priceput, probabil, și în 
franceză. 

Ca prin minune, cum ar fi spus un tip ca Merlin, se apropie de 
mine o frumuseţe unduioasă, poate prea puternic parfumată, 
dar nostimă foc, într-o rochie de seară din lame Libranche. 
Adevărul este că are balconul care dă spre stradă cam 
subdimensionat, dar veranda de către curte este de dimensiuni 
și rotunjimi orgiace. Genul de cur tonic pe care nu te poţi 
împiedica să-l admiri circumvoluând, chiar și dacă ești pede, 
pensionar al căilor ferate, academician, sportiv ieșit din saună, 
puţă bleagă, falocrat, boy-scout, pastor, sifilitic sau chiar 
politician de stânga. 

— Aș putea să vă ţin companie, sir? întreabă frumoasa 
posesoare a derierului prehensibil. 

— Cu plăcere miss, răspund. 

Se cațără pe un taburet care geme de excitație în timp ce eu 
mă mulțumesc să stau în picioare. Comandă o mixtură cu nume 
imposibil și categoric otrăvitoare, judecând după culoare și 
miros. 

— Locuiţi la Orientah mă chestionează, pentru că și 
conversaţia e cuprinsă în preţul consumaţiei. 

— Nu, răspund, locuiesc la părinţi. 

Dau pe gât whiskyul-coca. Cu coada ochiului, supraveghez 
intrarea, contând pe intrarea mamut-gardianului meu. Dar se 
văd tot atâţia Grăsani la orizont câte pacheţele de camembert 
pe un arbore de brânză. O fi coborât directo la ringul de tant? 
Sau păzește, vigilent, în fundătură? 

Thailandeza își câștigă biftecul cotidian trăncănind și hlizindu- 
se copios de propriile-i bancuri. În meseria mea însă, respecţi 
palavragiii. Niciodată nu se știe de unde se iscă informaţia utilă. 
Mă cam calcă pe bătături fătuca, dar meseria-i meserie și 
competența, competenţă. 

Beau tot mai neliniștit. 

Bérurier; where is Bérurier? 

De ce nu s-arată? 

Imi lichidez paharul. Drăgălașa asiatică îmi șoptește că e, în 
întregime, la dispoziția mea, pentru o foarte simpatică ședință 
complexă, care ar începe, conform devizului și diviziei sale, 
printr-o baie spumantă de ierburi afrodiziace, cu masaj 
subacvatic; s-ar continua cu vibrotumulus pe părțile esenţiale; 
ar urma un recto-digital polifazat; abia după toate acestea am 
trece să defrișam terenurile mai uscate, pentru a conchide cu 
şarja eroică a samuraiului ecvestru. Adaugă că acest program 
este susceptibil de modificări, la cererea dirigintelui de șantier. 
Ar putea chiar, dacă aș vrea, să-mi încredinţeze, pentru o 
documentare fugitivă, catalogul ei de vară, de fapt o surpriză 
publicitară nedifuzată încă. 

În timp ce fata mă îmbie promiţându-mi paradisul și ce-ar mai 
putea fi deasupra și dedesubtul lui, în bar apare un personaj 
extrem de ciudat despre care te voi informa în doar câteva fraze 
bine simţite. Un domn de o bătrânețe infinită, albă, atât de slab 
încât ocolește grijuliu elemenţii caloriferului să nu cadă printre 
ei, înțolit în costum de inspiraţie maoistă și pulover Bettina. 
Părul foarte lung, bărbuţă lungă. Anii și mai lungi. Ochii i s-au tot 
înfundat în orbite, săpându-le parcă, dar privește, totuși, rotund 
și viu, mai ales că pleoapele nu par să se miște decât acționate 
cu furca. 

Se plasează în unghiul stâng al contorului, ţine brațele 
încrucișate pe lemnul fin, comandă un suc de fructe pe care se 
abţine să-l bea și începe să mă fixeze ca pe o fată mare, 
surprinsă când își spală comoara provizorie și perișorii aferenţi. 

Instinctiv îi ocolesc privirea. Venerabilul mag o fi fost, în 
preistoria pederastiei, pasiv sau activ? Dificil de imaginat, în 
vremurile normale de odinioară alegerea era a învingătorului, ori 
biată mumia asta nu pare să mai poată întoarce cu craci-n sus 
decât mesele de spiritism. Este într-atât de asexuat că te întrebi 
cu ce face pipi. 

Totuși are o privire care te obligă, oricât ai ocoli-o, să te-ntorci 
la ea. Ceea ce mă. Și toate astea, în vreme ce delicata mea 
Floare-de-somieră îmi cercetează, cu degețelele, fortificațiile à 
la Vauban, mângâieri atât de savante, încât, pe timpul dogilor, 
consiliul celor 10 le-ar fi proclamat secret de stat. Alintate cu o 
feminitate de un rafinament înalt calificat, componentele 

bateriei mele de perpetuat specia rămân blegi ca niște bășici 
înțepate. 

Cred că m-aș excita mai vârtos dacă m-ar pișca de ureche cu 
un cleștișor de zahăr. În același timp, ochii mei rămân irezistibil 
cufundaţi în cei ai bătrânului și încerc, foarte plăcut de altfel, 
senzația că mă odihnesc într-un pat de puf moale, după o 
partidă de vânătoare teribil de obositoare. 

Imposibil de precizat cât timp ne scăldăm, reciproc, ochii, 
mumia și cu mine. Fata trage concluzia de bun simţ că sunt 
chior de beat și se cară să-și exercite talentele pe materiale mai 
puţin îmbibate în alcool. Rămân singur, la doi metri patruzeci de 
bătrânul pergamentat. Ciudat, dar contactul ocular cu individul 
distilează în mine o stare de liniște. În plus, tipul îmi inspiră o 
încredere infinită. Sunt totuși pătruns de ideea că are să-mi 
transmită ceva. Un soi de mesaj mut, de o importanţă capitală, 
la fel de capitală ca Paris, Londra, Roma sau Pekinul. Aș vrea să 
mă apropii de el, dar laserul lui transmite că sub niciun motiv. 
Rămân, cocostârc nehotărât, ţeapăn la locul meu. 

Minutele curg, iar eu continuu să privesc fascinat mumia cu 
ochi vii, până când aceasta scoate o bancnotă, o depune sub 
paharul de care nu s-a atins și pleacă. 

Bănuiești, sper, ce urmează. 

Achit, cu un bacșiș de mare duce, consumaţia mea și a 
domnișoarei Sublim Masaj și părăsesc barul în viteza a cincea 
ranforsată. 

Scoaba descărnată se îndreaptă în direcția străzii către care 
se înghesuie caravanele de vehicule incredibile și pestilenţiale, 
asemănătoare unor monstruoase insecte cosmice plecate la 
asaltul planetei Pământ. 

luțesc pasul. Bătrânul întoarce capul către mine. Cu tot 
întunericul, îi văd ochii arzători și citesc în ei un ordin clar: 
„Urmează-mă, fără să mă abordezi”. 

Îl urmez. Traversează strada și, curios, până și cele mai 
nebune mașini scârțâie din frâne ca să-i permită trecerea. 

Face câţiva pași pe trotuarul din față, înainte de a se angaja 
pe o alee calmă, întunecată, ulicioară fără trotuare, dar - dacă 
aceasta ar fi posibil - și mai puturoasă decât tot Bangkok-ul (și 
împrejurimile) la un loc. 

Este evident că grăbește pasul. 

Îmi reglez mersul după al său. 

Se întoarce, din când în când, asigurându-se că-l urmez. 

Mă întorc și eu, destul de des, în căutarea lui Berurier. Nici 
urmă de Matahală, de grăsimile lui asudate și de picioarele sale 
nespălate. 

Cum nu mă simt, însă, urmărit de alt individ, nu mă 
neliniștesc. 

Crește în mine certitudinea că sunt în siguranţă. Reconfortant 
sentiment. Uscăciunea pe care o urmez continuă să accelereze. 
Incredibil de sprinten pentru vârsta lui. Prospeţime de puștan. 
Pariez că, la suta lui de ani, mai sare coarda între două dușuri. 

Totuși, de ce Grasul nu mi-a urmat instrucţiile (adică pe 
mine)? Chestia mă tracasează și nu prea. Centrul universului 
meu este bătrânul. De unde-mi vine senzaţia fericită că el mă 
protejează și că trebuie să-l urmez cu ochii închiși? Că graţie lui 
voi descurca toate iţele și voi depăși cu brio pericolele de care 
mă consider înconjurat? 

Deocamdată merge ca un alergător de maraton, fără să se 
mai ocupe de mine, pe străzi întortocheate, printre case 
mâncate de gangrenă. Bineînţeles că, în ce a mai rămas din 
clădiri, se urlă, se înjură, se bocește. Copii se ușurează de ce n- 
au mâncat, ceea ce produce doar zgomote neurmate de alte 
efecte, diverse dame se trag de păr, bonzii par convinși că sunt 
îmbrăcaţi în galbenul sacru, în ciuda petelor de murdărie. 
Cartierul pute. Mizerie cu șofran. Drumul către piper, 
condimente, pe care-l căuta Magellan, ca să vezi! Sau Vasco de 
Gama, dracu-i mai ţine minte... 

Drumul  condimentelor! Încă primii portughezi emigranţi 
găseau că viaţa, aici, n-avea nici sare nici piper. Și, mă rog 
frumos, cu ce s-a ales Portugalia din aventura asta? Sau Grecia? 
Dar Franţa? Dar perfidul Albion? Ce-a mai rămas din fostele mari 
puteri de odinioară? Câţiva pârliţi de rentieri care fac spume la 
gură să li se mărească pensiile. Odată și odată, toate drumurile 
se înfundă! Uitaţi-vă la actualii MARI, n-aveţi premoniţia 
micșorării lor? Nu credeţi că diminuarea lor e deja programată? 
În cât mă privește, îmi vine să urlu, de pe acum, din fundul 
bojocilor: Viva Marocul! Să vedeţi ce nație mare va deveni 
Marocul! Lyautey? Vax! Numai bun să recolteze găinaţ de 
porumbel pe statuia războinică a mareșalului Lyautey, zis 
Africanul. Figură de legendă? N-ai loc să-ntorci de atâtea figuri 
de legendă. Eu rămân ferm la părerea mea. Marocul: viitorul e al 

lui. Prevăd pentru 2034 două sute de milioane de locuitori. 
Vedere la Mediterana, deschidere la Oceanul Atlantic. Să pariem 
pe viitor! Fosfor, mangan și câte chestii nedescoperite încă. 

Uita-așa era să uit că trebuie să ţin tira bătrânului, să nu mă 
las distanțat. Bag cărbuni. Neobosit, străbunicul. Imi scoate 
sufletul. Dar mă simt chemat de ceva mai puternic decât mine. 

În sfârșit pare să fi ajuns la destinaţia terminus. Stopează în 
faţa unei construcţii mult mai vaste decât celelalte. Două etaje, 
poate chiar trei. Cu acoperiș în formă de pagodă, aurituri 
tarabiscotate, măreție, aș zice. 

La sosirea ghidului meu, o poartă mare, culisantă, se dă lao 
parte. Ușă de lemn pictat. 

Bătrânul se întoarce. De rândul acesta mi se adresează direct, 
altminteri decât prin privire. Îmi face sec un semn pentru a mă 
invita să-l urmez. 

Intră în clădire. 

Eu după el. 

Ușa se-nchide în spatele nostru. 

Și acum va trebui să-ţi descriu unde suntem. N-am cum scăpa 
de corvoada asta. O carte, dacă vrei să fii plătit de editor și citit 
de tot soiul de tembeli, nu se poate construi doar pe: El împinse 
ușa și intră! Mai trebuie să descrii și ce-i dincolo de ușă: locurile, 
oamenii, acțiunea. 

N-am încotro, mi-am ales nesilit de nimeni meseria asta, 
drept care îmi suflec mânecile stiloului și trag la jug. 

Locul este un fel de foarte cuprinzător magazin compus dintr- 
un hol central încoronat de o cupolă de sticlă și trei nivele de 
galerii, bordate cu balustrade de lemn negru. 

La parter și sub galerii, se află sicrie. Dar atenţie, nu cutiuţe 
pentru conservat ciolane, ca în bătrâna noastră Europă. Sigur, 
formele par relativ identice, pentru că, la toate latitudinile, un 
om este o chestie lungă și îngustă care depășește rareori 
înălţimea de doi metri. 

Dar coșciugele acumulate aici sunt, pur și simplu, delirante; 
lăcuite în tonuri de roșu, galben, verde, cizelate pictate, 
inutilităţi aurite, sculpturi dragonești, volute aiurit exuberante, 
despletiri de tristeți indicibile. Câteva sunt în așa hal de amplu și 
pretenţios finisate, încât se constituie în mausolee complete. 
Sunt imperiale, baroce și stupefiante! Și încă n-am zis nimic de 
interiorul lor! Apropie-te, merită privite până la detaliu! Mătăsuri 

brodate, brocarduri extraordinare prin fineţea imprimeurilor, 
pernițe blazonate! Ce lux, ce glorificare a decesului! Te simt 
invidios că n-ai așa ceva în locuinţa ta de la ţară. Le-ai rupe gura 
vecinelor, în vikenduri, făcând pe-a mandarinul în ambalaj 
celest. Și încă n-am spus totul despre ele. Unele au până și 
lumini indirecte, apă curentă, gaz metan și boiler. Cele 
comandate și gândite pentru familii au sertare. Se găsesc și cu 
chicinetă încorporată, cu bibliotecă, cu televiziune, cu Hi-Fi. 
Minune! Confortul suprem post-morten! 

Lumea de dincolo în hotel cinci stele! Să mori în first! 

Totuși n-au fost neglijate regulile economiei de piaţă. Există, 
așezate pe jos, în colţuri mai puţin luminate și modele obișnuite, 
pentru amărâţi care-și aprovizionează morţii la solduri; sau 
pentru arghirofilii mediocri. Aia care crapă de câtă economie 
fac, tipi care și-au refuzat un medicament anti-diareic. 

Buimăcitor univers și care, recunosc, mă aiurește. 

Pune-te în locul și situaţia mea. Imaginează-ţi acest hol uriaș 
cu o cupolă de sticlărie prin care se văd stelele și poate 
pătrunde luna. Și această adunătură prodigioasă de coșciuge 
îngrămădite, stivuite sau prezentate de o manieră delicată pe 
postamente rotitoare, ca mașinile în vitrină pe Champs-Élysées! 
Unele secţionate ca să li se poată vedea grosimea, garnisirea, 
finisarea. Și sarcofage colorate, ultralăcuite, strălucitoare, pe 
suprafața cărora îţi este ușor să te oglindești, să te admiri viu, 
cât mai poţi încă. E cazul să profiţi iute de mutra ta, 
nenorocitule, înainte să devină de un sidefiu pătat de 
răzbunările ficatului. 

Bătrânul bonz e în picioare, în mijlocul holului, pierdut în 
contemplarea admirativă a unui sicriu deosebit de reușit; cu 
mânere care reprezintă dragoni cu cozile în vânt și a cărui parte 
dinainte este o capotă de Porsche (928), ceea ce face al naibilor 
de cu dare de mână pentru un coșciug, poţi să mă crezi, astăzi 
nu se mai concepe lux fără aerodinamică. Pe partea din spate, 
motive din bronz supragofrat, puţin macaronesc recunosc, dar 
de mare efect. Și-o declar direct și imediat: sicriele thailandeze 
sunt mult peste standingul celor italiene, pe care, până acum, le 
consideram, cel puţin în cazul mafioţilor, primele în lume. Sigur 
că se simte o anumită diferenţă de cultură. Absența simbolisticii 
catolice este stingheritoare pentru noi ăștia, oamenii papei, de 
bine de rău, chiar dacă nu practicanți, chiar dacă frecventatori 

de biserici doar pentru a admira altare flamande din sec. XVI 
sau pentru a schimba pelicula Kodakului la întunericul 
confesionalului. 

Religia în care te-ai născut îţi rămâne în măruntaie. Oricât te- 
ai da protestatar, oricât ai nega infailibilitatea Sfântului Părinte, 
palanchinul și, mai recent, papa mobile, procesiunile și pompa, 
binecuvântarea rubis et orbite (cum zice Beru) ești și rămâi 
marcat până la extremă profunzime. Ai pater și ave definitiv 
intrate în tine. Sfânta cruce și noţiunea de lisus se plimbă prin 
sufletul tău, în lung și-n larg. Dacă și când vei deveni agnostic, 
ateu, sectant, înghiţitor de blasfemii bine fundamentate, 
hazoase chiar, tot catolic rămâi, apostolic și roman mai ales pe 
ultima sută de metri. Marca. Un fel de a fi sentimental. Inutile 
ricanările, obrăzniciile, povestirile picante despre pelerinajele la 
La Saletta, bancul cu mâna Fatimei în pantalonul zuavului 
pontifical. Știi ce poți fi, în cel mai rău caz? Stigmatizat pe șest. 
Un catolic cu sfeșnicul înfipt în fund! Profondly! Thank you, 
Doamne. Graţie Ție, o Tu cel Atotputernic, singurătatea nu-i o 
tară ci o cochetărie. În fine, chestia asta mă privește doar pe 
mine, din moment ce este așa. Nu eu mi-am asumat 
responsabilitatea de a fi așa! Pentru că dacă aș fi avut puterea 
să fiu așa, aș fi avut-o poate, să fiu și altminteri, chestiile astea 
sunt mult mai încurcate decât par la prima vedere. 

Pe scurt, în mod sumar (dar cu prețul din ziua de azi al hârtiei 
și mâinii de lucru tipografice, nu-ți poţi permite să baţi câmpii 
prea mult) ţi-am descris locurile. Să trecem la oameni. 

În afara bătrânului, mai sunt patru. Muierușca otrăvită care 
ne-a flashat pe pontonul lui Sakry Spat, plus trei gorile late-n 
spate. Mici dar solizi, aproape pătraţi, tipii. Imbrăcaţi cu câte un 
jeans și un tea-shirt alb. 

Unul este sprijinit de ușă, ceilalţi doi se sprijină, cam apăsat, 
de mine. Muierea stă crăcită pe un sicriu de funcţionăraș. 

Nimeni nu scoate nici măcar o bolboroseală de mate. 

The very old mumie care m-a băgat aici se dezinteresează de 
mine, preocupat de coșciugul somptuos a cărui capitonare o 
admiră. 

Își ține mâinile osoase încrucișate la spate, în zona noadei, 
cum fac prinții consorti când își întovărășesc nevestele la treburi 
protocolare. 

Mă apropii de el, în încercarea de a-i adresa câteva chestiuni 
arzătoare la ordinea zilei. 

Dar emițătorul meu de flecăreli și răcnete se blochează. 

În sicriu, în maiestuosul și spectaculosul sicriu pentru 
miliardari, zace Berurier. 

Mort. 


10. 


Ai răbdare, te conduc mai departe. 

Dar ce-ţi scrisesem la sfârșitul celeilalte pagini, era în 
asemenea măsură „o lovitură de teatru” că mi-am zis, în 
adevărat mare romancier ce mă aflu: 

— Măi deșteptule, marchează și tu lovitura (de teatru) și 
târăște-te pâș-pâș către pagina următoare, cât să aibă timp, 
blegul tău de lector, să clănţăne din buci până-i intră surpriza 
unde trebuie. 

Ei, ţi-ai revenit, artistule? 

Bine, de acord, continui. 

e 

Așadar: Bérurier palid, ţeapăn, mort. Mai rău încă: mortuar. 
Adică de ceară, rece, dincolo de bine și de rău. Rămân, încă, 
incredul. 

Îl ating: rece. 

Aștept să mă înec în tristețe. Dar scepticismul meu este prea 
intens. De câte ori, până acum, l-am crezut mort pe marele 
bebe roz, în polițiste și mai încârligate decât ăsta? Mâna mi se 
îndreaptă către pieptul prietenului. Marmoreean. Rostesc gros și 
tragic: „mort!”; știi ca în unele piese de Shakespeare. 

Dar unde? Când? lreparabilul s-a produs când intram în bar? 

Gândesc în mare viteză, indiferent la eventualele controale 
radar. 

Cât timp s-a scurs între momentul în care l-am părăsit și cel 
de acum, când îl regăsesc? 

Răspunsul mă fulgeră: mai puţin de o oră. 

Or, rigiditatea cadaverică nu începe să se manifeste decât 
între una și șase ore de la deces. 

Este deci teoretic imposibil ca amicul meu să fie deja total 
rigid. 

Îi apuc un braţ și-l mișc. Se aude un scârţâit ușor. Mușchii 
unui mort nu produc niciun zgomot: dimpotrivă cei ai unui 
individ în stare cataleptică, da. 

În loc să mă pun pe bocete sau suflat nasul, mă duc și mă 
așez pe un sicriu aproape de femeia-Kodak. In acest moment, 
din exterior, se aude un claxon. Trei sunete, scurte. Slujbașul 
specializat în ușă o culisează complet și un Rolls de culoare 
închisă intră în local, condus de un tip micuţ, în uniformă 
bronzurile, aceeași culoare cu pielea sa. 

Unul dintre tipii în jeans se grăbește să deschidă portiera din 
spate. Mister Sakry Spat se derollsează cu eleganța unui taur 
ieșind din staulul ultimei vaci însămânţate. 

Deși e noapte, poartă tot salopeta compusă din buzunare cu 
fermoar și nevinovata-i șepcuţă tenismănească. 

Vine către mine, mă privește fără a arăta nimic din 
sentimentele care-l animă, cum se spune în operele doamnelor 
rafinate și bine pasteurizate. Apoi se pleacă peste coșciug și-l 
examinează pe Berurier. Pune o întrebare fără adresă indicată 
pe indiferent ce cale, căreia fata îi răspunde confidenţial. Sakry 
Spat aprobă cu o clătinare din cap. Scoate un teanc de bancnote 
din buzunar și le împuţinează cu trei hârtii întinse, neglijent, 
bătrânului. Acesta le umflă, le escamotează, după care-și unește 
mâinile cam în dreptul nasului și se înclină. Fără un cuvânt, se 
cară. 

Sakry Spat îl privește plecând și murmură, pentru mine, 
probabil, căci în franceză: 

— Eficace, nu? 

— Teribil, admit. E un hipnotizator? 

— Ceva în genul ăsta. N-am văzut pe nimeni să-i reziste. 

— Acest mic talent de societate ar putea să-i aducă un venit 
frumușel. 

„Gazda” mea adoptă o mină aproape ofensată: _ 

— Chian-Li e un ascet. Se mulțumește cu puţin. II bănuiesc că 
acționează mai mult pentru plăcerea sportivului de performanță 
decât pentru câștig. Acestea fiind zise, puterile sale sunt, 
regretabil, limitate. De exemplu poate obliga pe cineva să-l 
urmeze, dar nu și să se mărturisească, dacă persoana refuză. 
Astfel, pentru a vă intervieva, voi face apel la alte metode. 

— Nu-ţi face capul calendar pentru mine domnule dragă. Nu 
am nimic de spus în afară de ceea ce dumneata știi deja. Sunt în 
căutarea unui compatriot de-al meu; ăsta ar fi primul punct. Și 
presupun că ești amestecat în decesul unui oarecare Johannes 
Brandt, cetăţean german; ăsta-i punctul doi. 

— În ce calitate te interesează germanul suscitat? 

— În calitate de proiectil, domnule Sakry Spat, Era cât pe ce 
să fiu strivit de el azi dimineaţă, apropiindu-mă de piscina de la 
Oriental și unul dintre cei mai frumoși pantaloni ai mei s-a pătat 
cu creierii individului. Fiind copoi prin vocaţie și profesie, am 
început un fel de anchetă. Aceasta mi-a permis să aflu că 
dumneata te găseai în camera neamţului în momentul căderii 
sale. Nu mă îndoiesc că ai pile mai lungi decât ramificaţiile 
bulevardului Rama /V, dar nu cred că ar fi în interesul dumitale 
ca afacerea să se lățească. 

Îi votez un surâs ferm ca sânii ultimei tale cuceriri, gagicuţa 
cu care ai ieșit sâmbăta trecută, aia care folosea cârjele deși 
avea cocoașă. 

— Contez pe dumneata să-mi trezești camaradul, zic, 
arătându-l pe Berurier, catalepsia nu-i sportul său preferat. 

Sakry Spat nu răspunde. Pare să mediteze. 

— De fapt ce aștepți de la mine? termină prin a mă întreba. 

— Tocmai ţi-am spus: să-l trezești pe acest gentleman, a 
trecut deja ora când trebuia să-și ia pilula anticoncepţională și 
chestia devine riscantă. 

— Apoi? 

— AȘ vrea să-ţi propun o alianţă. 

— Adevărat? 

— Dumneata mă ajuţi să-l găsesc pe omul meu iar eu uit 
vizita dumitale la DI. Brandt. 

— Și după dumneata, ce s-ar întâmpla dacă n-ai uita așa-zisa 
vizită la neamţul dumitale? 

— S-ar întâmpla că guvernul german va fi informat oficial de 
către al meu, iar acesta îl va informa pe al dumitale. Mă 
urmărești cu atenţie, sper. Dacă e să cred ultimele buletine de 
știri internaţionale, sunt pe punctul de a încheia o mare afacere 
cu bătaie lungă și beneficii reciproce Germania Federală și 
Thailanda. Bangkok-ul va fi deci obligat să dea satisfacţie 
Bonnului, producându-ţi oarecari neplăceri, pentru a avea aerul 

că face curăţenie. Or un om atât de ocupat ca dumneata nu 
apreciază hărţuiala, fie ea și de complezenţă. Mă înșel? 

Işi scoate șapca și-și masează fruntea. Apoi clatină capul. 

— Asupra câtorva puncte, da, te înșeli, zice. 

— Pot să știu care? 

— Mai întâi, adevărul spuselor dumitale. Inventezi că m-aș fi 
găsit în camera neamţului în momentul când s-a sinucis. 

Apasă ironic pe cuvântul sinucis, din evidentă fanfaronadă. 

— Nu domnule Sakry Spat. Azi dimineaţă încă ignoram 
existența dumitale. Martori te-au văzut ieșind din camera în 
chestie și graţie lor te-am găsit. 

— Va trebui să produci în justiţie acești martori, ripostează 
negustorul de ambalaje-cadou pentru mama-mare, ajustându-și 
pe scăfârlie strania sa tichie. 

— Îi voi chema. 

Ei, aici începe distracţia: imaginează-ţi că mă apucă de braţ, 
familiar. Arătăm ca doi italieni care trăncănesc prietenește 
seara, într-o periferie din Napoli. Mă conduce către fundul 
antrepozitului. Dă un ordin. Un gorobete se repede să ridice 
capacul unui sicriu amărât de șomer. 

Privesc interiorul. Cutiuţa este ocupată de corpul unuia dintre 
băieţii de etaj care mă informaseră azi dimineață. Individul 
ridică apoi capacul sicriului vecin și găsesc acolo ceea ce mă 
așteptam să văd: carcasa celui de-al doilea servitor. 

Bun, foarte bine, îmi păstrez calmul. 

Hotărât, reputația lui Sakry Spat nu-i exagerată. Altfel fiind 
spus, sunt în găleată până peste gât. Și într-atât de adânc încât, 
dacă s-ar obosi cineva să mă scoată, i-ar trebui o platformă de 
foraj marin. 

Va trebui să joc foarte strâns, compresat. Se cam împute 
vremea. Și cu toate astea nu-i încă sezonul ploilor în Thailanda! 

Din curiozitate apuc încheietura băiatului de etaj. 

Pârâie. E și el în catalepsie. Dintr-odată, această constatare 
mă încurajează. Ea dovedește că sieur Sakry Spat ezită să 
elimine total. 

— Nu, nu, nu-i încă mort, confirmă el descoperirea mea. Va 
muri mai târziu, mai departe și altminteri, ca și prietenul 
dumitale și... ca și dumneata. 

Îmi reia braţul. 

— Eşti isteț franțuzule, îţi voi acorda o favoare: aceea de a-ți 
alege sicriul. 

Sakry Spat mă constrânge să trec în revistă cele mai bune 
produse ale sale. 

— Ce impresie îţi face ăsta, lăcuit în negru și auriu, domnule 
San-Antonio? 

— O adevărată minune, zic, dar n-aș vrea să abuzez. 

— Vai dar defel: încearcă-l dacă vrei. 

— Fără supărare, deși e decapotabil, prefer, poate din 
obișnuinţă, un Renault. 

Sakry Spat își pocnește degetele și emite un ordin strident ca 
un țipăt de pasăre migratoare. 

Gagica se repede asupra mea. Mă pregătesc să-i pocnesc 
mutra cu cotul, prea-i urâtă: dar are o eschivă pivotantă și 
foarte joasă. Simt o înțepătură în burtă. 

Îmi reped mâna către buric, care reprezintă centrul geografic, 
nu al lumii, ca pentru mulți alții, ci al satisfacțţiei mele de a 
exista. 

Mai apuc să văd că șobolanca ţine în labe un instrument 
terminat cu un ac scurt; chestia seamănă cu o seringă foarte 
compactă. 

Onorabilul Santandetonio știe că a încurcat-o și că e prea 
târziu să încerce indiferent ce, înţepeneala e subită și se 
propagă în mine cum se întinde cerneala pe sugativă. Repede și 
bine. Mă îngheaţă, mă pietrifică... 

Doi zbiri vin să mă prindă, într-un nor polar. 

Mă regăsesc la orizontală. 

Levitaţie? Etajele pline de coșciuge se întrepătrund sub ochii 
mei. 

Sunt introdus într-un ambalaj mângâietor de mătase galbenă. 

Pe curând, băieți! 


Sfârșitul primei părți 

PARTEA A DOUA 


LA VÂNĂTOARE 
11. 


Gânduri tulburi, ca după o beţie în care ai amestecat whisky 
falsificat în Siria cu vin falsificat în Italia și bere tratată cu 
detergent specialitate românească, se spune, pentru a obține o 
spumă gen Tuborg, gânduri tulburi îmi semnalează că, totuși, nu 
mi-am înghiţit certificatul de naștere. 

Nu v-aș putea spune de ce, dar primele chestii care-mi vin în 
minte sunt legate de un fost coleg de școală, un dobitoc pe 
care-l chema Victor nu-mai-știu-cum, unul care era capabil să 
povestească istorii porcoase de care s-ar fi rușinat o crâșmă 
plină de camionagii flamanzi și care-și începea, invariabil, 
aiurelile cu întrebarea: „vrei să te fac să mori de râs?” Mă 
gândesc deci, la boul ăsta de care uitasem de mult, la buzele lui 
slinoase, potrivite mai curând pentru degustarea vinurilor Côtes 
du Rhône decât a pisicilor domestice. 

Subconștientul meu disipează treptat această evocare. Fostul 
amic îmi devine tot mai îndepărtat, până la a se topi total, într- 
un trecut incert. 

Când ţi-au râncezit circumvoluțiunile cutiei craniene, te simţi 
abandonat celor mai buimace fantasmagorii. Devii oricine și 
orice: marele Leo Ferre, tratatul de la Viena, săpun de hotel cu 
păr străin în spuma coagulată. 

Mă agăţ de marginile lădoiului tapisat cu mătase galbenă, 
până reușesc poziţia - superbă pentru că e vie - a statului în 
cur. 

Din care poziţie, constat că mă aflu într-un dormitor de morți. 
Nu un cimitir și nicio morgă: nu-i pot zice decât dormitor. 

Patru sicrie într-o cameră zugrăvită în alb (de Pisa, 
bineînţeles), cu capacele corect sprijinite pe marginea fiecăruia. 

Și Bérurier se trezise. Abrutizat, râgâitor, bășinos, înghiţindu- 
și cu eforturi mucii abundenţi. Probabil că ce mi-a alungat 

ultimele amorțeli au fost horcăielile lui. Dac-o mai ţine așa, 
pariez că-i explodează carcasa, iubitului de el. Are ochii injectaţi 
de sânge. Mă vede, ar vrea să-mi vorbească, dar nu poate încă 
şi-mi adresează o mimică violentă care s-ar putea traduce prin: 
„Cum îţi place căcănăria, paștele mamelor lor de putori!” 

Cât îi privește pe cei doi servitori ai hotelului, probabil că-și 
consumaseră rația mult înaintea noastră: ieșiseră din coșciuge 
și așteptau, fataliști, cu labele încrucișate în poziţia croitorului, 
rezemaţi de peretele alb. 

Privesc încăperea mai atent, ceea ce-mi permite să constat 
două lucruri: fereastra a fost zidită cu cărămizi solid betonate și 
poarta este prevăzută cu un blindaj. Lipsa unei clanțe pe 
dinăuntru mă lasă să cred că blindajul e bine garnisit cu 
zăvoare, pe dinafară. 

Expediez un zâmbet către cei doi gagii, încă îmbrăcaţi în 
valeți de etaj: haină reiată, pantalon negru, cămașă albă (ca 
zăpada). Obţin, în schimb, zâmbetele lor slugarnice. 

— Ce vi s-a întâmplat, dragi prieteni? întreb. 

Cel ce vorbește mai puţin prost englezește îmi explică: 

— Ni s-a telefonat să coborâm urgent la călcătorie. Acolo ne 
aștepta o fată. Ne-a înţepat cu o seringă. După care nu mai știm 
nimic. 

— Și tu Grasule? continuu, cum s-a operat kidnappingul tău? 

Majestatea Sa se smulge din sarcofag să se mai 
dezmorțească. 

— Cum ieșeam din otel, îmi explică vehementul personaj, mă 
agăţă o surioară care-mi ghicise, parcă 'n pantaloni. Că una, că 
alta, cică are mașina parcată alături și-n mașină o fătucă toată 
numai craci și țâțe, goală pușcă și gata să facă amor la un preţ 
dă dumping. In starea în care eram, n-aș fi refuza nici măca' o 
blenoragie. Hai să rizic o privire, mi-am zis. Mă sui în mașină, un 
soi dă furgonetă și, pă post dă plăcerile cărnii, simț că 
dumpingista mi-a înțepa' buca dreaptă cu ceva ascuţit și 
subțire. Am adormit 'stantaneu ca un nea beșleagă. 

— Metodă simplă și rapidă, ești de acord? 

Ce să-i răspund? Tac. De undeva, de afară, la oarece 
depărtare, se aud împușcături. Calibru mare. Deși fereastra e 
zidită, zgomotul detunăturilor face să vibreze capacele sicrielor 
noastre. 

— A-ncepu' războiu'? se miră Matahala. 

— Tot ce se poate. 

Bubuielile sunt rare, uneori dublate de aceeași ţeava, după 
care urmează momente de liniște. 

— Asta seamănă mai degrabă a partidă de vânătoare, 
diagnostichez. 

— Că' ţi-e ceasu'? întrebă Alexandre-Benoit. 

Intrebare de o sută douăzeci și cinci de franci. Mă zgâiesc la 
elveţianul meu: îmi propune ora trei. Dar ce fel de trei? În 
nocturnă sau după-amiază? 

Mă simt sfârșit în asemenea hal încât prefer să optez pentru 
după amiază. De altminteri nu se vânează noaptea. 

Stăpânit de o stare asemănătoare, Mamutul declară; 

— Șefu', am crampe, cârcei și junghiuri dân călcâie până-n 
tigvă. 

Constat că, deși drogurile sunt teoretic tranchilizante, posed 
și eu tot tacâmul pe care-l acuză distinsul meu subaltern. 

Mă screm să-i povestesc ultima întrevedere cu Sakry Spat. 

— Băi frate-miu, coloranţii ăștia are to’ felu’ dă combinații 
contra la care noi nu “stem armaţ să luptăm, zice Grasu. 
Inţepăturile care te bagă-n cataplasmie, mumiile inoptizante, 
coștiugele  ăștea dă voiaj biznesclas, ăștea ie chestii 
necunoscute pă malurili Senei. 

Clatin capul și-mi palpez șoseta, operaţii necontradictorii. 

Cât mi-o mai fi rămas, nealterată, din materia cenușie, pare 
să fie în cutiuța de origine și, în șosetă, pot pipăi cuțitul ascuţit 
de Grăsan. Dacă mister Sakry Spat ne-o fi perchiziţionat, a 
făcut-o superficial. Prezenţa lamei tăioase mă încurajează. 

Cartezian din născare, raţionez că, mai devreme sau mai 
târziu cineva va veni să ne viziteze și că atunci va suna ceasul 
marilor decizii. 

Timpul trece. Bubuielile au încetat. 

E cald. 

(J 

Abia la șapte ușa se deschide și intră cineva. 

Erau doi. Doi galbeni ca două lămâi proaspete. 

Primul are umărul strâns în breteaua unei mitraliere. Își ţine 
arma pe lateral-dreapta cu ţeava ţintită către noi, gata de tras. 
Celălalt strânge cu amândouă mâinile, un bici. 

— Stand up! urlă mitraliorul. 

Numărul doi lansează biciul, care se deșiră pe podele ca o 
reptilă de piele (bravo, asta zic și eu comparație!). Un adevărat 
dresor, trosnește biciul zbierând ceva care, pe limba lui 
păsărească, trebuie să însemne „Drepţi”. Ascultători ca leii 
dresați, luăm poziţia verticală și ne pregătim să sărim prin cerc. 

Tipul execută o ușoară mișcare semicirculară și acţionează 
biciul în direcția mea. Cureaua se înfășoară în jurul gâtului meu 
înainte să fi înţeles ce se pregătește. 

Încântător. Mi-e greu să-mi înghit saliva. Totuși biciul nu-i 
strâns cât să-mi taie respiraţia. 

După reușita cow-boyască, găinarul începe să mă tragă ca pe- 
o mănușă (sau, mai exact ca pe-o vacă pe care-o duci la târg). 
Pun o mână pe curea, încercând să mai slăbesc strânsoarea, dar 
derbedeul trage cu aplicaţie exersată și mă aduce în pragul 
strangulării. 

Aproape vânăt, sunt scos pe culoar. Tipul cu arma în 
bandulieră reîncuie ușa după noi. 

Pe culoarul în chestiune mai văd și alte uși: toate sunt 
prevăzute cu zăvoare impozante (două de fiecare ușă). Nu 
numai că locul seamănă cu o temniţă, dar se poate spune și mai 
mult: mi se par întrunite toate condiţiile să fie. Într-adevăr, o 
pușcărie. 

La extremitatea culoarului de care-ţi vorbesc, așezat pe un 
taburet de bambus, încă o gorilă locală, (adică mic la trup dar 
mare-n faptă) ţine o mitralieră pe genunchi. Are o mutră de 
ucigaș cu vocaţie și mestecă nu se știe ce, poate chewing-gum: 
civilizația (mai ales yankeie), pătrunzând în colţurile cele mai 
îndepărtate ale lumii. 

Este de neîndiguit, civilizația. Uitaţi-vă numai în ce manieră 
rapidă și briliantă sare etapele. Trecem ca vântul de la 
prezervativ la chewing-gum și nimerim în pilulă. Chiar și în cele 
mai prăpădite regiuni, până și acolo unde poștașul nu face nici 
măcar două distribuiri pe zi. Pilulă, penicilină, sterilet, tartine cu 
hormoni, totul se bălăngăne către progres. 

Paznicul cu mitraliera ne privește trecând, cu indiferenţă. 
Galbenii sunt, din punct de vedere indiferență, mult mai 
impresionanţi decât englezii. Asta le vine de la ochi. Nu-i 
folosesc decât pentru a nu-și turna ceaiul pe lângă ceașcă, dar 
au ochi. Nu poţi citi nimic în ei, însă pupilele sunt plasate la locul 
lor. E drept că un gentleman care respectă tradiţia british pare 

un manechin cu ochi de sticlă, dar tot e mai bine decât fără ochi 
deloc. Deși încep să mă întreb ce-i preferabil? Să ai ochi și să fie 
goi, sau să nu-i ai dar să fie plini? Galbenii par să nu aibă dar 
privirile lor sunt pline-ochi. 

Van-Gogh avea ochi dar o singură ureche. Chestia era lipsită 
de importanţă, oricum, având în vedere că nu purta ochelari. 

Constat că, laţ la gât și mitralieră-n spate, nu mă pot 
împiedica să bat câmpii... 

Deci  părăsim culoarul și ieşim. Văzută din exterior, 
închisoarea este o clădire lungă și joasă, situată la câteva sute 
de metri de o superbă reședință de tip colonial, ridicată în plin 
câmp. Terenul este mai degrabă dezolant, cu pădurici de 
cocotieri strâmbi și dâmbuleţe nisipoase acoperite de plante 
sărace, un fel de tufișuri spinoase. 

Dimpotrivă, casa stăpânilor este înconjurată de o grădină 
luxuriantă, udată din belșug. Aici cresc flori rarisime mai dese 
decât, în spatele casei tale, urzicile. Pe o esplanadă de arbori 
uriași așteaptă mai multe Land Roveruri. În interiorul cărora 
sunt ordonat agăţate puști de vânătoare cu lunetă. Numeroși 
boy, (numiţi așa încă de pe timpul colonialismului) vin și pleacă. 
(Dacă vin trebuie neapărat să și plece, nu?). Par teribil de 
preocupaţi. Din interiorul casei se aud frânturi de voci, râsete și 
clinchete de pahare. Un biet pian obsedant, martirizat de un 
amator încăpățânat, tentează un fel de marș, de zece ori 
întrerupt și de zece ori reluat din același punct. Pianistul se tot 
poticnește, ca un jocheu care nu reușește să sară obstacolul, în 
cazul de faţă un si bemol galvanizant, încârligat cu un do major 
triumfalist. 

Sunt condus, cu biciul la gât și ţeava puștii mitraliere între 
omoplațţi, către o intrare laterală. 

In coșmelia ultraluxoasă e hărmălaia dracului, mai ceva decât 
într-o crâșmă care-ar găzdui banchetul unor engrosiști de 
jamboane afumate care reușiseră, deja, să biberoneze cât niște 
popi scăpaţi din postul mare: tot vinul de împărtășanie pentru 
Paști, Crăciun și alte sărbători adiacente. 

Animalul cu biciușca mă târăște către o scară garnisită cu 
catifea purpurie și mă obligă să urc circa unsprezece trepte. La 
first floor, trage de o draperie și mă pomenesc într-un atelier de 
pictor, o cameră vastă în care au fost înghesuite șevalete, 
pânze, borcane cu pensule și vopsele, mă rog, tot ce definește 

astfel de încăperi. O mare parte din plafon e din sticlă groasă, 
prevăzută cu storuri orientabile. În centrul atelierului, un bărbat 
în picioare, paletă în mână, în faţa unui șevalet pe care 
cremaliere aurite fixează o pânză de proporţii mai mult decât 
respectabile. 

Pictorul? 

Trebuie să fi trecut cel puţin cincizeci de ani de când și-a 
dezvirginat primul model. Părul ras nu-l recomandă drept 
membru al confreriei artiștilor, aceștia din urmă legitimându-se, 
de obicei, cu laţe lungi și nespălate. E, probabil gol, într-un halat 
de baie alb, proaspăt mâzgălit fără talent. Pictează scoțând 
limba, teribil de concentrat pe tușa de culoare de mărimea unui 
găinaţ de curcă flămândă cu care înnobilează pânza pentru 
veșnicie. 

Odată produs acest intens efort cerebral, se dă înapoi un pas, 
închide un ochi, aprobă cu un mârâit, apoi depune paleta pe o 
consolă. 

Vizibil epuizat se trântește pe un taburet pivotant și continuă 
să examineze pânza. 

— Cred că nu-i rău defel, zice el în germană. (Eu însumi 
vorbesc lamentabil acest dialect oribil, numai că trebuie să mă 
descurc, nu?) 

— Pot să admir? articulez, deși cureaua biciului continuă să 
mă sufoce. 

Situaţie aiuritoare: eu, prizonier tras cu lesa în preajma 
acestui subprodus teutonic, ras în cap și cvasi gol la șevalet; și 
tot eu cerând să văd producţia plastică a energumenului. 

Imi dăruiește un surâs plin de aur 18 carate și-mi răspunde că 
desigur. 

Mă apropii. Dresorul vrea să se interpună, dar scalpatul îi 
ordonă să și-o frece-n altă parte. 

Descopăr o operă cu adevărat insolită, demnă de artist, de loc 
și circumstante. Treaba reprezintă un drum pe vreme 
furtunoasă, pe care l-ai jura un Vlaminck: casă cenușie cu 
acoperiș de stuf, copaci ca niște torţe, cerul foarte aproape de 
acoperiș, drumul prăfuit iluminat convulsiv de fulgere... Și 
deasupra acestui peisaj: un robinet. Un robinet mare de alamă, 
pimpant, strălucind din toată vopseaua proaspăt aplicată. 
Maschează o parte din casă, din copaci, de drum... 

— Formidabil, exclam, cu deplină sinceritate, sunteți 
suprarealist? 

Pictorul... 

Stai așa, nu ți l-am descris suficient. Ți-am spus doar că are 
capul ras. e prea sumar. Adaugă că este atletic. Că are ochii de 
o limpezime stranie. Cu brațele împădurite de floci blonzulii și 
pieptul idem. Pielea rozalie. Dinți de aur, cum sugeram deja mai 
sus. Ce-ar mai fi? Ei nu, cred că-ți ajunge, dacă vrei detalii 
suplimentare scrie-mi adăugând și un plic timbrat, pe adresa ta, 
îți trimit fotografia personajului. 

— Dacă e să fim exacţi, îmi răspunde artistul, sunt 
inventatorul unei școli cu totul noi: post-suprasuprarealismul. 

— Pe care-l definiţi cum, scumpe maestre? 

— Plecând de la o lucrare impresionistă sau fauvistă, eu 
realizez © operă  suprasuprarealistă. Munca mea e 
complementară. Complementară dar determinantă. Să luăm, de 
pildă, acest Vlaminck... 

— O foarte bună reproducere, zic. 

Neică halat ridică și agită brațele. 

— Eşti ignorant sau ești căzut în cap? Nu-ţi dai seama că e 
autentic? Eu nu lucrez decât pe pânze originale, bătrâne. Cum 
aș putea spera o posteritate semnificativă pentru operele mele 
dacă m-aș realiza pe reproduceri, hai să fim serioși! 

Simt că braţele-mi cad mai jos decât călcâiele. Pictează pe 
pânze originale! Ai citit corect ce-am scris, tăntălăule? Ai citit cu 
atenție, ești în stare să realizezi enormitatea chestiei, da sau 
nu? 

— Și pictezi mult, maestre? 

— Foarte puţin, dar regulat. Nu mai mult de cinci, șase tușe 
pe zi. Te-ar interesa să vezi și alte lucrări? 

— Mai e vorbă? 

— Uite, am aici un Gauguin care mă încântă. 

Se duce să întoarcă o pânză pedepsită să stea cu fața la 
perete. Reprezintă tahitiene, îţi dai seama, cum era să rateze 
bietul Gauguin asemenea subiect, el care a făcut pentru Clubul 
Mediteraneean, mai mult decât DI. Trigano” însuși! 

Două fete încântătoare în pareo verde și galben. Deasupra, 
enorm, omul nostru a pictat un flacon de bronzol. 

— Ce părere ai? 


5 Patronul fondator al unuia din cele mai celebre cluburi de vacanțe exotice. (n. trad.). 

— Fantastic! răspund în franţuzește și nu în americănește, 
cum ar fi trebuit s-o fac, confruntat cu kitchul secolului. 

— Așteaptă, așteaptă, nu mișca. Vreau să vezi acest mic 
Renoir. 

Se agită, alege o pânză dintr-o grămadă și mi-o flutură sub 
ochi. E vorba de un peisaj delicat, o livadă înflorită. Creatorul 
post-suprasuprarealismului a pictat pe opera în chestiune o 
conservă de suc de tomate de mare efect, eticheta fiind 
redactată în caractere gotice. 

— Elocvent, nu-i așa? 

— Spune totul, conviu. 

În vârtejul entuziasmului său, mai am dreptul la un Cezanne 
agrementat cu o mașină de scris: un Sistey, malurile Senei, pe 
jumătate înghiţit de o cască de motociclist: un Seurat băgat la 
grămadă, deși aparţine divizionismului, pe care această Gaură- 
de-Cur-de-Neamţ de rahat a distrus-o total împopoţonând-o cu 
un aparat telefonic de un roșu violent. 

— Arta dumitale trebuie să te coste foarte scump? observ. 

— Adevărat, sunt obligat să consacru averi incalculabile 
acestei întreprinderi vizionare. 

— Sper că, slavă Domnului, posezi averile necesare? 

— Le câștig, amice, le câștig. 

— Ţi-ai făcut situaţia în industrie? 

— Ferească Dumnezeu! 

— În import-export? 

Chestionarul meu pare să-l amuze. Desface poala halatului și 
începe să-și mângâie scula, la prima vedere o chestioară 
neglijabilă, dar nu mă pronunţ niciodată în afacerile astea dacă 
nu le-am dimensionat în acţiune. 

Uneori ai surprize cu Mister James. Vezi câte unul ca o 
moluscă chircită, deloc apetisantă, dar care, luată în antrepriză 
de o mână expertă, devine pimpantă și agresivă ca o goeletă 
nouă, pregătită să pornească pe mare și să înfrunte toate 
furtunile. Între altele fie zis, dimensiunile bărbăţiei acestui geniu 
al post-suprasuprarealismului nu mă interesează peste măsură. 
Nu-i de resortul meu. Deci și-a desfăcut halatul și-a scărpinat 
chmilblickul și iată-l că-mi răspunde: 

— Într-o oarecare măsură import produse care, fără a fi 
reexportate, nu sunt consumate, ca să zic așa, de populaţia 
thailandeză. 

— E o șaradă? 

— Dacă te amuză, să zicem că da. 

— Lasă-mă să ghicesc... 

Caut, îmi concentrez potenţialul de sagacitate. Când acesta 
ajunge la nivelul maxim, gata să dea pe dinafară, zic: 

— Nu te ocupi cumva cu organizarea de safariuri? 

l-am luat maul. 

— Sakry Spat ţi-a vorbit de mine? 

— Niciun cuvânt; dar am auzit o serie de detonaţii 
revelatoare. Exploatezi un teren de vânătoare? 

— Ai nimerit în plin. 

— Și aduci vânat din alte țări, vietăți pe care vânătorii veniți 
de aiurea se amuză să-l masacreze, de unde noțiunea de 
export? 

— Ai pătruns admirabil miezul afacerii, bătrâne. 

Işi curăță pensula în terebentină (sper că se scrie așa, 
porcăria asta? Oricum, te fac atent că editorul meu angajează 
numai corectori de mâna întâi. Sper că sunt plătiți la justa lor 
valoare). 

— Sakry Spat mi-a spus că ești franțuz? 

— Din pivniță până în pod, domnule dragă. 

— Curcan? 

— Chiar cu pene de comisar-șef. 

— Deci băgător de nas în ciorbele altora? 

— Face parte din vocație. 

— Carevasăzică jenant. 

— Depinde pentru cine. În general, oamenii pe care-i jenez eu 
au activităţi care deranjează, ele înșile, contemporanii noștri. 

Pictorul se duce să-și spele deștele într-o chiuvetă. Și le 
lustruiește cu praf Nabab. Când mâinile sale au redevenit labe 
de intelectual, își scoate halatul, își pune un costum de baie și 
se-ntoarce către mine. 

— Atunci hai să mergem la domnii care ne așteaptă. 

— Ce fel de domni? 

— Clienţii mei momentani. 

Îl urmez fără alte alea. „Fără alte alea” este o expresie 
obișnuită care înseamnă „fără ceremonie, simplu, fără fasoane”. 
e 

La parter, tapajul pare să se fi lăţit. 

Cântece, râgâieli, pianotaje... 

Stăpânul locurilor descinde într-un salon mobilat stil veche 
colonie: fotolii de răchită cu spătare gigantice în formă de petale 
de orhidee, mese de bambus, tapiserii brodate, câţiva Buddha 
de bronz și alţii de lemn aurit. Un pian (ne colonial), covoare, 
chestii, trestii, socoteli, restul și toate bibilurile pe care ţi le mai 
dorești! Ai damblaua să afli mereu mai mult decât strictul 
necesar. Te-ai deprins cu chestii migălite, cauţi nod în papură, 
vrei să ţi se servească totul rumegat gata. Uite unde duce: £l 
împinse ușa și intră. Odată intrat, încep nenorocirile scriitorului, 
cumpărătorul cărţii ţine neapărat să copuleze cu tradiţii literare: 
Zola cu cracul ridicat. Gorgon-Zola! Fratele Hogo! Balzac oo-ol. 
Tartină de  alifie. Descriptiv, campo-fran. Spre redactare: 
descrieți salonul în care a intrat acest Antonio și oaspeții care se 
găsesc acolo. 

Oaspeţii care se găsesc acolo? 

Beţi cui ca niște hamali la sfârșitul zilei. Nu-s decât trei dar 
zbiară cât douăzeci. Trei babalăâci, sau pe aproape: să zicem 
câte șaizeci bătuţi pe muchie, totalul vârstei șeptelului 
ridicându-se clar peste cota de 180. Dar, atenţie, zdraveni! 
Bătăioși. Ficatul, no problem! Schnaps, bere, whisky, vin de Rin. 
Achtung, prosit! În sănătatea ta, Hans! Otto, Etienne. Mutre 
decise la tot și la toate. 

La sosirea gazdei, se mai potolesc și salută. Dar știi cum? N-ai 
să mă crezi! Ghicești? Ei bine, fraţilor: à la nazi: Heil Hitler. Și 
excrementul ăsta de vandal, pictorul post-suprasuprarealist le 
răspunde prompt și idem. 

In epoca noastră, Heil Hitler! Credeam că nu se mai aude așa 
ceva decât în filme franţuzești de serie „B”. Cu Jules Dupont în 
rolul generalului neamţ. 

— Bună vânătoarea azi, domnilor? întreabă în nemţească 
gotică tunsul, adresându-se cordial întregii adunări. 

— Herr Gotter a ucis doi, răspunde cel mai borţos dintre ei, un 
chel căruia i-a mai rămas, totuși, o coadă de păr blond-cenușiu. 
Cât despre mine, am nimerit cu siguranţă unul, s-au găsit urme 
de sânge, dar mi-a scăpat, liebe Herr Hotik. 

Herr Hotik, noul Magritef, îi adresează o privire încărcată de 
reproșuri amicale. 

— Un ochitor ca dumneata, surprinzător... Mă mir Herr Hudy. 
Dar dumneavoastră, stimate Herr Karegeme? 


€ Celebru pictor suprarealist belgian. (n. trad.). 

— Am făcut rahatul praf, mărâie interpelatul, care se ţine cu 
greu pe picioare, proptit într-un Buddha. 

— Ei bine, mâine va fi o zi plină, promite gazda. 

— Sper să fie plină într-adevăr, pentru că la preţul safariului... 

Herr Hotik se preface că nu observă proasta dispoziţie a 
clientului său. 

— Mâine vă rezerv o surpriză, domnilor, declară el cu emfază 
(care pare să fie o veche prietenă a casei); veţi avea la 
dispoziție doi francezi, dintre care iată-l aici pe cel mai tânăr; aș 
fi încântat să aflu părerea dumneavoastră, meinen Herren. 

Cele trei capete pătrate se rotunjesc de încântare. Paharele 
par să fie împinse de resorturi către boturile lor rânjite. 

— Wunderbar Herr Hotik! exclamă într-un singur glas. Vranţuz 
sehr, sehr gut! 

Pictorul mă bate amical pe umăr și mă desemnează peonului 
care ne urmase. 

Am dreptul la cravata de piele ţintuită. 

Cu bici la gât și șuturi în spate, sunt condus către temniţa pe 
care v-am mai descris-o odată. 


12. 


Orice corp ocupă un loc în spațiu. Această parte de spațiu 
este volumul său... 

Această definiţie din prima mea carte de geometrie îmi 
bântuie prin minte. 

De ce naiba revin insistent în memorie tot felul de aiureli în 
momentele cele mai neprielnice? De fapt nici nu cred că există 
momente prielnice pentru reminiscenţe inutile. Orice corp ocupă 
un loc în spațiu... 

Evoc trupul unei arzoaice în compania căreia am petrecut ore 
fierbinţi. Apoi pe cel al alteia și al unei a treia și încă și încă... 
Cohorta de ce numim în mod stupid, „cuceriri!” Ca și cum 
cineva ar cuceri într-adevăr pe altcineva vreodată! Să fim 
serioși. Sau „altcineva” te părăsește într-o bună zi, sau vine ziua 
când, ineluctabil, părăsești tu respectiva „altcineva”. Toate 
aceste trupuri de femei străbătute de fiorii poftelor, excitate, 
ondulatorii, lascive, gata să te strângă între pulpe mătăsoase, 

ofertante: aceste frumoase corpuri în călduri, adică îndrăgostite, 
(în cazul de faţă îndrăgostite de mine) mi se îngrămădesc în 
minte ca sardelele în cutie. Și le evaluez „volumul”, adică 
porțiunea de spaţiu pe care o ocupă. Dumnezeule, pe toate 
astea le-am regulat eu? Această colină enormă? Acest munte de 
carne proaspătă? Acest masiv de femele cu sfârcuri obraznice și 
cururi prodigioase? Cu pântece convulsive? M-am băgat și mi- 
am depus icrele în toate aceste fiinţe, în prezent dispersate? 

Mă cuprinde o melancolie de impotent. O melancolie de 
abandon, de renunțare definitivă. 

Îmbrăţișând atâtea fete, credeam, fie și pe termen scurt, cât 
dura coitul, că strâng în braţe tot universul? Posedându-le (ce 
eufemism), credeam că-mi posed propria viaţă, că sunt 
proprietarul ei de-fi-ni-tiv și nu un locatar nesigur, ceea ce, de 
fapt, suntem cu toţii, în pieile noastre, pe o durată imprecisă. 

Nu mi-a rămas niciuna dintre ele mie, marii lor iubiri. Au fost 
doar clipe, fugarele clipe fără nicio altă semnificaţie decât 
scurgerea lor perpetuă. 

— La ce te gândești? murmură Béru în liniștea stătută a 
nopții. 

Mi-e cald, am capul greu; mi-e foame și sete, pentru că bravul 
Herr Hotik pare să fi decis, pentru noi, dietă integrală. 

— Arunc o privire în trecutul meu, răspund. 

— Atenţie s' n’ t-alegi c-ulcior la ochi, ricanează Grasu, ăsta-i 
rizicu ăl mai baban cân' te belești pân gaura dă cheie a 
memoriei. 

Aud gâlgâitul lung și lugubru care-i cutremură maţele. 

— 'R-ar a dracu’ dă nenorociţi, mai veninoși decă' pișatu' dă 
viperă. Să nu dea nimic dă băga' pe jgheab. Până și-n Peninsula 
Gulag are dreptu' oamenii la haleală. 

Respiră adânc, un fel de a-și umfla stomacul cu aer în lipsă de 
altceva mai substanţial. 

— Trebuia să'ncerci o lovitură dă forță cân' ierai cu marele 
pleșuv, reproșează Matahala. 

— E greu să faci pe cow-bovyul când ai ţeava de pistol 
mitralieră la nivelul celei de a cincea lombară. 

— Ce-i povestea astea cu partida dă vânătoare dă care ziseși 
cum că participaţionăm? 

— M-aș mira să fie o chestie odihnitoare, băieţică. Probabil că 
ne vor face sau gonaci sau momeală pentru fiare sălbatice. 

— Poa’ c-ar fi o ocazie s-o ștergem? 

— Poate... 

Liniştea cade peste noi ca o pânză de cort prost ancorat. 

Camarazii noștri thailandezi, cei doi băieţi de etaj, soilesc 
liniștiți. Dar trebuie că gândesc totuși, nu? 

— În loc s' te zgâiești la trecutu' tău, reia Divinul, mai bine 
direcționează-ţi periscopu' către viitor, amice, că-n partea aia 
mergem! 

Mereu pertinent, Obezul. 

Viitorul! Ce poate reprezenta acesta în conjunctura dată? 

— Ştii ce dorinţă obsedantă mă persecută? 

— Să halești desigur! 

— Nu: să mă-nsor cu Marie-Marie. 

Ridică o sprânceană, ceea ce-i descoperă un ochi mare cât 
hubloul cabinei comandantului pachebotului France, după ce l- 
au reparat norvegienii, pe contul lor, de la chilă până-n gabie. 

— Ţi s-a defectat rotițele în bilă? O fată dulce care abia dac-a 
strâns un buchet dă nouășpe anișori! 

— E vârstă potrivită, nu? 

— Să se mărite poa', da' nu cu o pereche dă ouă clocite. Mișto 
bezalianţă! Un tip care și-a târât utilaju' pân toate atelierili din 
Franţa și Navara; domnu’ nu-și refuză nimic pen’ satisfacerea 
lui! Douăjdă ani dă diferenţă! Ai citit asta în Laroussul medical, 
veneric anbulant ce ești? Ţi-o zic dă la obraz că nu vreau să-mi 
văd nepoata văduvă în floarea vârstii! Să nu mai vorbim că ce 
fel dă material păduchios aduci în coșu' matrimonial, hm? 

Această preocupare sordidă, ţinând de o tradiţie depășită, mă 
întoarce pe dos. Săracul unchi Beru! Tutore de școală veche, 
grijuliu s-o situeze pe pupila sa în sferele mirosind a parale, 
alături de un nume cu particulă. 

— Vrei s-o măriţi cu unul din fiii contelui de Paris? Sau te-ar 
mulțumi descendența domnului Dassault? 

— Măcar să se mărite c-un tip capab' să-i asigure cotidianu... 

— O leafă de comisar special ţi se pare insuficientă? 

— Fata asta are gusturi de lucs, dom'le comisar special. Asta 
nu-i o copiliţă s-o-nțolești la preț redus. Polovărele tre’ să fie dă 
la minimum Galeriile Lafayette. Și încălțărili? Dă unde scoţi 
biștari pentru ultimu’ răcnet dă modă semnat Louis Jourdan? 
Fustili dă la Ferdinand Celine. Bluzili dă la măicuţa Courege. 

— În regulă, unchiule, să nu mai vorbim. Visam și eu... 

Urmează o liniște de cu totul altă calitate decât precedenta. 
Seamănă cu o pauză muzicală accidentată de note false 
scremute în creierul berureean. 

— Toate astea zind fise, are cârlig la tine, năroada. Nu-i în 
stare să scoată trei vorbe făr' să te amestece în conversaţiune, 
constată cu voce parcă îndulcită Majestatea Sa. 

— Las-o baltă, bătrâne. Florile pe mormânt nu-s genul meu! 

Intoarce cu hotărâre foaia: 

— Toate câte le 'sei cât privește deferența dă vârstă, nu-i 
calamitos. Un vlăjgan trecut prin ciururi și dârmoane face cât 
șapte cârlionţaţi cu caș la gură, băgători dă pute espres... 

— Nu-mi fă găuri inutile-n cap, Beru dragă, mi se-ntâmplă și 
mie câteodată să bat câmpii. 

— N-ai bătut niciun câmp. Te-nșeli, dacă crez că io nu te 
vreau dă ginere. Nici nu puteam închipui, io și Bertha, ceva mai 
mişto, ca să zic așa. Ne cunoaștem. Știu dân esperienţă că ieșiți 
un bătăios, duci la tăvăleală pă cinstitelea, plin dă asentimente. 
Ce-i tre' mai mult copilei ca să se scalde-n fericire? O să avet 
copii biutifuli. Parcă-i vaz pă ecran lat, dăscurcăreţi și mintoși, 
primii pă școală și la cafteală! E urgent să treci pă la primărie, 
pretine, cu pisicuța noastră. Dă când a început să aibă arsuri la 
curișor, se păstrează pen' tine. Nici n-a trecu' o săptămână dă 
când vorbeam cu Berthy pă chestia asta... 

Legănat de consimţământul eminentului meu coleg, simt că 
mă ia somnul. 

Necazul e că suntem, deocamdată, în ghearele unui nebun 
periculos și că va trebui să ieșim basma curată fără să ne lăsăm 
prea jumuliţi, dacă vreau să-i ofer Marie-Mariei un logodnic în 
stare de funcţionare, fără reparaţii capitale. 

Trăncăneala ne-a potolit foamea și setea, agravându-le în 
același timp. Cerc vicios. Înghiţim în sec. Sete, foame, căldură. 
Și mai parlamentăm despre căsătorie! Adevărul e că ce ne 
protejează pe noi, bărbaţii, este inconștienţa noastră. 

Un soi de somn dubios ne cuprinde, până la urmă, ajutându- 
ne să trecem hopul prăpăstios în care ne aflăm. 

(J 

Ne smulge din starea asta un zgomot de pași. 

Ușa se deschide cu scârțâieli și se umple de slugoi înarmaţi. 

Desăvârșesc trezirea noastră cu lovituri de bocanc atât în 
părțile moi, cât și în părţile tari. Sus! Sus! 

Ne ridicăm, pe cât de furioși, pe atât de neputincioși. 

Herr Hotik ăsta nu duce lipsă de mână de lucru. Sunt pe puţin 
zece, înarmați cu bice plumbuite și arme de calibre variate. 

Aiuriţi de amețeli dureroase, suntem împinși afară. Pe culoar, 
caravanei noastre îi mai sunt aliniaţi doi galbeni îmbrăcaţi în 
șorturi zdrenţăroase și suntem grăbiţi, cu șuturi și pocneli, să 
ieșim din închisoare. Ceva în genul unui furgon celular 
staționează în faţa clădirii. Un vehicul imens înzestrat cu grilaje 
solide între platformă și cabină. Pictorul este așezat pe locul 
șoferului, îmbrăcat într-un elegant costum de pânză maronie. Pe 
cap are o caschetă vagamente militară. Fumează o pipă 
bavareză, din porțelan pictat cu, după câte mi se pare, portretul 
lui Otto Bismarck în mare uniformă prusacă. Din fundul marelui 
cancelar iese fum de Amsterdamer; cunosc bine mirosul. 

Gărzile ne fac vânt între gratiile din spatele vehiculului. Nicio 
bancă, nicio bară de susţinere, trebuie să faci echilibristică pe 
propriile picioare, dacă nu vrei să te dai cu capul de pereți la 
curbe. Ușile se închid și sunt asigurate cu un impozant sistem de 
încuietori. După care gorilele se bulucesc într-un /eep și pornesc 
în urma noastră. 

Convoiul ocolește casa „pictorului”, pe o alee care iese din 
grădină. În curând ajungem la un grilaj înalt în care se cască altă 
ieșire. Cele două vehicule trec poarta manevrată de un gardian 
înarmat. 

Ne înscriem și ne așternem la drum pustiu, arid, presărat cu 
arbori mărunți, cu arbuști stufoși și nenumărate hârtoape. 
Observ că grilajul împrejmuitor proprietăţii continuă cât vezi cu 
ochii, pe foarte multe hectare. 

Încerc să ajung, clătinându-mă pe picioare, cât mai aproape 
de cabina vehiculului. 

— Este indiscret să vă întreb unde mergem, Herr Hotik? 
chestionez printre gratii. 

Se întoarce pe jumătate, își scoate muștiucul lui Bismarck din 
gură și-mi zâmbește. 

— Ai toate drepturile unui invitat la petrecere, zice. Unde vă 
ducem? Nu prea departe. Vă ducem către centrul terenului de 
vânătoare. 

— Şi tot terenul este înconjurat cu grilajul pe care-l văd? 

— Bineînţeles. 

— Atunci acest teren de vânătoare e, în realitate, o 
rezervație, din moment ce vânatul nu poate ieși. 

Inventatorul post-suprasuprarealismului îmi concede: 

— Da, așa-i, e o rezervaţie. 

— Și ce animale se vânează aici? 

Își mângâie pipa cu toată dragostea cuvenită personajului 
istoric care o înnobilează. 

— Oameni, răspunde Hotik cu nonșalanţă. 

O hurducăială imprevizibilă a mașinii mă proiectează către cei 
doi galbeni. Încerc să reprim damful de greață care ţâșnește din 
matele goale și-mi alterează elocuţiunea. 

Restabilesc un echilibru aproximativ și revin la interlocutorul 
meu. 

— Oameni? Ce înţelegeţi prin asta? 

— Este vânatul idealul, visul de aur al adevăratului vânător. 
La noi, în Vaterland, există încă mulţi nostalgici care se dau în 
vânt să omoare un om. Să ochești pieptul unui bărbat viguros, 
să reușești un glonț între ochii unuia care pricepe ce se 
întâmplă, mi se pare mult mai excitant decât să omori o capră 
sălbatică. Marketingistul meu este obligat să dea numere de 
ordine și termene de așteptare clienţilor, asaltat de cereri plătite 
anticipat. 

Această revelaţie buimăcitoare îmi întunecă minţile. Dintr- 
odată simt concret că cineva încearcă să confecţioneze o 
maioneză cu materia mea cenușie. Totul mi se răvășește în 
tărtăcuţă și devine cleios. Safari uman! Herr Hotik organizează 
vânători de oameni. Și președinți de societăţi cotate în bursă, 
directori generali respectabili, persoane bine crescute care 
cântă la pian în familie, fac donaţii pentru Crucea Roșie, votează 
democrat-creștin, rulează în Mercedes 600, domni cu părul alb, 
supraviețuitori ai cataclismului din anii '40, se prezintă, înarmaţi 
cu puști preţioase, dotate cu lunetă, pentru a omori alţi oameni. 

— Și unde găsiţi vântul? mai reușesc să bâlbâi. 

— Nimic mai simplu decât asta, aici, dragul meu. In fiecare zi, 
din Cambodgia sau Vietnam fug tot felul de amărâţi care caută 
refugiu în Thailanda. Autorităţile au luat și iau măsuri de 
refulare, migrațiile astea necontrolate au devenit o adevărată 
invazie. Excelentul meu amic Sakry Spat a organizat o mică 
echipă specializată în recuperarea unora dintre ei: oameni în 
perfectă stare de sănătate, capabili să fugă și să ţipe pentru a 

stimula apetitul, clienţilor mei vânători. Moartea lor este nulă și 
neavenită. Cine crezi că ţine socoteala unor prăpădiţi de 
emigranţi clandestini, fără ţară și fără identitate? 

— Superior gândit și organizat, complimentez. 

— Nu-i așa? 

— Trebuie să înțeleg că amicul meu și cu mine facem parte 
din vânatul rezervat partidei de astăzi? 

— Vai, da, prietene. Nu pot refuza acest serviciu lui Sakry 
Spat, care a hotărât să vă desființeze. În plus, constituiți o ofertă 
excepţională. Este prima dată că ofer vânat alb. Cei trei clienţi 
ai mei nu-și mai încap în piele. Judecă și dumneata: ce albi? 
Franţuji! Îţi dai seama ce baftă pe ei! 

— Îmi dau perfect de bine, seama, Herr Hotik. Dacă nu 
exagerez cu indiscreția: e scump un safari pe terenurile 
dumitale? 

— O sută de mii de mărci bucata pusă jos. 

Fluier. 

— Nu te-ncurci cu mărunţișuri! 

— Pânzele de maeștri au ajuns la preţuri vertiginoase, 
pledează artistul. 

— Adevărat. Bănuiesc că, la preţul ăsta, vânătorul are dreptul 
și la o mică amintire în formă de cap împăiat? 

— Îți place umorul negru, zice Hotik, împrăștiind un norișor 
aromat tras din pipă. Nu, aici nu există trofee, ajung senzațiile 
îmbătătoare ale vânătorii. 

— Nu  se-ntâmplă niciodată ca vânatul să scape din 
rezervație? 

Izbucnește în râs. 

— Cum crezi c-ar fi posibil? Teritoriul meu este înconjurat de 
un gard metalic înalt de trei metri și electrificat. Voltajul care 
trece prin grilaj ar trăsni un elefant. Informez vânatul înainte de 
a-i da drumul, altminteri i-am găsi pe toţi lipiţi de fierăriile 
gardului. Unii, totuși, de regulă ușor răniții, își asumă, cu 
inconștienţă, riscul. Se electrocutează și asta-i tot. 

— Întreprinderea dumitale îmi pare impecabil concepută. 

— Noi, germanii, suntem metodici: perfecționiști. Ascultă, îmi 
ești simpatic, așadar îţi dau un sfat: când te vor găsi câinii, nu 
încerca să te ascunzi, ci dimpotrivă: ieși cât mai repede în teren 
descoperit. În felul ăsta poţi fi împușcat fără suferinţă, clienţii 
mei sunt trăgători excelenți. 

— Mersi, fac, ești un adevărat tată pentru mine. 

— Să zicem prieten, rectifică Herr Hotik. Ei bine, iată-vă 
ajunși. Încântat de cunoștință, domnule dragă. 

Și-mi adresează, cu mâna, un mic salut cordial. 


13. 


A fost odată ca niciodată... 

Un ficat, doi rinichi, trei motive să înghiţi pilule Contrex. 

Am fost odată ca niciodată, Berurier și eu. Odată ca niciodată 
într-o situaţie aiuritor de bizară, plantați în compania a patru 
galbeni mici, pricăjiţi și uluiţi, într-o savană pierdută la capătul 
lumii. Înconjuraţi de tufișuri usturătoare, pline de spini, la 
capătul pământului sterp, căldurii insuportabile și o pădure de 
cocotieri buni de pozat în pliante turistice. 

După ce-am fost aruncaţi ca niște mărfuri depreciate din 
cușca pe roate, vehiculul a plecat hurducându-se și ridicând nori 
de praf oarecum aurii... 

lată-ne livrați sadismului a trei ultrabogătani puși pe 
petrecere: deveniți ţinte. Nici mai mult, nici mai puţin: șase 
ținte. Vai de oasele noastre! Nenorocit sfârșit de vieți și cariere! 
Și când te gândești că pentru a dovedi iscusința acestor vânători 
pătimași, erau la fel de bune câteva sticle goale! Ei bine, nu: 
domniile lor plătesc o sută de mii de mărci, deci, aproape 
douăzeci și cinci de milioane franci vechi, la cursul de schimb al 
zilei în care redactez, pentru a gusta plăcerea inefabilă de a face 
să explodeze matțele și restul organelor noastre, să șiroiască 
sângele nostru. O sută de mii de mărci pentru posibilitatea de a 
ne separa sufletele de trupuri. Preţ de prieten! Pomană curată, 
dacă te gândești că obţin ceea ce nu încape în cifre. Au 
imposibilul în bătaia puștii. 

li rezumasem cu scrupulozitate situaţia Grasului. Băieţii de 
etaj pricepuseră chestia exact și o explicaseră vecinilor lor, 
cambodgienii. 

O barieră electrificată. Câinii care vor stârni vânatul. Și trei 
ticăloși cu lunetă la pușcoace, cu burdihanele îndopate de un 
brikfest substanţial, cu ţigări de foi în gură și degetul nerăbdător 
pe trăgaciul armei... 

Se aud, încă departe de noi, premisele unei hăituieli sălbatice. 
Sforăitul mașinii care transportă pe seniori către drepturile lor 
mârșave, lătrăturile javrelor surexcitate, râsete groase... 

— Haideţi! ordon apăsat și englezește. 

Atât de apăsat încât toţi mă urmează, fără măcar să se-ntrebe 
dacă mă iubesc. Talentul unui șef veritabil constă nu atât în a 
comanda cât în a se face ascultat. 

Fugim până la păduricea de cocotieri cea mai apropiată. Ajuns 
la câţiva metri de copaci, iau cuvântul: 

— Băieți, zic, în împrejurarea de faţă, singura alternativă ca să 
nu fii vânat, este să devii vânător. Voi ăștia, prietenii mei 
galbeni, voi care sunteţi mult mai supli decât noi, vă veţi sui în 
copaci. Păstraţi o distanţă de circa trei metri de trunchiuri. 
Amicul meu și cu mine vă vom propulsa către cocotieri. Apucaţi- 
vă de crengi cu ghearele și cu dinţii, aburcaţi-vă repede și 
ascundeţi-vă sus de tot în frunziș. Câinii nu vor adulmeca 
trunchiurile copacilor, pentru că voi nu veţi fi călcat în preajma 
lor. O să alegem patru cocotieri cât mai depărtaţi unul de altul. 
Prietenul meu și cu mine, ne vom ascunde în tufele din vârful 
delușorului care se vede la două sute de metri. Câinii vor trece 
pe sub copaci și vor da buzna automat către tufișuri, întrucât 
prietenul meu și cu mine vom face drumul pișându-ne, pentru a 
le oferi o pistă de neconfundat. Când vânătorii, urmându-și 
câinii, vor trece pe sub voi, va trebui să le cădeţi în cap, cu orice 
preţ, să-i dezarmaţi. Singura lor putere li se trage de la 
blestematele de puști, băgaţi-vă-n cap că sunt incapabili de 
luptă, sunt niște babalâci înecaţi în osânză, ramoliţi de confort. 
Traduceţi și colegilor noștri care nu înțeleg engleza! 

e 

Nu-i rău ticluită, nu? 

Bérurier e impresionat de spiritul meu de decizie. 

— Bine gândit, amice, aprobă Senioria Sa. 

Executăm planul meu atât de rapid improvizat. Cei patru 
băieţi sunt supli ca maimuţele. Le facem „scaunul” unindu-ne 
mâinile, Borţosul și cu mine și-i expediem, pe fiecare, în direcția 
copacului ales. Niciunul nu ratează ţinta. Se lipesc de cocotieri la 
peste doi metri de sol. Și să-i vezi cum escaladează aceste 
catarge lunecoase! Urcă vioi, nerăbdători, cum ai trece tu pe un 
trotuar cu curve; ai crede, (practică obișnuită pentru muște) că 

verticala devine, pentru ei, în caz de urgenţă, orizontală. În doi 
timpi și trei mișcări sunt cuibăriţi în frunzișul copacului. 

În ce ne privește, Berurache și eu, ne îndreptam executând 
conştiincios ce anunţasem mai sus. Bravii copoi vor avea motive 
să se regaleze. 

e 

Așteptarea e întotdeauna o încercare grea; fie că aștepți o 
damă la regulat, fie chirurgul să te opereze, fie începutul unui 
spectacol, sau să moară soacră-ta. 

Intinși pe iarba sărăcăcioasă, cu burţile la pământ, mâinile 
aripi de avion, așteptăm câinii și nemţălăii, privind printre 
frunzele tufișului. 

Il aud pe Beru clefăind ceva crocant. 

Nu-mi dau seama ce-ar putea fi. 

— O fo' o lăcustă mare, explică. Mi-e atâ' dă foame... Să știi 
că nu-i rea deloc. Are puţin gust dă rac și dă dovlecel crud. 

Apucă o a doua gânganie, enormă, verde-bronzat, cu un cap 
antipatic și cu labele dindărăt ca pulpele lui Alice Sapricht. De 
dimensiunea degetului său gros, acest ortopter. O decapitează, 
așa cum faci cu un stavrid prăjit înainte de a-l înghiţi și se apucă 
să o mestece cu dinții, (dacă mi se permite să-i numesc așa, 
fiindcă cioturile Grohăitorului, ce să mai vorbim? N-ai ce le face 
nici cu Colgate). Și cei adevărați și cei falși au devenit de-o 
veșnicie cioturi, amărâţii de ei, de munci fără pauze și neglijenţe 
vinovate. 

— Vin! îi suflu tremurat. 

'Fectiv, jeepul Tartarinilor teutoni apare, într-o apoteoză de 
pulbere luminoasă. Inaintează până unde am fost aruncaţi noi. 
Acolo, distinșii domni, coboară cu armele sub brate. li 
escortează doi câini. Sunt departe de a fi niște cockerași 
clăpăugi, niște basseţi din Artois sau alţi specialiști în iepuri 
sălbatici și sitari; doi moloși fioroși, dresați pentru atac la om. 
Negri și spumegând de căldură. Incep imediat că cotrobăie, 
carnasierele Apocalipsului. Fugind de ici până colo, cu nasul la 
pământ, grăbiţi, feroci, turbati, întorcându-se pe propriile lor 
urme, pentru ca brusc s-o ia iar din loc, conduși de ordinele 
misterioase ale instinctului. 

Nu le trebuie mult pentru a ţâșni către tufișurile noastre. Ah! 
scârnăviile... Niciun lătrat. Doar gâfâiala lor aspră și sacadată. 

Se învârt printre copaci, umblă din trunchi în trunchi, 
pretutindeni pe unde am circulat noi. 

— Zi că facem ce, cân’ vin căţelușii ăștia? se îngrijorează 
Grasu. 

Extirpez cuțitul, ascuţit prin grija sa, din șoseta mea dreaptă 
și din teaca sa improvizată. 

— Vom încerca să ne apărăm, răspund. 

— Vorbești dă tine: da’ mandea? la zi-i, artistule, ma’ ai 
piperu'? 

Sfinte! O idee de milioane! Mă inventariez. Bineînţeles că-l 
am! Depun pachetul pe iarbă, îl deschid delicat. Ne ajunge 
fiecăruia câte o raţie zdravănă. 

— Nu tre’ să ne ambalăm, recomandă Matahala. Chiar dacă 
ne lăsăm mușcaţi tre’ să le plasăm piperu' fix în bot, să strănute 
pe crăpatelea, bestiile dracului. 

Urmăresc cu atenţie desfășurarea operaţiunilor. Cele două 
dihănii părăsesc păduricea pentru că au descoperit mirosul 
urmelor noastre. Vin către noi ca două mici tractoare 
teleghidate. Din păcate, cei trei împuţiţi de safariști nu intră în 
pădurice, conform speranţelor mele, rămân la marginea ei. 

Dintr-odată ăl mai gras ridică capul și vede pe unul din 
cambodgienii de vânătoare. Fără nicio ezitare, acest sac de 
varză cu cârnaţi pune pușca la ochi și trage. 

— Ploffzimmmm! face glonţul. 

li răspunde un țipăt. 

Apoi micul nostru camarad de mizerie cade de pe craca sa. 
Amorsează o încercare de a se prinde de ramuri; dar tentativa 
sa disperată e derizorie și cade rotindu-se. 

Ştii ce urmează? Să îndrăznesc să-ţi spun? Trăgătorul se 
apropie de el, își smulge un șiș din centură și-l înfige în gâtul 
omulețului, în chip de lovitură de graţie. 

— Hip, hip, hip, ura! clămpănesc ceilalţi doi amici. 

e 

Vederea sângelui supraexcită adunătura de gunoaie. Cei trei 
își spun, poate, că și alți galbeni l-au imitat pe tipul împușcat și 
s-au refugiat în cocotieri. Avansează în pădurice. Văd pe unul 
din băieţii de etaj, cocoţat foarte sus și el, ceea ce-i logic pentru 
un băiat de etaj! și-l iau în cătare. 

De pe craca sa, nenorocitul începe să urle: 

— No! No! 

Trei gloanțe îl trimit pe lumea cealaltă. Băiatul cade fără 
probleme, dintr-o bucată, fulgerat! 

Are capul pulverizat: de comun acord, acești fini vânători au 
vizat tărtăcuţa. 

Dar să abandonăm o clipă teutonii, reamintiţi-vă că javrele vin 
către noi în linie dreaptă, cu nasu-n pământ și coada rectilinie 
zbârlită. După felul în care nu se opresc o clipă măcar, nici când 
ne văd, intenţiile lor funeste sunt clare. 

— Păzea, recomandă Gravosul. 

E de un calm bulversant. Nu-i este teamă nici de cald, nici de 
frig; nici de câini, nici de pisici; nici de Dumnezeu, nici de diavol. 

Fixează apropierea celor două javre blestemate. Nici aici nu 
iese după socotelile noastre: cei doi câini l-au votat, în 
unanimitate, victimă, pe Grasu. L-au ales martir de onoare. 
Onoarea de a fi lichidat primul. 

Javrele sunt, însă, dresate. Au fost învăţate să nu omoare 
vânatul; să-l pună pe fugă doar. Işi înfig colții în ţoalele 
Teribilului și începe o zdrențuială care nu-i pune cărnurile în 
pericol. 

Dolofanul își plasează piperul în felinarele unuia din moloși. 
Urlet oribil al animalului. Care o șterge în zigzag, înnebunit de 
durere. 

Fac un salt cu șișul în mână și înfig lama în pieptul celui de-al 
doilea câine. Fiara este atât de ocupată să-l oblige la striptease 
pe Beru încât pare să nici nu simtă durerea. li operez o a doua 
lovitură de bisturiu în gât. De rândul acesta încetează să mai 
sfârtece și mârâie a suferinţă. Beru profită pentru a-l înșfăca de 
grumaz, cu amândouă mâinile, mânjindu-se abundent cu 
sângele care ţâșnește din răni. E superb, amicul meu. 
Grandissimo, strangulatorul de fiare; formidabil. Câinele agită 
tot mai puţin vivace labele. 

Supraterestrul încleștează, de efort, dinţii, cască și mai mult 
ochii și dă drumul unei bășini mai sonore decât bubuitura unui 
pușcoi corsican din vremea vendetelor de odinioară. 

Câteva secunde, încă un zvâcnet și câinele defunctează. 

e 

Acestea fiind povestite, să ne întoarcem la vânătorii veseli. 

Tocmai reușiseră să descopere și să-l doboare pe al treilea 
tip. Atunci al patrulea, cel de-al doilea cambodgian, ultimul 
supravieţuitor, riscă the all for the all cum zic anglo-saxonii și se 

aruncă în direcţia vânătorului care îi venea mai la îndemână. 
Dar supraviețuitorul de la Stalingrad a auzit foșnetul frunzelor și 
sare în lături, drept care cambodgianul meu își frânge gâtul ca 
un cur pictat: fără niciun folos. Sper că v-aţi prins la farmecul 
literaturii mele? Am mereu cuvântul cur la îndemâna gurii și 
stiloului pentru că e de neînlocuit și atât de încărcat de sensuri 
încât, dacă m-aș asculta, l-aș psalmodia cu un șirag de mătănii 
în mână. 

Scurt pe doi: operaţia a sărit în aer. Recunosc lipsa ei de 
realism, disperarea din concept, atâta doar că, pricepeţi și voi, 
nu? calul de dar nu se caută la dinţi și doar cineva care s-a aflat 
într-o situaţie mai nasoală și mai încurcată ar avea dreptul să-mi 
arunce prima piatră, a doua, a treia, eventual a patra. 

Bun, am cacarisit-o. 

Repet, pentru timpanele Grasului: 

— Am cacarisit-o! 

— Tre' văzut ce s' vede, îmi replică el. 

Fruntea sa taurină e frumoasă ca un platou de brânzeturi. 
Clară, hotărâtă. 

— Pasează-mi scula tăioasă! 

— Ce vrei să faci? 

— S-o gâdil pe sorta la bijboacă. Pasează scula și lasă 
întrebările, paștele mă-sii! 

Șucărit până la Dumnezeu, îmi smulge cuțitul șiroind de 
sânge, apoi saltă cadavrul javrei și-l potrivește pe umărul său 
stâng. 

— Nu mișca d-acilea tipule. Așteaptă să-ţ trimit o carte 
poștală. 

Și, cu mersul unuia care are treburi de neamânat, iese din 
spatele tufișului cărând câinele mort, ocolind fiara cealaltă, 
tăvălită în iarbă, care-și freacă ochii cu labele încercând să se 
despipăreze. 

— Eşti zdruli! strig. 

Nu-i pasă de mine nici cât unui preot răspopit de fosta-i 
parohie. 

Ei bine, nu-i deloc nebun, heruvimul meu gras și roz! 

Un extraordinar psiholog! 

E dotat cu simţul profund a tot ce este omenesc, Umflatul! 

li dezamorsează pe vânători, comportându-se astfel. De 
obicei vânatul fuge. 

El, din contra, se îndreaptă către ei și le vorbește. Le 
adresează semne mari ţipând: 

— Hep! Hello, my herrs! Kome-ici, kome-colo, schnell! 
Rapidos, my lords! The dog ist kaput, kome-ici, kome-colea! 

Urlând, se apropie de sinistrul trio. Un vânat care vine nesilit 
către tine, îţi repet, este deconcertant. Și ideea genială, detaliul 
care desăvârșește opera: să cari cadavrul câinelui. 

Ceilalţi au rămas cu gurile căscate. Niciunul n-are reflexul să-l 
ochească. Un grăsălan care strigă cât îl ţin bojocii, rotofei și 
murdar, îţi strigă chestii bolmojite, cărând un animal mierlit. 
Bun, deci ce vrei să faci? Să-l omori? Oricât ar fi de sadic, n-ai 
chef, cu atât mai mult cu cât și-au mai astâmpărat poftele cu 
galbenii. Bérurier, ţăran șiret, a simţit asta, el cu tărtăcuţa lui de 
belea. A intuit că cei trei nemți nu vor avea chef să-l ţintească. 
Continuă să meargă către ei, cu pasul greu al ţăranului 
călcându-și liniștit pământurile mănoase. 

Îl privesc din tufișul meu îndreptându-se și am gâtul 
sugrumat, de teamă - desigur - dar mai ales de admiraţie. 

Vedeţi voi, ce contemplu eu în acest moment, este un Beru de 
zile mari, de zile foarte mari. 


14. 


Deci se îndreaptă către ei; purtând pe umăr un cadavru de 
molos strangulat și înjunghiat, a cărui limbă violetă atârnă în 
spatele Grasului. Avansează către trioul groazei. Bérurier- 
Somptuosul; înaintează sigur de sine, sigur că are universul la 
picioare, că circumstanţele îi vor fi favorabile și că evenimentele 
își vor îndoi șira spinării sub mâna sa de bărbat. 

Tot apropiindu-se de vânători, continuă să trăncăne pentru 
amorțirea pornirilor ucigașe ale acestor trei borâturi ticăloase, 
acestor bipezi mizerabili, ucigași puși pe isprăvi monstruoase. 
Bokassiști înnăscuţi, Amindadaiști din înalta societate, buboaie 
purulente, gunoaie a căror existenţă e o insulă pentru natură în 
întregul ei. 

Le lansează: 

— The two men au killit your javre, mein herri; avet puţintică 
răbdare. | vă voi explica to you, schnell. But eu know unde sunt 

nemernicii. Pum! Pum, kaput! Well make for feet ale lor! Dont 
mișcaţi, mein herri; don't mișcați, eu cominge! 

Și iată-l între cele trei butoiașe de bere; aiuriţi apostolii crimei, 
de către acest personaj ieșit din comun, din normalitate; liniștit, 
masiv, zâmbăreţ, cumsecade peste poate, mult deasupra 
normelor unanim acceptate. 

Trebuie să-ţi precizez poziţiile lor, ale acestor notabili de 
valută liber convertibilă (o sută de mii de mărci capul de pipă). 

Doi își ţin arma la picior, în poziția soldatului care se trage-n 
poză. Capete de ulani, de vite încălţate. Capete care cer palme. 
Doar unul și-a păstrat pușca-n mâini, dar o ţine „în” brațe, de-a 
curmezișul pieptului. Matahala l-a ales pe acesta. Îi depune cutu 
mort la picioare. 

— Priviţi this poor animăluţ, mein herr! zice, îngenunchind 
alături de animalul defunct; mângâindu-l cu compasiune. 

Și ceilalți continuă să privească. 

Unul din cei cu arma la picior întreabă ce s-a întâmplat. 

În loc să răspundă, Beru acţionează. 

Tot îngenunchiat, expediază fulgerător o labă groasă cât o 
crosă de episcop în organele dintre picioarele bătrânului care 
strângea pușca la piept. Tăicuţa teutonul scapă un „Aaaaahhh” 
strident. Amicul meu n-are decât să culeagă arma. Ceilalţi doi se 
grăbesc să le ridice pe ale lor. Dar Alexandr-Benoit a și tras în 
pântecul celui mai apropiat din ei, ceea ce provoacă o gaură cât 
o pâlnie prin care mațele pot curge ca lăturile dintr-un hârdău. 
Fratele Alexandru-Pâlnie-de-Aur s-a hotărât pentru lichidări în 
serie. Cu o lovitură de crosă (care nu-i deloc episcopală), 
deghizează craniul celuilalt interlocutor în pastă de modelat. 
După care, cum vânătorul-cu-oușoarele-făcute-scrob, trage de la 
brâu cuțitul de vânătoare (pe care-l folosise deja la înjunghierea 
primei victime) Matahala ridică arma la ochi și-i ordonă să 
arunce șișul, ceea ce boșorogul se resemnează să-l, palid ca 
moartea. 

— Fă-te-ncoace, am făcut menaju'! mă strigă Majestatea Sa 
Dantescă. 

Ușor rușinat de inacţiunea mea, mă alătur Gravosului. 

Păduricea de palmieri este ticsită de morți. Șase cadavre 
etalate pe solul steril, obligă muștele să treacă la organizarea 
unui amplu miting în sector. 

— Mișto treabă, apreciez; Grasule, iscălești acum una din cele 
mai măreţe fapte de arme. 

Dânsul modestizează: 

— Nu tre' să egsagerezi, artistule. Trei saci vechi de varză și 
bere nemțească, n-ai dă ce să poavazezi! Dar au meritat-o, cân’ 
văz ce măcel făcură dân micuţii noșt' canari: scârnăvii fără 
pereche! După tine ce tre’ să fa’ cu al treilea vânător (îl numesc 
treilea pentru că-i ultimul în viaţă). 

Palid, sub încrengătura de vinișoare vineții. Părul alb și puţin i 
s-a lipit de vârful craniului plat. Are ochelari cu rame de aur. Ne 
fixează cu o privire lichefiată, înnebunită de spaimă. Așteaptă. 

— Nu-l arunca imediat, Fiule, preconizez, ar putea să mai 
servească. 

In timp mă aplec și culeg una din puștile morţilor. După care, 
apuc pălăriile lor verzi-cărtiță, ornate cu pene de fazan. 
Impodobesc cu cea mai mare capul lui Béru și mi-o ofer mie pe 
cealaltă. 

— Ascultă, Herr Tartarin, îi zic prizonierului, du-te și caută-ne 
jeepul pe care l-aţi lăsat în câmp deschis, acolo. Nu încerca s-o 
ștergi cu el, dacă nu-ţi dorești o crăpătură definitivă în cap. Uite 
de ce sunt capabil. Vezi floarea de cactus din vârful tufei de 
colo? 

Ochesc, trag. Floarea dispare. 

— OK, boss? Bun, deci adu-mi jeepul/ fuga-fuguța. Dacă totul 
se petrece bine, îţi fac cadou pielea ta puturoasă, fără găuri de 
aerisire. Go! 

Scumpul de el se duce să recupereze /jeepul. 

Dacă-l parcurge cumva tentaţia să nu se supună, știe să-și 
frâneze pornirile. Îl aduce, știi cum? Fără dificultate. 

— Rămâi la volan! comand. 

Deși am și uitat când mi-am făcut stagiul militar, nimeni nu 
știe să ordone mai bine decât mine. Sunt comandantul-tip. Mi 
se-ntâmplă chiar, când sunt în formă, să fac o ordine de zi, să fiu 
adesea la ordinea zilei; și, lubric cum mă știți, chem deseori 
gagicile la ordine. 

Dar trecem peste. 

Bravul verișor german pilotând, Beru și eu camuflându-ne sub 
cipilicile tiroleze, pușca pregătită pentru manevrele de 
primăvară, ieșim din rezervă. 


VP - 107 


Mitraliorul de la poartă o deschide larg, văzându-ne. Fără nicio 
dificultate. 

Uf, iată-ne în exteriorul incintei electrificate. Pista conduce 
către casă. 

— Ocolește, reordon, ia-o peste câmp! 

Neamţul se supune. Tremură tot. Se aude clânţănitul ghiulului 
său de aur masiv pe plasticul volanului. 

Depășim închisoarea care ne găzduise. lată-ne într-un imens 
spaţiu descoperit, limitat, în depărtare, de un lanţ de coline 
aride. 

Jeepul geme din toate arcurile, numărând hârtoapele. 

— Accelerează! prescriu. 

Nemţoteiul se supune și vehiculul sforăie furios în aerul 
înțepenit de căldura în creștere. 

— Crez că p'tem merge așa până-n pânzele albe? suspină 
Gravosul. 

— Până-n pânzele albe poate că nu, dar în afara bătăii 
armamentului lui Hotik cu siguranță. Belește ochii în urma 
noastră, Grăsane: nimeni nu ne urmărește, o frecangim ca pe 
bulevard în luna august. 

Efectiv, în spatele ca și în faţa noastră, totul e de o liniște 
infinită. 

Prezentul ne aparţine. 

Poate că și viitorul, dacă-i dăm o mână de ajutor. 


15. 


Numai că, vezi tu, bătrân canibal pe rotile, în jobul meu nu 
trebuie să te lași, niciodată, cucerit de optimism. Euforia e un 
defect care cere permanent reparații curente. 

In loc să fi fluierat ca un mierloi, sub pretext că am putut 
părăsi rezervaţia de vânătoare a lui Herr Hotik ca pe o prăpădită 
de vespasiană, mai bine aș fi supravegheat șoferul. 

Îl consideram neutralizat, docil, la picioarele mele. Dar un 
neamt, din generaţia păcătoasă căreia-i aparține ăsta, e mai 
periculos decât un cuib de vipere (cu ochelari, în cazul de faţă). 

El, bun, pilotează. Se face uitat... Mergi, mergi, tren al 
nefericirii, cum cânta tata. 

Dacă închiriam un șofer cu plată, nu eram mai încrezător. In 
cât îl privește pe ăsta, nu-mi făceam nicio grijă. 

Și cu toate astea! 

Fii atent, trebuie să-ți povestesc totul în detaliu, bucată cu 
bucată, achtung! 

lată că tot înghițind kilometri, ajungem undeva, ca 
întotdeauna, ca de fiecare dată. lţi semnalez că, după opinia 
mea, stând imobil și reflectând ajungi mai departe. 

Ajungem la un drum; foarte frumos, pe onoarea mea, 
gudronat la fix și care șerpuiește printre cocotieri. Ici și chiar 
colo, locuinţe. Se văd autohtoni deghizați în locuitori de la faţa 
locului, care-și văd de treburi. Și alţii care nu-și văd. Culoare 
locală la discreţie. 

Cum nu sunt un romancier de trei parale, capabil să scornesc 
doar povestioare de țâțe-craci, trebuie să-ți desăvârșesc 
educaţiunea explicându-ţi că nuca de cocos are, în Thailanda, 
un loc tot atât de important cât au, pentru mine, nucile mele 
personale pe care le protejez, luxos, în slipuri Eminence. Nuca 
de cocos e folosită de thailandezi, băieți deștepţi, pentru zahăr 
și ulei. Zahăr când este în floare, ulei când a devenit tot atât de 
răscoaptă ca nevastă-ta. Și thailandezii cocotieri, știi cum își 
culeg fructul arborelui naţional, incultule? Ei bine nu-l culeg ei 
înșiși, ci recurg la maimuțe dresate. Sunt dresori care trec prin 
plantațiile de cocotieri cu echipe de giboni. „Culegem domnu'?” 
Da, culegem. Sau mai degrabă lansăm. Maimuţele se cocoaţă 
sus și desfac nucile de pe crengi; dacă nu ești atent, ţi le 
aruncă-n cap. Asta-i la ele culmea amuzamentului. Haios nu? 

lată-ne deci, cocotând printre cocotieri a căror umbră ne 
reconfortează. 

Herr Karegeme, șoferul nostru de ocazie, ridică piciorul de pe 
accelerație, ca un bancher libanez doritor să profite de 
bunăstarea momentului. 

Ne destindem și noi, Beru și eu. 

Este very good. Grasu nu întârzie să moţăie. Pe marginea 
drumului, tinere fete ne adresează semne amicale, cu râsete 
pline de speranţe pe care este regretabil că nu le satisfacem pe 
loc. 

Când iată că, în faţa noastră, se manifestă un camion verzuliu 
încărcat cu soldaţi. Acest vehicul merge cu viteză mică. Pifanii, 
în ţinută leopard, hăhăie așezați pe bănci. Motorul trebuie că are 

un necaz la supapă (cum se spune la Curia romană): degajă un 
nor de fumăraie gri și groasă cât un elefant. 

— Depășește-l! comand. 

Herr  Kareagemut'  semnalizează şi accelerează. Ne 
îndepărtăm de traiectoria camionului pentru a-l depăși, numai 
că, în ultimul moment (în engleză: the last moment) ticălosul de 
porc teuton nedenazificat, virează și bușește fundul camionului. 
Logic, după felul în care a procedat, ar fi trebuit să fim 
decapitaţi, Maiestatea Sa și subsemnatul. Din fericire, la acest 
vehicul al armatei, un Kamasutra 69, roţile din spate sunt foarte 
în spate, astfel încât capota noastră intră în coliziune cu 
cauciucurile Kamasutrei fără a fi angajată sub lădoiul cu pifani 
mai mult decât până la parbriz, pricepi? Vânătorul voia să 
rămână pe partea stângă a drumului, el. Deloc nebun, cârnaţul 
afumat! Șocul ne proiectează în șanț. Cu toate patru cataligele 
în sus. Jeepul începe să zigzagheze derutat, până când ţâșnește 
hotărât spre stânga, traversează șoseaua fără probleme și se 
rostogolește peste rambleul care domină un teren mlăștinos. 

Plonjeu general. 

Camionul oprește. Soldaţii decamionează și ne înconjoară. 

Murdăria de Herr Kareagemut le zbiară din plinul bojocilor că 
suntem niște gangsteri periculoși, ucigași, adevărate animale 
sălbatice. 

Mitraliere se ţintesc spre noi. leșim din șanțul noroios cu 
brațele-n sus, ceea ce nu-i comod. 

Aș vrea să strecor o vorbă, dar am bătături pe limbă. De 
altfel, sacul-de-cârnaţi nu m-ar lăsa nici să scuip. Urlă sus și tare 
că este german (chestie de care ar trebui să-i fie rușine) 
Președinte-Director-Feld General al Uzinelor Bucigroase din Il- 
ucid-pe-tip (pe nemțește: Stuttgart) și că are o reședință cu 
doisprezece servitori pe Kurvestrasse, că e abonat la Operă, că 
adoră să mănânce Rehrucken cu Preiselbeeren; decorat cu 
Crucea de Fier și membru al coralei Micii Cântăreţi ai Crucii de 
Fier; patruzeci de ani de căsătorie, patru copii dintre care unul 
anticar și altul tot pederast; toată lumea are dreptul la tot 
curriculumul lui Herr Kareagemut, anunţat cu emoție. Nu-și 
ascunde nicio calitate, arborează toate titlurile. Se rezumă: 


7 Se-ntâmplă ca San-An, să schimbe numele unora dintre personajele secundare în 
timpul povestirii, dar o face de asemenea manieră că orice confuzie este imposibilă. 
Astfel, acest Karegeme a devenit Kareagemut. 

german, bogat, adult; și noi, franţuji sugrumători de galbeni, că 
doar nu Wehrmachtul a torturat în bătrâna Indochină. Arată 
către armele noastre! Clamează nelegiuirile noastre: patru 
galbeni omorâți în proprietatea prietenului său, Herr Hotik, plus 
doi buni prieteni de-ai să-i care voiau, curajos, să se interpună: 
Herr Gotter, fabricant de hărţi la Bremen, Herr Hudy, mare 
maestru la Laboratoarele Kârnat din Frankfurt. Lume bună, lume 
aleasă! lată ce-au omorât acești abominabili sub-francezi, 
despre care nu se poate afirma cu certitudine că nu sunt evrei; 
să ni se privească puţin puţa, pentru verificare. Poate paria că 
rabinul Deboha a trecut pe acolo cu senatorul muzical. 

Un subofițer care înțelege englezește, înțelege de asemenea 
că trebuie să ne îmbastilieze. 

Strigă ce trebuie și gorobeții lui ne leagă mâinile la spate și ne 
suie în camion. 

— l-o chestie care m’ esplic greu, murmură posomorât 
Alexandre-Benoit: dă ce-ai cocoţat la volan pă umflatu' ăsta? Lu’ 
vita asta, trebuia, cum am ieșit din electrocutări, să-i fi aerisit 
creierii c-un glonțișor drăguţ în tâmplă; da' nu, musiu s-a mascat 
în buna Samariteană; un gogoman ca tine, tre’ să răsfeţe toate 
jigodiile, ie-n temperamentu’ tău, ţ' fu frică că răcește și face 
guturai. Acu’ tre’ să ne facem iar o s'tuaţie ca lumea; și cu 
certificatili pă care le avem în gaura asta, crez că s'tem la șomaj 
pă multă vreme. 


16. 


Contrar tuturor așteptărilor, nu mergem prea departe: cel 
mult zece kilometri. Și nici măcar kilometri pătrați, ci simpli 
kilometri lineari, d-ăia, care se târăsc de la un punct la altul fără 
să dea bătăi de cap școlarilor cu înmulțirile. Băgaţi de seamă, 
școlarii se vor lăsa din ce în ce mai puţin bătuţi la cap, graţie 
electronicii. Toţi, sau aproape, posedă deja micul lor calculator. 
În curând, asta-i profeția mea, va veni rândul computerului de 
buzunar să înveţe și să facă lecţiile, pentru ca, într-un viitor care 
se  profilează deja, să se ajungă la buchetul final: 
microprocesorul universal. 

La zece ani, când îţi vei alege cariera, ţi se va băga-n cur, sau 
altundeva, nu sunt sectar (numai scatologic), o chestioară 
minusculă, nu mai mare decât un bob de năut, care va echivala 
cu treisprezece ani de studii dintr-un singur foc. Tu alegi doar 
orientarea: științe-politice, înalte studii comerciale, medicină, 
politehnică etc. 

O grefușoară mai mică decât un găinaţ, racordată în doi timpi 
și trei mișcări la câtă minte ai. Și trosc: iată-te prevăzut cu un 
solid bagaj în domeniul ales. Ai să vezi, ai să vezi, nu te hlizi, 
suntem pe cale, ţi-o pregătim, copiilor tăi nu li se va mai infuza 
știință, li se va grefa știință. Nu vor ieși de la ASE ci ASE-ul va 
intra în ei. 

În fine, să revenim la noi ăștia, din camion. Nu uit niciodată, 
vezi? Bat câmpii, mănânc ce știi, vagabondez, disertez, 
pisălogesc și, la momentul optim, stop! Pe aici, baroane! Recade 
pe platfusul povestirii sale, iubitul nostru Antonio. 

Militarii opresc în fața unei clădiri a poliţiei. Trebuie să 
înţelegem: ei nu sunt caralii. Dau o pușcă, două, de ajutor, la 
nevoie, dar nimic mai mult. Bun, ofiţerul care ne-a preluat intră 
în anticamera pușcăriei. O căsuţă de cantonier, nu mai mare și 
încă de linie secundară. Parlamentează câteva minute și apoi 
iese însoţit de doi jandarmi cu moace late, ochi bridaţi și veseli 
foc că au ceva nou și interesant de făcut. 

Ne preiau cu semnătură și ne grăbesc către bojdeuca lor 
oficială cu pumni și genunchi aplicaţi părţilor sensibile, 
înjurându-ne birjărește. Asta-i damblaua, de o stupiditate 
nemărginită, a tuturor curcanilor din lume: să înjure oamenii pe 
care-i sancţionează. Un motociclist te oprește pe șosea, pentru 
exces de viteză; imediat și-n toate limbile pământului, începe să 
ragă la tine ca și cum ai fi călcat zarzavatul grădinii lui proprii, 
sau i-ar fi regulat nevasta, sau i-ai fi plesnit peste boturi copiii lui 
nevinovaţi. Absolut de neînțeles. Bun, sunt de acord că-i plătit 
pentru a face să domnească legea. OK, dar s-o aplice cu tot ce 
scrie în hârțoagele lor, în coduri, în regulamente, nu cu urlete. 
Nu de mult, la noi acasă, pe o autostradă, mă fluieră un motard. 
Recunosc că depășisem doza prescrisă pentru viteză, dar să-mi 
adreseze un pomelnic încheiat cu „asasinule”, asta depășește 
măsura. 

infracțiunile, în general, nu se comit la adresa persoanei lor, 
nu? Nu le-am spus în față că-s niște piei de vacă stearpă. Nu-i 

ofensăm, le asigurăm locuri de muncă. Îi justificăm! Dacă 
nimeni n-ar mai călca în străchini, idioţii ar culege cartofi sau ar 
desfunda haznale, sau ar fi benzinari, mă rog, o meserie pe 
măsura minţii lor. Să termine odată cu sictireala! Stilul ăsta de a 
zbiera la oamenii care te fac să trăieşti, este totalmente 
deplasat. Nu-i corect. Mă revolt. N-am nimic împotriva lor, îi 
găsesc necesari, vezi tu, îndrăznesc s-o spun. Sunt, probabil, 
printre ultimii tipi care mai au curajul să scrie că poliţia este 
necesară. Ne-ce-sa-ră! Chiar așa sclivisiţi, înfipţi pe caii lor de 
foc, bioutifuli cu bătături la fundurile groase. Dar să termine cu 
urlatul! 

Cei doi poliţai galbeni fac exact ce-ar face caralii de la noi: ne 
propulsează, cu șuturi și răcnete, în postul de poliţie. Herr 
Kareagemut urmează, foarte demn, sigur de el. Explică că 
suntem bandiți periculoși: șase morți pe conștiință. Franţuji, deci 
comuniști. Ei confirmă o părere de care acești doi domni în 
uniformă nu par să se îndoiască: TOŢI franțujii sunt comunarzi. 
Le va spune el, Herr ăsta, ca între prieteni, culmea culmilor, dar 
îi roagă să nu mai repete și altora: până și Giscard e în partid. 
Recomandă să fim supravegheați îndeaproape. Achtung: very 
dangerous! 

Cei doi majuri ne îmbrâncesc într-un fel de celulă care 
comunică, printre gratii, cu birourile lor. Cu mare deferenţă îi 
propun un scaun lui Herr Kutare. Cel mai gradat dintre ei se 
repede la bigofon pentru a telefona instanţelor superioare. 

— Suntem cu boturile'n rahat, nu-i așa, dom-le duce? suspină 
Alexandre-Benoit așezându-se pe jos. 

— Da și? fac eu pe resemnatul. 

— Pă' at' cea tre’ să ieşim, nu? 

— Corect, răspund, ai proteza la tine? 

— Este, domnu', este... 

— Vreau să spun: în gură? 

— Prezent! clamează Umflatul rânjindu-și labialele. 

— Bine, atunci încearcă să mă dezlegi pe șest. 

Mă așez în postura necesară. 

Neînfricoșatul activează cu toate cariile, plus proteza. 

Inutil să-ţi spun că în scurt timp sunt dezlegat, nu numai de 
păcatele acestei lumi, dar și de sforile absurde care-mi răneau 
încheieturile. 

Deci, recuperez uzul mâinilor mele; ceea ce-mi permite să-i 
acord Mamutului același avantaj. 

Numai că, acum s-ar cuveni să facem să ni se openească the 
door înaintea sosirii vasului amiral, moment în care riscăm să fie 
prea târziu, pricepi? 

— Ai vreo idee? îl întreb pe Gras. 

— Mda, răspunde, cu o remarcabilă concizie. 

— Care? 

— Lasă! 

Trebuie să-i dai mână liberă, acestei șunci ambulante. Dacă și 
când pune la cale un plan, îl desăvârșește singur. Ei bine, să-și 
urmeze destinul! 

Ce credeţi că face Grasul? Înaintează către grilaj și prinde cu 
fiecare mână câte o bară, pentru a arăta clar că s-a liberat de 
legături. 

— Will you execusate-me, gentlemanţi, apostrofează Blajinul, 
but | have nevoie to go the căcăstoare; it is veridic urgent. Fac 
pe mine, you can listen... 

Și unind gestul cu vorba, dacă se poate spune (și ai să vezi, 
se poate!) trage o bășină care ar scula din somn un azil de 
surdomuți. i 

Poliţiștii se interoghează unul pe altul. Incearcă, să se 
descurce cu engleza nefericită a Malacului. Dar pârțul (numindu- 
| așa îi diminuez nedrept proporțiile sonore și importanţa 
olfactivă), a fost mult mai elocvent decât vocabularul său 
franglez. Mijloacele de exprimare cele mai simple sunt și cele 
mai eficiente. 

Atunci Herr... Cum dracu' l-am botezat? A, da: Kareagemut, 
Herr Kareagemut, deci, ticălos de prim ordin, remarcă lipsa 
legăturilor lui Béru. Semnalează faptul celor doi vardiști, care 
răspund că în închisoare nu contează că avem mâinile desfăcute 
sau nu. 

— Let me go the căcăstoare, pliiz! imploră Grasu. 

Punctează totul cu o mimică potrivită, își masează 
abdomeniul (public) sărind de pe un picior pe celălalt, curbându- 
se în față, repetând, protestând, simulând un rău în stare de 
criză acută, iminenţa expulzării fecalelor în debandadă, 
lăcrimând pe bune, ca s-o scurtez, livrându-se unei comedii 
grotești, categoric jenante pentru speța umană căreia avem 

slăbiciunea să-i aparţinem cu toţii, atât alţii cât și mandea, cu 
titluri diferit cotate-n bursă. 

Neobţinând ceea ce a cerut, Grasu optează pentru mijloace 
de urgenţă și-și dă jos nădragii, marcând prin această acțiune 
decisivă că nu se va opri, că-și va ţine promisiunile. 

Deodată, cei doi jandari se îngrijorează. 

Unul dintre ei urlă „stooop!” Işi scoate pistolul și deschide ușa 
ordonându-i Petomanului să vină. 

Ceea ce interpelatul se și grăbeşte. 

Cu pantalonii în vine, mergând cu pași mici, ca o cucoană 
inexperimentată, care s-a regulat fără să-și scoată complet 
slipul. 

lese. 

Și totul se petrece după cum presupui, după cum știam, după 
cum trebuia să se petreacă. Tataia se pleacă, ca și cum ar vrea 
să-și ridice izmenele căzute. Cu trunchiul în echer, ţintește 
pântecul jandarmului. O rachetă cosmică compusă din Béru de 
la cap până la izmene, îl lipește pe gorobete de perete, 
asfixiindu-l cu aceeași ocazie. Pricepi bine evoluția peripețiilor 
periferice? In ordine! Bérurier culege suflătoarea de plumbi 
scăpată din lăbuţa tipului. Pe scurt, e o repetiţie a scenei cu 
Herr Kareagemut; înlocuiţi-l doar pe bătrânul găozar ochelarist 
cu un tinerel vioi și pușca de vânătoare cu un vechi Robinson 
swiss 9 mm lăţime pe 180 lungime, cu dejecție globulară. În 
ordine? Bun. 

In birou, neamţul sare opărit, precipitându-se să-i ardă 
Grasului o puternică lovitură la cupolă. Drama teutonului este 
că-i mai aproape de șaptezeci de ani decât de anul când a 
recrutat în armata Kaiserului. La vârsta asta nu se mai face 
impactul. l-ar trebui de șase ori și jumătate mai puţini ca să-l 
deranjeze pe Formidabil! 

— Ah! mortăciune, zice el. Ah, gestapistul meu drag, de 
rândul ăsta ţi-ai făcut-o cu mâna ta. 

Se ridică și pum! pum! lipește câte o prună în fiecare din 
lentilele lui Herr Rahatscremut. Nu mă îndoiesc că Béru a vrut 
să-i spargă doar ochelarii, dar gloanţele merg mult mai departe, 
cu Herr Kareagemut cu tot. 

li pulverizează sticlele, de acord, dar continuă traiectoria 
pentru a se înfige în osânza râncedă care-i ţine loc de creier. Și 
P.D.G-ul de dincolo de Rin (cum se zicea pe când Rinul nu era 

secat și înlocuit cu autostrada Saint-Gothard-Marea-Nordului) 
este, pur și simplu, enucleat. Ciudat, ochelarii săi fără lentile nu 
i-au căzut de pe trompă. El rămâne o secundă drept, cu două 
cascade roșii în dosul monturilor de aur, înainte de a se prăbuși 
ca un castel de cărți de joc. 

Beru se și ocupă de al doilea jandarm, care ridică sus de tot 
braţele fără să-i facă dificultăţi. 

Maiestuosul mă eliberează complet, fără să neglijeze pistolul 
îndreptat spre caralii. După cum ai fi făcut și tu, dacă ai fi scris 
cartea asta, îi închidem pe cei doi arcași în colivia de păsări. 

Când sunt acolo, resemnați și tăcuţi, suspin: 

— Acuma că l-ai lichidat pe ticălosul de nemţțoi de față cu 
martori oficiali, nu mai avem nicio șansă să scăpăm, băiete. 
Dacă vom părăsi într-o zi această țară minunată, o vom face în 
două urne mici, sub formă de cenușă. 

Privirile Bolidului mă transformă în hârtie igienică repetat 
folosită. 

— Ui' cin-se-nfige să-mi fie ginere, bodogăne. Musiu zoaie dă 
bideu, pă care tre's'l scot dân cele mai negre cufureli cu propriili 
meli sindicate dă iniţiativă! 

O ridicare din umeri, zdrobitoare prin disprețul suveran 
conţinut, îi încoronează declaraţia. 

— Crez că-s ceasurili să constatăm starea vremii și pân alte 
locuri. 

Mă iau pe urmele lui. 

In ciuda optimismului său dezlănţuit, nu mă simt deloc 
euforic. 

Nu știu ce gândește lectoratul meu, dar situaţia e într-adevăr 
atât de sumbră, încât, pentru a reuși s-o luminezi întrucâtva, ar 
trebui transportată într-un studio tele. 

leșim. 

Dar unde mama dracului să ne ducem? N-a fost să fie să 
hotărâm noi. 

Cum coboram scările postului de poliţie, un Land Rover de 
culoare verde migdală frânează în trombă. 

Poliţiștii așteptați? 

Ar fi fost mai convenabil! 

In locul lor, însă, din bolid țâșnesc Herr Hotik și patru peoni, 
înarmaţi până-n dinţi. 

Asta-i bafta noastră! 

Să gonească moartea după noi și să ne găsească fix când 
schimbăm domiciliul. 


Ceasul rău... 
Imi iau picioarele la Moscova, în timp ca Grasu trage în 
grămadă. 


Dar nu mai rămăseseră decât două bomboane în bătrâna 
pârţâitoare a jandarmului; și mă îndoiesc că Majestatea Sa a 
provocat mari ravagii. 

Ne lansăm în plantaţia de cocotieri vecină. 

O ploaie de gloanţe ne împroașcă spaţiul vital, fără a ne 
devitaliza, din fericire. 

Imposibil să mai rămânem în sector. 

— Pe aici Grasule! 

Zărisem un fel de hangar. Cu viteza unor supersonice fără 
frâne la aterizare, ne năpustim în hangar. 

Trântesc ușa după noi. 

Închizătoarea e precară: un zăvor de lemn, ca la bunicuţa 
putoriștii aleia de Scufiță Red. 

Mă grăbesc să inventariez lăcașul. Conţine instrumente de știi 
ce? 'Gricole. Instrumente agricole, între care o veche grapă 
triunghiulară, plus o șaretă dezmembrată. 

— Ajută-mă, Amigo! 

Ridicăm grapa, proțăpind-o de ușă, cu dinţii în lemnul putred. 
Apoi împingem șareta în spatele grapei. Cam derizorii 
fleoștificaţiile noastre à la Maginot. De unde nu-i, nici Dumnezeu 
nu cere! 

Au încetat să tragă. 

Nicio îndoială că pregătesc asaltul. 

Mă apropii de fundul hangarului și strecor o privire printre 
două scânduri. Un tip păzește, cu mitraliera pregătită. 

Pe fiecare din părțile laterale idem. 

Atunci mă zgâiesc în partea din față a scenei operaţionale. 
Hotik a păstrat pe cel mai atletic dintre zbiri cu el. Cei doi ţin un 
mic conciliabul. Solidul încuviinţează din căpăţână. S-a decis: 
vor conjuga în comun verbul a forţa și eforturile. 

Cei doi plăvani se dau înapoi, au nevoie de luft pentru a lua 
viteză, se așază de profil, își pun armele de-a latul piepturilor. 

Spectacol să-ţi dea fiori. 

Scumpul de Bérurier urmărește ca și mine printr-una din 
numeroasele crăpături ale peretelui. 


VP - 117 


— Sper s' nu reziste ușa, șoptește, ie mai putrezită ca cariili 
mele... 

Nu răspund, acaparat de suspens. 

Chipurile celor doi gagii sunt crispate de voinţă și energie. Vor 
băga tot gazul. Găsesc că e frumos, din partea lui Herr Hotik, să 
se preteze fără mofturi la munci subalterne. 

Acum nu mai e Magritte, ci Taurul furios. 

— Ein, zwei, drei! silabisește el. 

Zi-i și tu, nu-i haios ca ultimul cuvânt pronunţat de un om de 
măreţia lui spirituală, să fie cifra trei? 

Și iată-i porniţi la asalt, uniţi frăţește în dorinţa comună de a 
face praf această biată ușă arhaică. 

Ceea ce se și întâmplă. 

Lemnul pulverizat produce un zgomot modest. 

Cât privește cele două personaje, acestea se trag în ţeapă în 
cea mai desăvârșită liniște. 


17. 


Ce le-a dăunat cel mai mult celor doi tembeli a fost propriul 
lor efort. Șarja intempestivă, gen taur - olé. 

Pentru mușchii lor încordaţi, ar fi fost suficientă o simplă 
îmbrânceală ca să facă praf și surcele lemnul putred. Mare 
păcat de ei. Căci acest obstacol minor odată pulverizat, avântul 
lor devastator i-a pus în contact cu dinţii ruginiţi ai grapei; asta a 
fost altă gâscă în altă traistă. Fiecare din ei s-a ales cu câte un 
vârf adânc intrat în umărul drept (sunt dreptaci atât unul cât și 
celălalt și stăpânul și sclavul, ceea ce mi se pare de o morală 
democratică); cum însă o grapă are mai mulţi colți, pe mai 
multe nivele, rugina superioară le-a pătruns și tâmplele, chestie 
mult mai nasoală, din punctul lor vedere. Ai prins mișcarea? 
Când au întâlnit adevărata rezistență, capetele lor au descris o 
mișcare violentă de înapoi-înainte care le-a fost fatală. 

În tâmplă: amândoi. Impresionant! Sau film de groază. Net, 
impecabil, curat, dacă exceptăm șiroaiele de sânge. S-au auto 
tras în ţeapă și-au rămas ţintuiţi într-o impecabilă ţinută 
verticală. Singurul detaliu oribil este că n-au murit pe loc; Herr 

Hotik cel puţin, a cărui privire de agonizant continuă să ne 
măsoare din profil. 

— Vezi ce-nseamnă să nu-ţi păstrezi calmul, dragă prietene? îi 
Zic, pe post de discurs pre-funebru. 

Odată achitaţi de obligaţia acestui ultim accent umanitar, ne 
fofilăm prin breșa făcută de ei, culegem discret cele două 
mitraliere scăpate din mâinile lor și rereintrăm, cum zice Beru, 
pentru a desăvârși treaba. 

— Începem cu cei doi din părțile laterale, îi șoptesc Mister 
Borțosului. Îi pipărăm prin interstiţii. la-l pe cel din stânga, eu îl 
operez pe celălalt. Îmi faci semn când ești gata. 

Totul se petrece admirabil, conform instrucţiunilor mele laice 
și obligatorii. 

O rafală dublă îi ia din scurt pe doi din cei trei pămpălăi 
rămași, care se apucă să moară subit, săracii, numai că n-aveau 
decât să-și aleagă alte ocupaţii în afara banditismului, nu sunteţi 
de părerea mea? Sunt câte unii care-și caută necazul cu 
lumânarea. 

A mai rămas al patrulea, cel care păzea spatele hangarului. 
Se grăbeşte să vină după noutăţi: îi servim. Proaspete, ediţie 
integral pariziană. Nu-i cad bine la stomac. 

Dar toate astea n-au rezolvat decât partea întâia a problemei 
noastre. Unde ne escamotăm acuma, ce gaură de șarpe ne 
poate ascunde? Personal aș intra și-ntr-o gaură de cur, numai să 
pot evita întrevederile cu autorităţile care fac legea pe aici. 
Morți grămadă! Această hecatombă! Cum să te justifici? Chiar și 
vinovatii vor fi lipsă la apel, cine ne-ar putea inocenta? 

Fugim la tărăboanţa fostului geniu al plasticei ultramoderne. 

Plantaţia de cocotieri e plină de galbeni la pândă. Alertaţi de 
rafalele recent distribuite, ne observă temători. Privirile lor 
ascuţite îmi înţeapă ceafa. 

Sărim în mașină. 

Demarăm în trombă (de elefant). 

La patru sute cincizeci și șase de metri mai jos, încrucișăm o 
mașină de poliţie, cu toate sirenele funcționânde; cu siguranță 
ajutoarele cerute telefonic de curcănimea locală, înaintea 
pântecăraiei simulate de Beru. 

— N-o să călătorim nici prea departe, nici prea comod, mă 
asigură Beru. Până o să vază sticleţii tablou ș-află că cum s-a- 

ntâmpla' și or anclanșa dispozitivu' număru uane, bigofoane, 
baraje și mă-sa știe dacă n-au licoptere. 

Bine spus, trebuie să conviu. 

Dar ce-am putea face? 

Deocamdată drumul e liber. Apăs Land Roverul/ pe coadă. 
Ginind o pistă laterală, oblicesc brutal. Ochesc de departe un 
drum lateral. Dacă tot fugim în necunoscut, măcar să n-o facem 
pe un drum principal și supravegheat. Învârt brutal volanul și, 
din șoseaua relativ asfaltată, intrăm pe un drum presărat cu 
gropi cât Tranșeea Baionetelor. Accelerez în continuare, 
ignorând zdruncinăturile care ne fac bășici la buci și cucuie-n 
cap. 

— Noroc c' mi-a trecu’ criza de emoroizi dă s'tămâna trec'tă, 
apreciază Bayard-ul meu. 

Cu maţele croșetate de tensiune, continuu să măresc viteza. 
Nimic mai nasol decât o câmpie goală, când vrei să te ascunzi. 
Și care nu se mai termină. 

Dintr-odată, însă, solul pare să nu mai prezinte siguranţă, 
devine moale. 

Țintesc, drept înaintea noastră, piramide albe. 

Beleaua naibii! Ne-am băgat în mlaștinile sărate. Cuprins de 
elan (cum zic laponii), bag hârbul într-un imens pătrat acoperit 
de o crustă gri care se tot albește în soare. 

— Faină treabă! suspină Beru; afar’ d-asta ce mai știi s' faci c- 
un Land Rover, tipule? 

Mă extrag din cabină. Capota și cabina sunt al dracului de 
înclinate către sol, roţile față găsindu-se înfundate până la osie. 
Pentru a smulge vehiculul nostru din acest teren de sare ar 
trebui o macara. 

Mă uit în depărtări. Cred că suntem la trei borne de naţională, 
deci imposibil să fim văzuţi. 

În jur preponderează liniștea. 

Și totuși se aude un zgomot puternic, ca și cum cineva ar fi 
pornit o batoză într-un cavou. Analiza fenomenului indică burta 
Grasului, care ghiorțăie. 

— Îţi atrag atenţia că n-am ciugulit cevașilea din timpuri 
imateriale, bombăne Umflatul. Două lăcuste pă zi nu-i nicio 
scofală! 


VP - 120 


În timp ce el își compătimește burta, eu inspectez portbagajul 
mașinii. Găsesc acolo o ploscă cu alcool și o cutie de bomboane 
cu mentă. 

— La masă! zic împărțind bomboanele în două părţi perfect 
egale. Halim dulciurile astea, bem o gură de rachiu, pe urmă ne 
culcăm, în așteptarea nopţii. 

— Și mai departe, fătul meu? rânjește Redundanţa Sa. Hai, 
după aia, zice-mi totu’: cu deștu' sau cu puța. 

Rad un gât formidabil de arde-mațe: alcool de orez cu 
pronunțat gust de căcat. Aceasta făcând, pentru a biberona, 
sunt obligat să ridic capul. Ceea ce mă conduce la observarea 
unui vehicul care vine în direcția noastră. 

— Vine lume! zic. 

Grasu-mi smulge plosca pentru a se alăpta la rândul său. 

— Ei bine, n-are decă' să, răspunde. 

Și-și bate ușor cu palma mitraliera atârnată de umăr. 

e 

E vorba de un camion. 

Vehicul zdrăngănind din toate articulațiile lipsă și sforăind 
mizerabil sub soarele puternic al câmpiei. 

Din câte pot să disting: sunt două persoane în cabina din faţă, 
alte două în picioare pe platforma goală, ţinându-se de 
acoperișul cabinei. 

Muncitori veniţi să lucreze la salină, după siestă, probabil. 

Personaje inofensive. Îi privesc apropiindu-se. Salopetele le 
sunt acoperite cu o crustă de sare, ca și șepcile lor zdrențuite. 

Mai puţin gogomani decât mine, opresc camionul pe o sfoară 
de teren ferm și coboară. Ne-au văzut și se agită către noi. 

— Ascunde-ţi seringa, Grasule, recomand, inutil să le dăm 
palpitaţii. 

Deci cei patru muncitori vin către noi, îngreunaţi de uneltele 
proprii muncii lor. 

Ni se adresează în thai. Poţi să te piși, la alegere: într-un pian, 
într-o vioară, un contrabas, o ghitară, o mandolină, un banjo și 
ce încă? n-ai decât să adaugi, eu am obosit. 

Niciunul dintre ei nu vorbește: englezește, nemțtește, 
franțuzește, spaniolă, italiană sau ceva care să semene cu un 
dialect convenabil, potrivit schimbului de idei, de banalități sau 
de înjurături. 

Ne arată Land Roverul papagalizând care mai de care. 

Eu le mimez confirmarea a ceea ce ei presupun: „Ei bine da, 
am venit să ne împotmolim în rahat sărat. Oh, nu, nu-i chip să 
ne desăreze manual, chiar dacă am munci pe brânci toți șase; 
nici vorbă: un Land Rover de greutatea asta, înfundat acum 
până la bușonul radiatorului! Salut! La anu! Poate să-ncercăm 
cu ajutorul camionului lor”... 

Amabili, găsesc un cablu. Pun Morrishka Diesel în poziţia 
potrivită. Bietul vehicul, bun de câţiva ani pentru fiare vechi, se 
împotrivește. Patinează pe loc. Fumează negru. Tușește, se 
bâţâie, dar nu clintește nimic. 

Îi fac semn șoferului să-mi lase locul lui la volan, ceea ce 
interpelatul consimte cu dragă inimă. 

— Desfă cablul, Grasule și sari pe platforma din spate, o 
ștergem! avertizez. 

Drăguţii de sărari se întreabă ce vrem să facem. După mintea 
lor, noi vrem să întreprindem o manevră de alt gen, ceea ce nu-i 
prea departe de adevăr. 

De abia când văd piesa de muzeu decolând, cu Beru așezat în 
spate, cu picioarele atârnate și trimițându-le bezele, realizează 
amărâţii, că suntem puși pe zulă. 

Încep să galopeze după noi. 

Ei fug atât de iute și camionul atât de încet, că ne-ar fi ajuns 
cu siguranţă, dacă Matahala n-ar fi avut prezenţa de spirit să le 
arate mitraliera. 

Se opresc imediat și încep să discute, spunându-și probabil că 
pocinogul care li s-a întâmplat nu-i lipsit de sare. 


18. 


Nimic mai dificil pe lume - în afară de ceea ce știi și tu - decât 
să faci viteză cu ajutorul unui vehicul care nu avansează. 

Epavă de la cap la coadă și de la coadă la cap, camionul ăsta! 
Sper că-și va găsi locul meritat, în galeria minunilor 
inexplicabile! Nu stă pe cele patru roţi decât din obișnuinţă. 
Motorul și șasiul nu se înțeleg între ele, din toată caroseria mai 
subzistă o adunătură de flenduri legate cu sfori și sârme. Fost 
metalice, jenţile deformate permit cauciucurilor să scrie, extrem 
de caligrafic, 8888 în praful drumului. Fumegă ca bijboaca unei 


VP - 122 


fufe înghesuite de o clientelă mult prea numeroasă și produce 
un zgomot de crătiţi azvârlite pe scări. Și totuși rulează încă, 
asta-i esenţialul. 

În încercarea de a ne despotmoli, thailandezul care mă 
precedase la volan întorsese camionul cu botul către șoseaua 
asfaltată. Când ajungem în sfârșit la naţională, virez la dreapta 
ghidat de naso-metru, fără să știu unde ne vom trezi; după 
poziția soarelui, vârsta arterelor mele și direcția indicată de 
tufele de păr ţâșnind din urechile lui Bérurier, consider că ne 
digerăm spre Bangkok. Am vrut să spun „ne dirijăm”, dar 
foamea îmi tulbură minţile. Și cum tot voiam să ajungem la 
Bangkok până la următoarea mea pagină albă, e bine să spun 
că suntem pe drumul către Bangkok, înțelegeți și voi meandrele 
inspiraţiei unui romancier de talie mea, ce dracu'! 

Continuăm. 

Dar nu multă vreme. 

Pentru că, după ce depășim un sat, la prima intersecţie de 
drumuri ce credeți că vedem agitându-se? 

O foșcăială de sticleți cu șepci albe, o furgonetă cu o antenă 
în vârf și mașini pe care scrie „police”, în occidentală pe o parte 
și în orientală pe alta. 

Ce-i de făcut? 

Pe unde scoţi cămașa când ești alb, cu ochi de culoare 
deschisă și nasul acvilin, într-o ţară în care toată lumea e mică, 
galbenă cu privirea îngustă, neagră și nasul turtit. Iți vine, pur și 
simplu, să-ți bagi cămașa în gaura pe care ţi-am mai citat-o, 
când știi că toată această desfășurare în forțe polițienești a fost 
executată în onoarea ta. 

Vehicule de toate calibrele sunt oprite în șir indian (deși ne 
aflăm în Thailanda). 

Copilul Beru se posomorăște. 

— Nu crez că-i caz dă forță majoră să ne-ntoarcem? murmură. 

— Și cum ai vrea să fac o asemenea manevră cu hardughia 
asta, fără să atrag atenţia și să declanșez urmărirea? 

— Mușcă-ţi dracu’ limba! Și-un țânc cu muci la gură ne-ar 
ajunge p-o tricicletă! 

— Știu! 

Liniște desăvârșită. Abia tulburată de ciripitul zburătoarelor, 
libere sub cerul albastru, ca-n Auvergne și rateurile mașinilor la 
punctul mort. 

— Ar tre’ s' coborâm, preconizează Înălțimea Sa; și dup'aia s’ 
ne luăm picioarele la spinare pă câmpuri. 

Incep prin a executa prima parte a planului său; mă ejectez 
din cabina răsparadită. Dar în loc să-mi iau tălpășița, ridic 
capota camionului și, punându-mi la contribuţie, a doua oară în 
aceeași zi, vezica, îmi lansez produsele lichide pe motor. Se 
degajă o fumăraie de furnal. Fac semn mașinilor oprite în 
spatele meu să ne depășească. Se supun. 

Are aerul că suntem în pană, opriţi pe marginea drumului, cu 
capota ridicată și motorul vomitând. 

Matahală, coborât odată cu mine, pricepe și aprobă manevra. 

— "N regulă, zice, dac-am fi chinezuţi, am avea o șansă s' nu 
să prinză caralii. Da’ cu moacele noastre greu s' te dai 
matzedungist. Albii ie mai rari p-acilea decă' fetele mari la Paris. 

Abia-și termină panseul, acest om de bun simţ, că, efectiv, un 
motard apare lângă noi, să verifice ce se-ntâmplă. 

Pune un picior pe pământ și ne interpelează. Curios mai ales 
să știe cine suntem. 

— Ai mitraliera Grasule? mă interesez printre dinţi. 

— La purtător, 'nălţimea voastră, răspunde Bazu l. 

Se duce să ia scula de pe banchetă. Revine arătând-o 
elocvent polițistului. Acesta-și duce mâna la teaca revolverului. 

— Nu! strig. 

Și, iute, Mamutului: 

— Mai presus de orice, nu trage! 

— Hei! pă ce-s io, asasin? protestează Alexandre-Benoit. 

Restul episodului se reglează urgent. Cu ţeava armei lui Beru 
gâdilându-i nasul, motardul renunţă s-o extirpe pe-a sa. 

— Coboară, îi zic. 

Işi proptește bolidul în pedală și descalecă. 

— Desfă centura și arunc-o, fără să atingi pistolul. 

Băiatul pare serviabil. Imediat! Gata. 

— Pe cai, Grasule! 

Luăm loc pe mașinărie. Cu o lovitură de călcâi, accelerez 
motorul. Cu o lovitură de cot, Beru expediază ex-călăreţul 
demotorizat să facă cercetări în șanț. 

Țâșnesc ca din pușcă în direcţia din care venisem. 

— Bună treabă! îmi spune camaradul meu în timpanul stâng. 

Dar nu trec decât câteva momente până când aud, în dreptul, 
pe un ton mult mai măsurat: 

— Arhanghelii mă-sii, reacționează repede, feciorii ăştia de 
cățea. Sau și pus pă urmele noast'. Doi motarzi ș-un jeep. Bagă 
cărbuni! 

Bag. Atâta doar că noi suntem patru bărbați pe o motocicletă, 
(ţinând cont de greutatea pasagerului meu), iar ceilalţi 
motocicliști sunt cel mult unu și jumătate (ţinând seama de 
greutatea lor). Ne vor ajunge, inexorabil. 

Gloanţe încep să șuiere pe la clăpăugele noastre. Știu cât de 
greu e să ţintești în plină viteză și ţinând c-o mână ghidonul unei 
Nagasaki, totuși spatele Majestății Sale, constituie o ţintă 
planturoasă. A nu știu câta oară, pe ziua de azi, afacerea se 
reîmpute. Cu atât mai vârtos cu cât ceilalţi se apropie. Atunci? 

Presimt, mai mult decât văd, o porţiune de taluz joasă. 

Trag disperat de ghidon (spre dreapta), reușim ca prin 
minune să trecem cascadorește șanțul și iată-ne, iar, în plină 
câmpie. 

Urmăritorii, surprinși, trebuie să frâneze brusc, pentru a se 
reconverti la noua noastră direcţie. 

Profit de scurtul răgaz și impun motocicletei un regim infernal. 

Ajungem la o plantație de cocotieri. Incep să șerpuiesc printre 
copaci. Cel puţin jeepul nu poate trece pe aici. 

Ei bine, unde crezi că ajungem? Pe malul unui klong. Cum știu 
că stai prost cu memoria, că n-ai minte nici cât o căpușă strivită 
de un compresor, îţi amintesc că klongul, în această ţară de 
klonguri, înseamnă canal. Încerc o manevră savantă pentru a 
evita apa. Dar derapăm. Și, vei vedea: asta ne va salva, câteva 
paragrafe mai jos. 

Ne rostogolim împreună. Picaj în cap într-un stufăriș mâlos, 
garnisit cu broaște, în timp ce motocicleta poliției ţării gazdă 
plonjează în apă și se duce la fund. 

Câteva clipe după, cei doi polițiști lansați pe urmele noastre, 
se desfășoară ca două tunete evitând malul și pun cap compas 
către continuarea pădurii de cocotieri. Sunt atât de supravoltați 
că nici n-au avut timpul să observe urmele accidentului. 
Propriile lor pârţăituri nu le permit să înțeleagă că bolidul nostru 
a încetat să pârţâie. Noi ne bălăcim în stufăriș, ne scuturăm de 
mormoloci, ne dezmocirlim felinarele, tușim ca un sanatoriu de 
ofticoși pe timp ploios de toamnă. Totul redevine pașnic, infinit 
de pașnic. 

Eminentul meu camarad, și eu însumi recuperăm. Mocirloși, 
lipicioși, algoși, apoși, semănăm cu Montand și Vanei în „Salariul 
Groazei”. 

Ne examinăm unul pe altul. 

Fraţilor, mă credeți sau nu, dar ne umflă un râs mai ceva 
decât puteţi voi să vă imaginaţi, chiar mai ceva decât pot eu să- 
mi imaginez pentru voi, deși intră în obligaţiile meseriei mele. 
Râdem de soarta bezmetică, de mutrele noastre, de toată 
tărășenia. Râdem de viaţă. Râdem! 

Sforăiala motoarelor celor doi caralii se estompează, o alta se 
naște. Mai măsurată, mai pașnică. 

De după un cot al Klongului, apare o bătrână thailandeză 
cuviincioasă, îmbrăcată în negru, cu o pălărie largă și ascuţită. 
Este la cârma unei bărcuţe lungi și înguste, cu motorul 
acţionând, cum ţi-am mai descris cu alt prilej, un arbore de elice 
interminabil. Ambarcaţia ei este plină de varză. Simpatice 
verzele, când nu fermentează într-un stomac teuton. Nimic mai 
drăguţ, mai puţin contrariant. Dintre toate legumele domestice, 
varza este preferata mea. Jur că dacă voi mai îmbrăca vreodată 
smoking, îmi voi înfige o varză la butonieră. 

— Hei, madam! îi lansez. _ 

Ne vede mâloși, uzi fleașcă, mizeri. | se face milă. Işi pune 
morișca la ralanti și se apropie de mal. Sar la bordul pirogii sale, 
reușind performanţa să n-o răstorn. Întind mâna Grasului, care 
mi se alătură cu delicateţe. Îi dăm de înțeles doamnei 
Verzișoară că trebuie să debarce, având în vedere că, noi înșine, 
avem proiecte care n-o privesc, întârzie să înţeleagă. Cum ea s- 
a dovedit miloasă, în loc s-o azvâri în apă, cum ar fi făcut 
oricine, o apuc cu amândouă mâinile de fundul slăbănog și îi fac 
vânt pe mal. Bătrâna guiţă, nu-mi dau seama dacă de plăcere. 
Mă întind și-i umflu atât baticul cât și pălăria cu diametru de 
umbrelă englezească larg deschisă. 

— Bagă-te sub verze, Grasule! Varza se călește cu multă 
grăsime. 

Personal, mă înfășor cu baticul la gât, îmi pun pălăria pe cap 
și îndoi cât pot borul pe faţă. Apoi mă chircesc în spatele 
gondolei și trag de sfoara demarorului. 


Este idilic. 

Malurile străjuite de copaci gen salcie plângătoare, flori vii și 
infinite în diversitatea lor, colibe consacrate lui Buddha pictate 
în culori vii, ţipătoare chiar, cu, în interior, luminile 
tremurătoare! Încântător. Într-o ocazie mai puţin tensionată m- 
aș simţi ca la Veneţia cea nebună. M-aș instala comod; cu o 
gagicuţă în braţe, murmurându-i în urechiuși programul a ce va 
urma la întoarcere: cu degetele, cu limba, pe sfârcuri, buric și la 
subţiori, înaintea asaltului final cu de neînlocuita sculă 
cutezătoare, aspră și fudulă. 

Îmi trebuie câtva timp pentru a mă familiariza cu manevra 
acestei ambarcaţii ciudate. Nu-i de glumit cu ea! Comit mai mult 
stângăcii. 

Nu reușesc să pricep de ce, pe canale atât de înguste, pe 
klonguri, mă rog, se navighează la bordul unor bărcuțe atât de 
lungi și prelungite, în plus, cu un arbore elice de cel puţin trei 
metri! Nu-i nici întâia oară și nici întâiul colț de lume în care 
constat că se inventează chestiile cele mai aiurite, incomode, 
dezagreabile chiar. Lucruri care complică viaţa în loc să o 
simplifice. Sigur, au fost și multe găselniţe fericite, indiscutabil: 
roaba, prezervativul, penicilina, patul, chiloţii cu fermoar, bideul, 
de exemplu. Dar și multe altele inutile, cum ar fi Turnul Eiffel 
impozitul pe venit, bridgeul, steakul tartar, a cărui vedere mă 
face să borăsc ca un foc de artificii; apropo, dacă tot am ajuns la 
el: focul, de artificii! Ce poate fi mai idiot? De câte ori în nopţi de 
vară, mă sâcâie un d-ăsta, îmi zic că-l voi folosi ca termen de 
comparaţie, că voi scrie în poliţistele mele: „Idiot ca un foc de 
artificii”. Toată pirotehnia asta s-a inventat pentru idioţi. Să 
ridice capetele, să belească ochii, să caște gura. „Oh! uite la ăla 
albastru”. Le-aș băga în cur, dobitocilor, artificiile astea! Să 
devină focuri de artifese, toţi nătăfleţii. Spectacol pentru 
încornoraţi, focul ăsta de artifisc. În timp ce tu faci torticoli 
zgâindu-te după iluminaţii în norii care se mișcă, gagica-ţi este 
pipăită, șmecherași descurcăreţi îi filează mâna la reșou, 
drăgălașei de ea. Vedea-o-aș servită, lângă tine, iepurește, pe la 
spate, pe Doamna nevastă-ta. Să-i înfigă unul o aia 
maiestuoasă, solidă, în covata de pâine, cât ești tu ocupat să 
exalezi „Aaaahh”-uri și „Oooh”-uri, lungi ca orgasmele. 

Încerc, totuși să mă familiarizez cu bărcuţa. Beru nu a urmat 
ad litteram indicaţiile mele: în loc să se ascundă în varză, o 
halește. 

Rumegă vorace, erbivor accidental, nevoia face legea, chiar 
dacă nu te îngrașă. Nu contează. 

Brusc, la un viraj al canalului, descoperim una din vestitele 
pieţe flotante, atât de îmbietoare în afișele turistice. Thailanda și 
piețele flotante cunoşti, cine n-a văzut așa ceva la 
telepublicitate? Trebuie să-ți spun că este colorat, pitoresc, pe 
scurt, clitoresc și viermuitor. 

Klongul se lărgește. Pe unul din maluri s-a improvizat o vastă 
hală de bambus. Un pod cocoșat traversează klongul. Pe apă 
îmbulzeală de ambarcaţii, bord la bord (ca Borabora). În fiecare 
dintre ele, femei cu marfă de vânzare: ici legume, colo carne 
sângerândă, dincolo orez, mai departe păsări sau fructe. Unele 
propun cafea, cele mai multe vând nuci de cocos. 

Hala este concepută pentru articole de bazar. E mai cu ștaif. 
Se găsesc tot felul de obiecte evazive, capabile să aţâțe poftele 
turiștilor, eternii cărători de trofee imbecile ale căror criterii 
dominante sunt inutilitatea și prostul gust. 

Descoperind această mulţime vociferând, pestriță (în toate 
descrierile de mulțimi trebuie plasat cuvântul pestriț dacă ești 
un adevărat scriitor), mă cuprinde o dorinţă nebună să fac 
stânga-mprejur. Cu atât mai abitir cu cât - nu râdeţi de mine că 
nu-i momentul - cu cât pe arcul podului îi ginesc pe motarzii 
noștri pândind conștiincios. 

Aoleo, măicuţă! lar se nasulește vremea! Pe unde și cum o 
mai răsucesc? Cum or fi manevrând barcagii autohtoni pentru a 
se întoarce acasă la ei? Bărcuțele sunt mult mai lungi decât 
lăţimea canalelor. Ce fac? Traversează Marea Chinei, apoi 
Pacificul, o iau prin canalul Panama, trec prin Atlantic salutând 
Capul Bunei Speranţe și pătrund finalmente în golful Bengal? Nu 
văd nicio altă cale posibilă... 

Cum era de așteptat, cei doi motociclişti ne văd cât ai zice 
pește. Teribili gălbiorii ăștia mititei! Privirea abia vizibilă, dar nu 
le scapă o muscă! Își descalecă japonezele și scot pistoalele. Eu 
fac ce n-am încetat să fac de azi dimineață: bag cărbuni! 
Solicitată ca-n fostele-i tinereţi, piroga se înfige în piaţa flotantă 
ca un camion într-o prăvălie de veselă. Carambolajul secolului! 
Orăcăieli generalizate!  Confuzie neagră! Colică galbenă! 
Ambarcaţiile telescopte se răstoarnă, negustorii cu cracii-n sus 
și marfa peste ei. Legumele plutesc pe apa verde. Pălăriile de 

paie idem! Rațele, încântate de chilipir, înoată scremut, cu 
turloaiele legate. 

În tumultul, în bulibășeala asta, polițiștii nu pot trage. Béru a 
încetat să halească varză pentru a ne croi drum de-a lungul 
pieţei scufundate. Îndepărtează bărcile, lovește peste mâinile 
negustoreselor în imersie, care încearcă să se agaţe de 
ambarcaţiunea noastră. Tună și fulgeră, Master Beru, mai tare 
decât toată cacofonia ambiantă. 

Ajungem să ne degajăm de epave, mărfuri și negustorese 
înecate. Ajungem la klongul liber, băiete, înainte cu mânie. O 
bifurcare: două canale de apă. Optez pentru cel a cărui scurgere 
pare umbrită de o luxuriantă vegetaţie semiacvatică. 

Stufăriș de cinci metri șaizeci! Manglieri! (de la manglă cum 
zicea un prieten de-al meu care e la mititica pentru câţiva 
anișori). Arbori plângăreţi și când spun plângăreți vreau să vă 
asigur că-s inconsolabili! 

Bag cărbuni cu încredere. Motarzii nu ne pot urmări prin 
jungla de pe maluri. 

Localizez curând o imensă proprietate înconjurată de grilaj, ca 
a răposatului Herr Hotik. Sper că nu-i vorba de o nouă rezervaţie 
de vânătoare? Pentru că, altminteri, locșorul mi se pare potrivit. 

Acostez. 

După care leg bara cârmei astfel încât să se menţină dreaptă, 
reglez motorul la ralanti și anclanșez pe mers înainte. 

Sar pe uscat urmat de Gravos. 

Urmaăresc cu ochii bărcuța care pleacă singură spre orizont, 
pe klongul rectiliniu și gol. 

Ducă-se cât mai departe posibil! 

În circumstanţe periculoase, trebuie să știi să trăieşti 
momentele de respiro. Minut cu minut... Să nu-ţi faci sânge rău 
pentru viitor. 

De altminteri și viitorul ăsta, ce este el? Prezentul care se 
precipită în întâmpinarea ta, nu? 

Deci trăiește-ți prezentul, fătul meu! Și trăiește-l cum se 
cuvine! 

19. 


Bérurier îmi face scară ca să pot escalada grilajul. 

Apoi încearcă să se aburce de unul singur. Nu reușește, lucru 
care mă obligă la vicleșuguri. Sunt simple. Îţi dau reţeta: 

Pentru două persoane: se iau două bastoane solide. Se 
introduce unul la aproximativ un metru douăzeci de sol, printr- 
un ochi al grilajului și se susține așezându-te de-a-ncălarelea pe 
extremitatea rămasă în îngrădire (a se plasa cu mare grijă 
testiculele într-o parte, pentru a nu le face scrob). 

Se angajează al doilea baston la un metru de primul și se ţine 
ferm, cu mâinile deasupra capului. Se sfătuiește cealaltă 
persoană să practice escaladarea folosind cele două trepte 
astfel improvizate. A se ţine bine între picioare și cu cele două 
labe. Se servesc partenerului încurajări în timpul execuţiei. 

Și iată-l pe Gravos alături de mine. 

Puternice și neașteptate acorduri muzicale ne ghidează pașii. 

Ele ne atrag așa cum un cur gol în soare atrage homosexualii 
obosiţi. 

Traversăm o admirabilă plantație de trandafiri. 

Muzica devine stridentă. Destul de stridentă cât să regreţi că 
ai două urechi cu timpane, pavilioane (de vânătoare) și restul 
instalaţiilor auditive în stare de funcţionare. 

La capătul plantaţiei de trandafiri, descoperim o vastă 
întindere heterocevreitu, plantată cu arbori și cu construcții 
extremorientale: unele mici și una, cea din care se aude 
zdrăngăneala menţionată mai sus, foarte mare. Ne apropiem. 
Este vorba de un soi de circ. Plin de turiști internaţionali: blonzi, 
bruni, albi, negri, nelipsiții japonezi, recognoscibili nu atâta după 
moacele turtite cât datorită celor șaisprezece aparate foto, cu 
care fiecare este înhămat, plus materialul adiacent: 
transfocator, trepied, celulă, scăpărătoare de lungă durată, 
grand angular, grand unghiar, grand încoţopenit, totul și tot 
restul! Că-ţi trebuie o forţă herculeeană, pentru a trambala 
marafeturile astea peste tot, paisprezece ore pe zi, inclusiv 
zilele de sărbătoare; manie de sub-încuiaţi! Să bagi viaţa în 
conservă. S-o decupezi în imagini. Cu ce-o fi rimând asta în 
minţile lor avortate? 

O să-mi paradesc pitpalacul cu câte damfuri de adrenalină îmi 
dezlănţuie prostia universală. Tot înfuriindu-te de idioțeniile 
altora, îţi faci praf propria sănătate. 

Dar să revenim. Știţi unde este spectacolul, în acest circ 
thailandez? La apogeu! În acest moment, dansatoare cu unghii 
false, lungi de cincizeci de centimetri, tremură lent din buric, cu 
braţele încrucișate pe ţâţele plăpânde, având grijă să nu-și 
descumpănească coafurile piramidale. Seamănă între ele, cu 
același zâmbet de porțelan tras la xerox. 

Ne fofilăm printre spectatori. Încercăm să ne pierdem în 
mulţime, absorbiți de ea, mijloc verificat pentru a trece 
neobservat. Anonimatul aproape garantat, aici albii reprezintă o 
cantitate majoritară faţă de galbeni. 

Ne strecurăm în public și ne interesăm exclusiv de spectacol. 

Very pasionant. 

Mastodontul este fascinat de unduitoarele făpturi. 

— Ui’, îmi șoptește, cu fărașe d-astea? nu m-aș lăsa gâdilat în 
pantaloni d-o gălbioară d-asta! Are cu ce să-ţi smulgă surorile 
Brontee. 

După dansuri thailandeze, avem dreptul la o luptă de cocoși. 
Spectacol de o sălbăticie mult mai intensă decât la corida, după 
mine: câștigă cocoșul cu pene închise. Apoi se produce 
dresoarea de crocodili. 

Noutate absolută! 

Imaginează-ţi o muiere de un metru cincizeci, în care sunt 
înghesuite o sută treizeci de kilograme. O imensă sferă cu 
membre peste care se suprapune altă sferă, ceva mai mică, 
prefigurând foarte puţin convingător capul. Lăptăria ei are o 
circumferință de nouăzeci de centimetri (precizează programul). 
O apariţie capabilă să-ţi transforme dinţii în castagnete foarte 
active. 

Poartă un maiou-garsonieră, adică dintr-o singură piesă, din 
piele de leopard cusută manual. 

Asistenţii-circari aduc un hârdău uriaș, conţinând doi crocodili 
care n-ar fi încăput nici în dormeza generalului De Gaulle. 

Dama, dacă-i putem spune așa, intră în bazin. Se apleacă, 
apucă unul din aceste graţioase animale ca pe o halteră și-l 
ridică în stilul smuls. 

— Poșetă asortată pă măsură, admiră Grasu. 

După ce a ridicat enormitatea care dă din coadă și clămpăne 
din bot, adorabila creatură o aruncă la picioarele sale, grămadă 
de rufe murdare și se drăgălește cu al doilea trident, cum zice 
Beru. Crocodachele-și deschide fleanca vorace. Ce se vede prin 
crăpătura asta cosmică, știinţifico-fantastică, îţi taie pofta de 
mâncare, amice. O membrană alb-portocalie, ca interiorul unei 
portocale proaspăt curățate, numai că membrana asta-i 
prevăzută cu niște colţi fioroși. Nu-i numai dezgustător, e și 
înfricoșător. Femeia obeză îngenunchează, se culcă și-și bagă 
căpăţâna între formidabilele fălci ale reptilei. Animalul nu mișcă. 
Dresoarea revine la orizontală, teafără și veselă. Trece la un 
număr de schi pedestru, cu pensionarii ei, punând pe fiecare 
bestie câte un picior și ordonându-le să avanseze, lucru la care 
aceștia consimt. 

— Persoana 'sta are-ntre craci o fofoloancă pă calibru' meu, 
constată Admirabilul. Ezact capcana cu ventuze! Îț halește 
manivela ca p-o scobitoare gresată. Intri-n ea ca-tr-o moară, în 
trap inglăzesc... 

Brav Beru! Faţa lui iradiază pofte. Salivează. 

După dama cu saurienii, urmează meci de box thailandez. Să 
nu-ți închipui că-ți povestesc spectacolul ca să trag de timp și să 
umplu pagina. Dimpotrivă, ţinând seama de câte mai am să-ţi 
povestesc ar trebui să merg pe economie. E departe de a fi 
gata, povestioara asta. Și cota mea de hârtie este limitată. O 
sută optzeci și cinci de pagini fix și descurcă-te, Sanantonio! 
Indeasă! Tasează bine, să intre totul! Scrie mărunt! De ce crezi 
că stau așezat pe literatura mea? Numai și numai ca s-o 
compresez. Meandrele acțiunii, previzibile și imprevizibile, 
descrieri deocheate, episoade cu ramificații, personaje care se 
impun sau nu. Editorii și tipografii se şterg la cur cu ele. Înainte 
de orice, calibrajul! Prioritate absolută. În cariera mea, ceea ce-i 
interesează nu-i să fie o carte prețioasă, ci preţul de cost al 
cărţii. Premiul Nobel și alte premii literare, sunt pentru scriitorii 
care n-au vânzare. Tirajele pe hârtie fină de asemeni. Calibrajul 
și ambalajul sunt cele două mamele cu care mă hrănește, 
editorul. Scriu la mașină, sunt vândut cu mașina, sunt citit 
mașinal.  Mașinalitatea operei mele sare-n ochi. M-am 
mașinalizat din cap până-n picioare! Trebuia să iscălesc 
Mașinistul, dacă aș fi putut prevedea că voi primi cecuri în loc de 
lauri. Mie nu mi se fac complimente ci viramente. M-am obișnuit. 

Ferească Dumnezeu de mai rău. Toată această digresiune 
pentru a-ţi spune că, dacă îţi descriu detaliat spectacolul din 
acest centru de sport și cultură, este pentru că-i profesional 
indispensabil să trecem prin asta. O vei constata, fără a 
contesta. 

Deci urmează boxul. 

Ai asistat, probabil, la acest gen de fantezie, fie la tembelizor 
fie la cinema, nu? 

Cei doi boxeri își fac apariţia. Foarte bine. În nădragi clasici. 
Sunt desculți și labele lor, poţi să mă crezi, n-au cunoscut 
niciodată produsele Palmolive. Cei doi vajnici combatanți, au 
fruntea încinsă cu o coroană de stofă, în spatele căreia se ridică 
un mot de pene. 

Se prosternează în ţărână înaintea urcării în ring. Apoi 
escaladează treptele. Pantomima se continuă și între corzi, 
îngenunchează și se roagă nu se știe cui. Când se ridică, 
întreprind, fiecare pentru sine, un dans bizar, după ritmurile 
sincopate ale unei orchestre care, de altfel, ne va călca pe nervi 
tot timpul luptei. După terminarea abluţiunilor spirituale (arbitrul 
se rugase la unison cu ei), boxerii își scot coroanele și, gong! 
Lupta începe. Atunci să vezi distracţie. Țurloaiele funcţionează 
mult mai des decât pumnii, ca-n boxul francez. Care din doi 
reușește o pocneală, schițează câţiva pași de dans. 

Foarte joyce. Dar monoton. Devine obositor de privit. Plus 
muzica de rahat, care-ţi macină stomacul. 

Lentoarea, ritualul pașilor de dans, îl agasează pe Grăsan. 

La un schimb de picioare, se ridică și vociferează: 

— Cu pumnii! Cu pumnii, bandă de ologi! 

Un șut cu piciorul, mai bine administrat (sau mai bine primit) 
decât precedentele, îl face să se împleticească pe cel mai mic 
dintre boxeri. Majestatea Sa se extrage din rândul nostru pentru 
a se duce să „managereze” posibilul învingător. 

— Termină-l putoare! îi lansează printre corzi. Arde-l la 
moacă, bă gioală! Profită dă avantaj, cur dă șobolan! Nu vezi că 
tipu-i terminat! Suflă-n el și cade lat! Fi-ţ-ar Budha-l dracu’, 
pune-l jos! Pocnește-l, vită adormită, că nu-i tac-tu! 

Celălalt nu urmează directivele Grasului, oricât de judicioase 
ar fi ele, din mai multe motive, dintre care primul mă va scuti să 
enumăr următoarele: nu pricepe o iotă din ce-i spune Beru. 

ÄI de se clătinase recuperează și înfige un călcâi al lui Achile 
în pântecul lui pișpirică, protejatul lui Beru. Urmează alţi pași de 
dans, la capătul cărora arbitrul îl declară învingător pe autorul 
loviturii de călcâi. Sala urlă. Ne mai stăpânindu-se, amicul meu 
supravoltat escaladează treptele ringului, uitând orice prudenţă 
și, fără ca cineva să-i fi putut prevedea gestul, plasează un 
croșeu în botul arbitrului, care saltă, planează un metru și cade 
fleașcă pe podea, sângerând, cu brațele în cruce, deși, 
fundamentul budist. 

Turiștii prezenţi cred că e un număr de program și aplaudă știi 
cum? De să-și rupă palmele. Grasu ridică brațele și se auto- 
felicită triumfal. Un triumf care declanșează reîmpuţirea 
situaţiei. Închipuie-ţi că diavolii de motarzi care ne filau 
intraseră în sală. lată doi care-și câștigă pâinea cu sudoare! 
Bandă adezivă, nu curcani normali! Încăpăţânaţi: pe jos, cu 
motocicleta, pe cal, pe elefant, ei urmăresc. Până-n Patagonia! 
Ce dracu' le-am făcut noi lor, personal? S-a pus un premiu pe 
hoiturile noastre? Lacomi de câștig? Ori s-au promis avansări, 
ceea ce-i tot un fel de șperţ. 

Arată distins pe ring, Bérurier, cu cei doi boxangii aiuriţi în 
corzi și arbitrul ko la picioare! Ah, umflatul! Inconștient în 
elanurile sale. Spontan până la temeritate. Răspunde cu 
temeneli vesele ovaţiilor mulțimii. Cred chiar că-l aud, peste 
vacarmul sălii, bășindu-se de bucurie. Da: a căpiat de satisfacție 
sublimă, Heruvimul. 

lar cei doi motarzi îl văd și năvălesc. 

Sunt obligat să intervin. 

În felul următor: (două puncte și de la capăt). 

Voltijez până la picioarele practicabilului. Mă reechilibrez și 
aplic un pumn bine simţit în ultimul din cei doi curcani. Efect 
imediat și colosal. Cade cu nasul pe trepte. 7 

Primul scosese arma și-l ameninţă pe Béru printre corzi. Il 
apuc de o gleznă și trag vârtos. Își telescopează mutra de 
estradă, hip, hip, hulalalalala. 

— O ștergem! îi strig camaradului meu. 

Partea agreabilă cu Publicul este că ia de bun tot ce i se 
propune. Crede mereu, Publicul, în infailibilitatea programului. 
Un actor în scenă poate să-și scoată pantalonii, să defecheze în 
pian sau alte oale, Publicul, el, continuă să aplaude. Bravo, 
bonno! Încă! 

Nu se îndoiește că nu-i din text, nicio clipă n-are îndoieli, very 
serious. Nu: aclamă. Viva! La ţanc, super-gagurile! Incă! Again! 
Again! 

Dispărem sub ovaţii. 

O furcăm, o bifurcăm. Dar vedem o dubă plină ochi de 
polițiști. Ne întoarcem, ne destoarcem. Trebuie să găsim o 
ascunzătoare iute, iutissimo! 

— P-aci, îmi strigă Matahala. 

A zărit-o pe dresoarea de crocodili așezată în pragul unei 
rulote automobil, planturoasă, într-un capot de mătase decorat 
cu ramuri pe care ciripesc păsărele exotice. 

Amicul meu se prezintă ceremonios: 

— Good după amiază, my bioutiful Mistress! îi păsărește. You 
permite-me să-ntrăm o clipuță? 

Intră. 

Idem și eu. 

— Să-nchidem ușa, zice, e prea multe muște. 

Obeza pute a rânced, a mosc, a cârnăţăraie țărănească. 
Intruziunea noastră o deconcertează. 

Beru mă arată, apoi se arată cu pieptul bombat, bătându-și-l 
cu pumnul. 

— Nuoi are turiști, pretty! Your numerous is very superbus. 
Canne you ne iscălești un ortograf for my collection? 

Chestie impetuoasă (am vrut să scriu de negândit, dar mi-a 
venit cuvântul impetuos și-mi respect întotdeauna întâiul impuls 
al inspiraţiei): scumpa de ea înţelege cererea Mamutului. 

la un bloc de corespondență, o pensulă chinezească (nu 
există pix în Extremul Orient) și se apucă să traseze: o mică 
pagodă, o sanie, o sperietoare de ciori stilizată, un steag de 
procesiune, un panou semnalând drum cu polei, chestii cu mot 
deseori admirate în closetele publice, un hipocamp, o altă 
pagodă, mai spațioasă decât prima, un post de tele cu antenă 
cu tot, un cort cu steag în vârf, o bicicletă fără roţi, o baghetă 
magică, un șliţ de vrăjitor, o tavă încărcată cu sosuri și semnul 
pi. 

Cu un zâmbet fermecător, asemănător borții curului văzută pe 
orizontală, îi întinde textul Grasului. 

— Sanchi very muci, mulțumește poliglotul. Nu verific dacă ie 
greșeli dă ortografie, inimioară. 

Se apropie de subiect și-l ia de braţ. Femeia este într-atât de 
surprinsă încât reușește să ridice, rând pe rând, sprâncenele și 
pleoapele. O secundă avem privilegiul să-i vedem ochii: doi 
sâmburi de măsline negre într-o compotieră plină de cremă de 
vanilie. 

— Ştii că ești genul meu, inimioară? susură Calinul. 

Mâinile lui o iau razna. Le repartizează pe toate accidentele 
conturului îmblânzitoarei de poșete Hermes. Una pe crupă, alta 
pe ţâţe, a treia între coapse, a patra pe gât... 

— Presimţ că destinu’ ne-a destinat, păpușico, continuă 
Masivul. Sana, fi genteleman, băiete, 'ntoarce-te, s' n-o 
intimidezi: poa' e încă fată mare, vaca asta, poţi să știi? 

II ascult și mă ascund după perdeluța micuţei ferestruici a 
rulotei. 

Urmaăresc desfășurarea unei operaţiuni de mare anvergură. 
Dubele poliției nu încetează să curgă și să frâneze în centrul 
parcului. 

Curcanii mișună ca furnicile. Patrule cu efectiv complet 
explorează împrejurimile, vecinătăţile, dimprejururile, metru 
pătrat cu metru pătrat. Când vor trece la detalii, riscăm să fim 
cam înghesuiți în pagoda rulantă a miss-ei Croco. 

Din fericire Bérurier este pe punctul de a o cuceri pentru 
cauza noastră. 


20. 


Suflă greu și sacadat, Amicul. 

Işi descheie nasturii, prohabul și scoate la lumina zilei mașina 
de străpuns virtuţi și transportat gagicile în paradis. 

La vederea toroipanului berureean, osânza dresoarei e 
apucată de tremurici... Prezentatoarea de crocodili își comprimă 
și exprimă emoția într-un strigăt prelung. Ce-i prezintă, 
prezentatoarei, Matahala, este mai mult decât un saurian, o 
reptilă jucăușă sau un zimbru adult, este elementul cheie al 
virilităţii, esenţa vieţii. 

Primit, cum vă spuneam mai sus, cu un strigăt, cum nu cred 
să mai fi auzit de la al doilea război mondial, când Stukassurile 

se prăbușeau în picaj asupra trupelor anglo-franco-engleze* 
bulucite la Dunkerque. 

Dresoarea cade în genunchi, băgând rulota în tangaj. 
Gravosul atribuie îngenuncherea unor intenţii franțuzești, dar 
ceea ce urmează este, pur și simplu, o rugăciune. 
Prezentatoarea de crocodili aparţine sectei Yasu Lah și 
venerează cu fervoare scula scoasă din brăcinari. De altfel, într- 
un colț al casei sale rulante, există amenajat un fel de altar 
consacrat unui falus de lemn. Beculeţe multicolore îi compun un 
arc de triumf luminos. 

Chestia de care vorbesc e din arbore de cauciuc și de 
dimensiunea antebraţului meu, cu un cap frumos, pimpant, 
protejat de ceva asemănător unei căști helvetico-pontificale. 

Acest obiect de cult e un flecușteţ în comparaţie cu chestia 
Majestății Sale. Îmblânzitoarea cade într-o stare semi- 
cataleptică descoperind ce posedă Mister Bigpuţă în izmene. 

Se tot prosternează bolborosind litanii Doctorului Sisoe. Apoi 
riscă s-o pipăie cu două degete de la mijlocul mâinii, cele ale 
căror simţ tactil e mai puţin dezvoltat, din respect pentru 
miracolul care se oferă. Se reprosternează și recită cu pioșenie 
încă o serie de oraţii. 

Aceste demonstraţii nu-l satisfac pe Rotofei, carele aspiră să 
se ușureze fără marafeturi. Poruncitor, obligă micuța adoratoare 
să se ridice și-i indică direcţia pat. Finalmente, cu autoritatea 
unui mascul obișnuit să fie copleșit, o întinde și-i ia picioarele pe 
umeri, deschizând astfel cele două batante ale porții către 
fericire. Jale și nenorocire! Enormă din călcâie până-n cap, 
scumpa de ea are centrul de găzduire de o îngustime tipic 
thailandeză. Ca și la începuturile acestei cărți, lui Beru nu-i 
rămâne decât să găsească o cârpă pentru a-și șterge eșecul. 
Dar tentativa sa generoasă a ridicat la pătrat fervoarea 
spirituală a  Madamei. Reia poziţia în genunchi, invocă, 
psalmodiază, bolmojește cuvinte și priviri, mângâie onctuos 
boașele zeului, recită, afirmă veșnică și umilită credință. 

Bérurier suspină: 

— Atunci, dacă nu iești bună dă reg'lat, dă-ne măcar s'halim, 
copilă! 

Traduce în engleză, apoi în gesticulație modernă. Păpușa 
gonflabilă se grăbește să scoată din dulapuri câteva preparate 


? Spun anglo-franco-engleze, având în vedere că englezii au șters-o primii. 

foarte dubioase, foarte feculente, care miros urât, după părerea 
mea, dar asupra cărora ne năpustim, aflaţi, cum suntem, la 
limita epuizării. 

Ea continuă să ne considere mesageri ai zeului Yasu Lah 
coborâţi pe pământ. Se revarsă în vivaturi rectale, după metoda 
Kan: trei pârțuri scurte, unul prelung. 

Ne lăsăm divinizaţi și-i ordonăm să ne ascundă și să afirme că 
nu ne-a văzut, când vor veni patrulele de caralii să se informeze 
despre noi. 

Scurt timp după toate astea, se așază cuminte la volanul 
circus-carului ei și ne drivează către Bangkok, aflat, după 
spusele ei, la o distanţă de șaizeci de kilometri. 

e 

Mai multe baraje pe drum. 

De fiecare dată, marea Dodoloaţă le trece fără să trebuiască 
să parlamenteze. Curcănimea, văzând balena la volan, nu 
manifestă suspiciuni. E probabil cunoscută măicuţa, ca un cal 
breaz. Plus că sunt chestii scrise pe marginile vehiculului său, 
care proclamă în mai multe limbi, inclusiv păsăreasca locală, 
cum că ea este miss Bibendum, celebra dresoare de crocodili. 

Vârâţi sub pat, înghiţim cu poftă kilometrii. 

e 

— O'at' ajunși la Bangoguţ, ce-o s' facem? întrebă Prodigiosul. 

Nu-i îngrijorat. Pur și simplu curios. Curios de cum ne vom 
folosi timpul; curios, de asemenea, să știe ce șmecherii voi 
scoate din mânecă pentru ieșirea din impas. 

Întrebarea sa nu trezește nimic precis în mine, în afara unui 
sentiment confuz de angoasă. Am indicat direcţia Bangkok cu 
gândul la aeroport, dar poate aș face mai bine să încerc să trec 
frontiera birmană? Sau pe cea a Malaieziei. Cu ce o să ne 
avantajeze sosirea la Bangkok? Să tragem unde? La cine? 

In afară de polițiști și de Sakry Spat, nu cunosc pe nimeni. 
Poate... 

Dar desigur! Sigur: micuța Yami Tzukalu care m-a tras în piept 
când cu restaurantul și telefonul... Aș putea încerca să capăt 
adresa ei, de la jurnalul unde e angajată. Intrebarea-i dacă 
Sakry Spat a lăsat-o în viaţă, sau măcar în libertate? Și dacă 
yes, va consimţi să intre la apă pentru noi, ea pe care o durea în 
cot de mine? 

S-a înnoptat. Intrăm în interminabilele și minabilele suburbii 
ale capitalei. Cred că recunosc un pod de mare circulaţie. Apoi o 
piaţă unde, straniu dar adevărat, a fost instalat un balansoar 
gigantic, foarte înalt, foarte formidabil, care a și cauzat moartea 
mai multor temerari, pare-se. Să te balansezi la douăzeci și cinci 
metri de sol, înseamnă să nu te temi de amețeli! 

Nu, hotărât, fătuca Yami Tzukalu nu-i o frecventare 
recomandabilă. Admiţând că o descoperim, riscăm să ne livreze 
negustorului de sicrie. 

Femeia-tun mi se adresează. Monosilabică din naștere. 

— Where? 

„Unde?” 

Laconismul ei mă face și mai indecis. 

— Hotel Oriental! mă aud răspunzând. 

— Nu, da’ ești într-o dungă, tresare Grasu. 

Asta-i tot. Protestele sale se limitează la asta. 

Sigur că-s într-o dungă! Altminteri n-aș avea haz. Congenital 
într-o dungă. Într-o dungă, din vocaţia profundă. 

Crocodil-womana manevrează vehiculul greoi pe arterele 
delirant înșiruite, care cacofonizează de-ţi smulg trompele lui 
Eustache. 

Găsim relativ ușor strada care duce la Oriental. O stradă 
liniștită la început, dacă o compari cu altele. 

— Stop! 

Scumpa grăsălană se oprește. Privesc prin geamurile rulotei. 
Totul e în ordine, calm, banal. 

— Mersi, păpușă! 

Matahala îi onorează, cu o labă delicată, lăptăria. Amabil își 
evidențiază, strângând stofa cu cealaltă, instalaţiile din nădragi. 
Rezultă un pacheţel considerabil, a cărui importanţă e 
elocventă. Mastodoanta își împreună mâinile, le ridică la nivelul 
nasului și se pierde în rugăciuni către Yasu Lah. Grasul, 
mărinimos, îi vindecă scrofulele, glanda tiroidă și marele 
zigomatic lăsând-o, o ultimă oară, să-i palpeze bărbăţia. 

Miraculos vindecata mulțumește. Dacă ar avea ochi adevăraţi, 
probabil ar plânge; dar neposedând, pe post de priviri, decât 
niște umflături incizate, drăgălașa femeie, al cărei nume l-am 
ignorat de la un capăt la celălalt al relaţiilor noastre, rămâne 
uscată. 

Căldură sufocantă. De pe fluviu ne parvin tot soiul de rumori, 
îmbinate cu altele, din centrul orașului. Hotelul Oriental își 
proiectează masa luminată ca un altar. Aripa veche, colonială, în 
care a dormit Somerset Maugham, pare să se refugieze la 
picioarele aripii noi, bloc vertical și sclipitor. O armată, de 
slujbași îmbrăcaţi în alb se agită în faţa intrării. Caruselul 
mașinilor, plecăciunile portarului șef, gargariselile tipilor mărunți 
din spatele contorului volant, unde se dispecerizează taxiurile, 
ne apropie de normalitate. 

Mă simt, inexplicabil, cuprins de bucuria de a trăi liniștit. 
Parcă toate pericolele s-ar fi volatilizat pe deasupra scumpelor 
noastre capete. Suntem aici, turiști inocenți, doritori să 
descoperim maximum de folclor în minimum de timp... 

Bérurier s-a proţăpit ca în faţa unui bistrou de pe strada 
Chemin-Vert, cu mâinile în buzunare și zâmbetul în colţul gurii. 
Ce bine mă cunoaște, individul! Știe că am cerut să fim depuși 
aici fără nicio idee preconcepută, din instinct, ce mai! 

Și cum are o încredere oarbă în mine, așteaptă ca acest 
instinct să traseze soluţiile. Dar ceața se ridică greu și indecizia 
mea îl amuză. 

— Vine, sau e pă vine? termină prin a mă întreba. 

Inspir o gură de aer pentru a-mi oxigena meningele; pentru a 
aerisi miasmele. Totul s-a petrecut atât de repede. S-au înlănţuit 
atâtea și atâtea evenimente dramatice că sunt, încă, buimăcit. 

— Vine, vine. 

Îi întorc spatele. 

— Fă-te-ncoa! 

Mă urmează. Nu-i un efort prea mare: o apuc pe aleea care 
duce la apartamentul lui miss Suzy Wrong. 

De fapt nici nu mă îndoiam că instinctul meu avea ceva în 
cap. 

e 

Gongul vibrează, catifelat, într-o liniște măsurată. Vremea 
trece. 

Atunci remarc un bilețel discret, atârnat alături de ușă. E scris 
în thailandeză, dar n-are importanţă, având în vedere 
traducerea britanică existentă dedesubt: 

„Casa este provizoriu inchisă din motive de restaurare”. 

Reparații înseamnă, vezi bine, restaurare; nu? 

— Am împopistrat-o! oftez. 

— Biscotte? 

— E închis. 

— Cu atât mai bine, răspunde Infamul. 

— Explică-te baroane? 

— Dă fapt noi căutăm ce, acu pă loco? Un locșor să ne grijim 
oasili, nu? Păi ui' unu liber la vânzare. Ai scula ta, Gagiule? 

Nu-și termină fraza că am deja, în mână sesamul meu 
legendar. 

Îl introduc în broască. 


21. 


Apartamentul este cocheţel. 

Nu-i cunoscusem decât atelierul „de lucru”. 

Încăperile private, garsoniera și bucătăria, separate de rest 
printr-un vestibul, sunt mult mai primitoare. 

Intimă, agreabilă, odihnitoare, mica vizuină a frumoasei Suzy. 
Locul în care decretează relaș, odată terminate muncile grele 
ale zilelor și nopţilor ei laborioase. Cu fofoloanca spălată și gura 
clătită, îţi pui un halat de casă și te cuibărești în „privat”; care 
garsonieră e copios prevăzută cu bibelouri, pomponele, pernițe, 
lampioane, statuete, toate frumușele, perfect orientale, 
mirosind a niște parfumuri vomitive pentru nările noastre 
franţuzești, cu un Buddha așezat în fund, o canapea joasă, 
păpuși de stofă cu mutre asiatice, ceainice cutii lăcuite, foșnete, 
fâșâieli, flecușteţe de tot felul și, poze de familie: tata, mama, 
fratele mai mare, sora mai mică, sub manglieri roz, în trăsurele, 
pe biciclete, cuminţi și zâmbitori. 

Singura notă falsă este cadavrul lui Suzy. Asta, crede-mă, 
distruge armonia. De-fi-ni-tiv. 

Ar fi fost mai bine pentru sărăcuţa de ea să fi rămas în spitalul 
în care-o băgase teribilul membru berureean. Din păcate n-a 
făcut decât un scurt sejur, strict necesarul colmatării rupturilor 
provocate de temerara sa tentativă, biata fată curajoasă, 
însetată de perfecțiune. O Jehanna d'Arc a curului! Doamna 
Curry! Peripateticiană eroică, doritoare să meargă până la 
capătul misiunii sale! Până-n fundul ei! Care și-a sfârtecat 
sfincterul (Tracy) vrând să-și probeze bunele intenţii. 

Ei bine asta-i! E decedată, acolo, pe sofaua sa profundă ca un 
mormânt. Culcată pe burtă, un picior în afara culcușului, capul 
dat pe spate pentru a arăta, fără echivoc, un obraz albit de 
moarte. Crimă de sadic! A fost minuţios împunsă cu pumnalul; 
un pumnal cu lamă curbată, cu mâner încrustat, care se găsește 
lângă cadavru și care, probabil, îi ornase peretele. Se poate citi 
pe el „Suvenir din Manilla”. Crimă de sadic, da, pentru că între 
picioare, în cel mai intim și fierbinte centru de primire, i-a fost 
înfipt receptorul telefonului. Da: a primit un telefon în păsărică, 
nefericita. Ciomagul Grasului n-a fost decât un prealabil al 
destinului, un fel de antrenament! A încasat tot receptorul - sau 
aproape. Abia se mai zărește ceva din emiţător. Firul se 
răsucește până în soclu. E branșată la reţea Suzy. Tiiit tiiitul 
aparatului adaugă un surplus de grozăvie acestei imagini; o 
dramatizează suplimentar. 

Deși, moartă, are ton. Închideţi, aţi format greșit! 

Rămânem, provizoriu, muţi; dar firescul își reia drepturile și 
sfârșesc prin a suspina: 

— Ei bine, ce porcărie! 

La care Grasu adaugă: 

— Chiar e cazu' s-o zici... 

După care declară: 

— Ca cum n-am avea destui mierliți pă cap. 

Când mă gândesc câţi indivizi fac scandal că li se întârzie 
instalarea telefonului! 

Biata fetișoară galbenă, atât de drăgălașă, expertă, vrednică 
la muncă. De ce oare am sentimentul că abjecţia se dublează c- 
o înscenare? Au vrut să lase să se creadă că-i o crimă de sadic, 
dar de fapt este o execuţie cu sânge rece (și fata-i rece), iscălită 
Sakry Spat, pariem? 

Nu-i mare brânză să ghicești... Fata se găsea în camera lui 
Johannes Brandt. Sakry Spat i-a lichidat pe băieţii de etaj, 
susceptibili să-i semnaleze prezenţa în momentul pseudo 
„sinuciderii” neamţului, cu atât mai mult era prudent să 
neutralizeze cucerirea de o noapte a acestuia. 

— Vezi Grasule, cred că Sakry Spat l-a omorât pe neamt la o 
ceartă imprevizibilă. Aveau întâlnire pentru un safari la Herr 
Hotik, pușca din camera acestuia e o dovadă elocventă. După 
care lucrurile s-au încurcat. Teutonul l-o fi ameninţat pe Sakry 

Spat că-l toarnă și ăsta l-a săltat peste balustradă. Apoi a trebuit 
să curețe urmele. 

— Igzact ce z'ceam și io, aprobă Vehementul. 

Evacuăm garsoniera. lată-ne într-un apartament-plasă. leșind, 
ar însemna să mergem în întâmpinarea celor mai mari 
calamităţi. Rămânând, așteptăm inevitabilul. Mă fac bine 
înțeles, în ciuda limbajului meu oarecum sibilin? Da? Eşti sigur? 
Mersi. 

Acesta-i momentul când se sună la ușă. 

Altcineva decât mine, unul din autorii complezenţi, grijulii să 
respecte tabuurile genului, s-ar grăbi să schimbe capitolul. 

Gândește: o sonerie în acest punct dramatic al acţiunii, ce 
naiba! Suntem aici, noi doi, Umflatul și Mandea, urmăriţi de 
poliţii, acuzaţi de tot atâtea crime câte a făcut Adolf Hitler, 
încolţiți într-un mini-bordel în compania unui cadavru devenit 
cadavru prin sălbăticie sadică; ai de ce să ţi-o badijonezi cu 
mercurocrom și să ţi-o pui în vânzare la solduri, nu crezi? 

Ei bine nu, eu nu schimb capitolul, eu anșenez. 

Ba chiar mai mult, știi ce fac? Ei, acum te voi obliga să tresari: 
deschid ușa. 

Dintr-o mișcare! Fără să tergi și fără să versez! Intraţi, simţiţi- 
vă ca acasă! 

Viaţa-i o continuă luare de la capăt. Mă mir că mai am putere 
să mă mir. 

__ Cine oare a sunat aici, în timpul primei noastre vizite la Suzy? 
Iti amintești? Englezul de la Oriental Bravo! Ai o memorie de 
elefant! 

Ei bine, acum, tot el. British din cap până-n picioare, pus la 
patru ace, cu cărarea impecabil pieptănată și briantinată, 
îmbrăcat în albastru închis, cămașă albă, cravată în culorile 
clubului său oxfordian, încălțări lustruite oglindă. 

Nici măcar o _ tresărire când ne vede, nerași, prăfuiţi, 
sanghinolenţi, cu hainele ude, boţite și puturoase. Dacă i-ar fi 
deschis Zabeth II și-ar fi păstrat selful, artistul. Intact. Ar fi spus 
doar „Respectele mele, Majestate”, fără să-și caște ocheanele a 
surpriză. Cu cât lucrurile sunt mai îmbărligate, cu atât genul 
ăsta de oameni afișează mai apăsat normalitatea. 

— Ai picat la ţanc, my dear, îi zic. Intră. 

— Miss Wrong nu-i aici? întreabă britishul. 

— E la telefon, răspund. 

Ceea ce, într-un fel, este purul adevăr. Ne instalăm în salon. 

Englezul murmură: 

— Lovely night indeed! 

Aprob. 

El adaugă, cu cea mai desăvârșită bună creștere: 

— Well, well, vell, well. 

Ceea ce-i tipic rosbif. Conversaţia, la ei, invariabil „Frumoasă 
vreme, nu-i așa?” și pentru tot restul sejurului: „Well, well, well, 
well”. Totdeauna în salve de câte patru. Patru we// dintr-o 
singură expirație. 

— Sunteţi în vacanță? întreb. 

Clătinare de cap indicând negativul. 

— Afaceri. 

— import-export? 

— Exact. 

— Și merge? 

— Au fost și zile mai bune. 

— Dar vor fi și mai rele. 

— Mă tem că riscăm și asta... 

Edificator dialog. 

Hotărăsc brusc că e timpul să folosesc un limbaj pozitiv. 

— Ei bine, eu, îi zic, sunt de la poliţia pariziană, ca și prietenu 
meu aici prezent. 

— Știu, zice celălalt, reprimându-și un căscat; v-am 
recunoscut. 

— Recunoscut? 

— Eu sunt de la I.S. Numele meu e Brandson. Maiorul 
Timothee Brandson. 

La flegmă britanică, self-control franțuzesc. 

— Sunteţi primul, răspund. 

Se abţine să întrebe, dar cum nu-i spun nimic, murmură: 

— Primul maior din I.S. pe care l-aţi cunoscut? 

— Nu: primul meu Timothee. Credeam că acest prenume nu 
există decât în poliţistele Agathei Christie. 

— Figurează și pe certificatul meu de naștere, mă asigură 
interlocutorul. 

Mă uit după Beru. Dispăruse. Dar aromele provenite din 
bucătărie mă lămuresc. Fără îndoială, haleala oferită de Femeia- 
Balenă nu-i colmatase eternele goluri din pântec. 

— Vino cu mine, colega! 

Îl conduc pe eminentul coleg până la garsoniera privată a 
regretatei miss Wrong. 

— Am descoperit-o așa, explic, arătându-i moarta. 

Se apropie și privește netulburat, cu aerul că cercetează o 
vitrină la Cartier. 

Inevitabil, urmează o nouă rafală de „well, well, well, well”. 

— Nasol, nu ești de aceeași părere? 

— Mai curând, da. 

— Te interesai de ea? 

— Ca și dumneata. 

— Din aceleași motive? 

— Probabil. 

— Văzuseși ceva în legătură cu sinuciderea, la hotel? 

— Am văzut că nu era vorba de o sinucidere. Am văzut că 
cineva l-a făcut să basculeze, dar n-am distins persoana în 
chestie. Speram precizări de la această tânără. Am mai fost o 
dată, n-a putut să mă primească. Celelalte tentative ale mele s- 
au lovit de ușa ei închisă. 

— Pentru că Sakry Spat a fost mai prompt decât dumneata. 

— Aha, el, da, așa crezi? 

— Îl cunoști? 

— După reputaţie. Care reputaţie este a unei persoane 
amestecate în prea multe afaceri ilicite pentru a spera să bată 
recordul lui Mathusalem. 

— Am să-ţi rezum capitolele precedente, dragă maiorule. vei 
putea măsura până unde merg afacerile lui Sakry. 

— Cine-i amator dă crab cu curry, orez cu creveţi sau porc cu 
germeni dă soia și rață prăjită? întreabă Beru, din bucătărie. 

Are deja gura plină de toate astea. 

A mea nu conţine decât cuvinte. 


22. 


Domnește încrederea. 

Ca să vezi, sună ca un titlu valabil pentru una din tâmpeniile 
mele, nu găsești? 

Ce mă apucă cel mai des sunt titlurile... Îmi zic: „Uite o 
găselniță”! Și pe urmă elanul dispare. La o reconsiderare, le 

găsesc prea moi, ca acest „Domnește încrederea”. Nu-i suficient 
de percutant. Altele, dimpotrivă, sunt prea dure. Ca unul pe 
care-l ador și de care nu m-am servit niciodată: „Cât vor fi pe 
lume sule”. Editorul ar refuza. Lui îi place limita justă ,„... 
Descalecă și du-te!”, asta-i lungimea lui de undă maximă. 
Scabros dar acceptabil. Îl înțeleg. E silit să vegheze la pâinea 
noastră cea de toate zilele, editorul. Dumnezeu Tatăl. Nu fac un 
pas, nu scriu un rând, fără permisiunea lui. Uneori mi-o acordă, 
fără entuziasm. De cele mai multe ori, face fiţe, își vidanjează cu 
zgomot mucoasele, ca și cum ar avea de gând să scuipe pe 
podea. „Ahhhr, nu cred că-i o idee bună”. Când nu crede el că-i 
o idee bună înseamnă în traducere liberă, că pot să mi-o bag 
unde ţi-am mai spus. Nu se poate trata cu el. Vin unii la mine cu 
propuneri mirifice: „Dom'le Antonio, v-ar place să scriu (place nu 
plăcea) o carte despre dumneavoastră?” Într-o zi m-a căutat 
însuși profesorul Sauvy, unul dintre puţinele spirite remarcabile 
ale epocii noastre. Avea chef să scrie o carte despre mine. Ei 
bine! editorul meu i-a retezat profesorului Sauvy veleităţile. 
Politicos. „Nu mersi, nu ţin. Sau îmi arăţi textul dumitale în 
prealabil: voi hotărî ulterior”. Bonjur, Alfred, cu alte cuvinte! O 
mână de fier într-o mănușă de fier, editorul meu! Managerul 
grand-stil. Omul tuturor momentelor, al tuturor circumstanțelor. 
Consilierul-plătitor. De neîmblânzit. Vigilentează fără pauze. Să 
nu scrii cu gura plină! îmi zice. Sau „Pune-ţi un maiou, vremea 
se răcește”; sau „Mergi prea repede cu Daimlerul tău”; toate 
astea și apoi cec și mat. Este al doilea meu tată. Îl iubesc. Și el 
pe mine, n-aş vrea să facă guturai. Ne avem nevoie, el și eu. În 
doi viaţa e mai ușoară. 

Domnește încrederea, începusem să-ți povestesc. 

Între Timothee și mine, completez. 

jucăm cinstit, în timp ce Grasu lichidează toate proviziile 
disponibile în apartamentul decedatei. 

l-am plasat toată tărășenia amicului de la I.S., punct cu punct, 
oră cu oră, dinte pentru dinte. Pe gratis. Încurcăturile mele cu 
Sakry Spat; încâlcelile mele cu organizatorul safariului și clienţii 
săi. Poliţia care ne urmărește... 

Merg pe mâna lui. Nu ne-a mai salvat el the /ife o dată? Plus 
că mă cunoaște din reputație. Santonio, asul așilor. Cel fără de 
care Franţa n-ar fi ceea ce este. 

Câte aventuri într-un lapsus de timp atât de scurt! 

Numai nouă ni se puteau întâmpla toate astea: iute, 
tumultuos! Bang, trosc, pleosc! Mitralieră, cursă pe klonguri, 
crocodili, femeie-tun, receptorul unde v-am scris! Bună seara, 
doanelor, bună seara domlor! Semnat San-Antonio. 

Uriaș, nu? O să facă-n pantaloni editorul, când i se va povesti 
cum se galopează prin acest poliţist. Că nu se tărăgănează, că 
nu facem lectorul să caște, că-i aruncăm peripeţiile cu 
excavatorul. Nu-i vina mea dacă am multe de spus, presimt că 
voi ajunge să scriu cărţi groase. Ti le vor vinde mai scump, 
trebuie să-nţelegi, dar îţi vor ocupa tot vikendul. 

Impecabilul rosbif, maiorul Brandson, ascultă ca și cum i-aș 
citit cursul bursei. Și nu pe cel al bursei din Londra, ci pe cel din 
Phirtzlatont. Când termin, oftează: 

— Grea situaţie, my friend. Dificilă situaţie. 

— Mersi, observasem. 

— N-aveţi nicio șansă la o sută de milioane să obţineţi 
înțelegerea autorităţilor autohtone. 

— Nu păcătui prin exces de optimism, maiorule. 

Își mângâie tâmplele brune, în care înfloresc câteva tufișoare 
cenușii. 

— Crezi în Dumnezeu, mister comisar? 

— Mă prefac, mărturisesc și sper c-o fac atât de convingător 
încât Dumnezeu crede că eu cred în el, spre satisfacția noastră 
reciprocă. 

— În acest caz, sunt în măsură să-ţi spun că el însuși m-a scos 
în calea dumitale. 

— Am acest presentiment. 

— Sunt omul de care aveţi nevoie. 

— Deci ai putea să ne ajuţi? 

— Probabil. 

— În ce fel? 

— Am nevoie de mână de lucru calificată. 

— Pentru? 

Clatină capul, scoate din buzunarul său o tabacheră care, deși 
aparţine unui tip de la Intelligence Service, nu trage gloanțe, nu 
proiectează gaze asfixiante și nici nu emite-recepţionează cifrat. 
Conţine, pur și simplu, ţigări al căror miros, consumându-se, 
pare să fie de Camel”. 


10 Nu e un apel la consum pentru casa Cămilă; eu nu fumez decât Davidoff number 
one. 

— Vă voi face și eu niște confidenţe, my dear (am adăugat my 
dear, pentru a-l face cât mai britanic, el mi-a spus „dragul meu”, 
dar în engleză). 

— Increderea dumitale, răspunzând încrederii mele, 
dovedește că suntem legaţi printr-o simpatie reciprocă, i-o 
întorc. 

— Contez, firește, pe discreţia dumitale? 

— Totală. 

— Superiorii mei m-au trimis aici pentru că au fost informați 
de pregătirea unei lovituri extraordinare. 

— Complotează să-și detroneze regele? 

Are un zâmbet lugubru, genul condoleanţă îndurerată. 

— Țintesc mai sus decât regele. 

— Ei, fir-ar al dracului, pe cine? 

— Pe Dumnezeu. 

— Ceeee? 

Timothee îşi scotocește buzunarele și termină prin a 
descoperi un pliant turistic consacrat minunăţiilor Bangkok-ului. 
II depliază (dacă tot e vorba de un pliant de ce să ne jenăm?) și 
se oprește la o rubrică răzbifată și răssubliniată. Rubrica descrie 
templul Wat Trimit care adăpostește celebrul Buddha de aur, 
faimoasa statuie înaltă de 3 metri, cântărind 5 tone și jumătate, 
evaluată la circa 20 de milioane dolari. Această prețioasă 
mărturie de credință a fost descoperită de un bonz, în cursul nu 
știu căror lucrări întreprinse pe malul fluviului. Era acoperit cu 
un strat gros de ipsos, destinat să-l apere de lăcomia 
necredincioșilor. Din tâmpenie, din neatenţie (pliantul scrie 
inspiraţie divină), bonzul a spart o bucată de ipsos. Și a 
descoperit aur, aur curat, stând în fund cu braţele încrucișate! 
Divina statuie a fost debarasată de camuflajul profan și instalată 
în templul Wat Trimit, în plin cartier chinezesc, alături de 
crematoriu, morgă seminarul de bonzi Pillat și alte chestii 
sfinte... 

Returnez broșurica onorabilului coleg și aştept explicații 
suplimentare. 

— Un grup de șmecherași a hotărât să-l îmbarce pe Buddha 
de aur, confirmă el. 

— Haios dar incomod, zic. Cinci tone și jumătate, astea nu se 
iau la subţioară, învelite în Bangkok Times! Trei metri înălțime. 

— Au găsit un vicleșug diabolic... 

— Trebuie să fii diavolul, ca să subtilizezi un Buddha. 

Timothee îmi acordă un zâmbet reflectând esențialmente 
convingerile sale laice și distanţarea sa de aproximaţii 
misticoide. 

— Ce fel de oameni s-ar apuca de o acţiune atât de evident 
imposibilă? 

— Franţțuji, dragul meu, deși n-aş vrea să-ți displac, asociaţi 
cu câţiva macaronari și un turc. Au calculat științific lovitura, au 
organizat-o și o realizează cu ajutorul inevitabilului Sakry Spat. 

— Și cum au ajuns, toate astea, la urechile Intelligence 
Service-ului? 

— Unul din marii pungași londonezi, specialist în case de bani, 
a fost contactat de creierul bandei, un tip numit Numerrge. 
Omul nostru acceptase să participe la serata dansantă, când a 
fost arestat pentru altă afacere, care valora șapte ani de 
temniță. Cum tipul suferă de claustrofobie, a negociat 
informaţia, ceea ce mi se pare omenesc. 

— Și de ce s-a încredinţat Intelligence Service-ului mai 
degrabă decât Yardului? 

— S-a destăinuit Yardului; afacerea ne-a fost transmisă nouă 
și eu m-am pricopsit cu ea fiind specialist pentru regiunea asta. 
Să zicem că e în fieful meu. 

Beru apare inopinat, cu buzele grase, gura plină și pantalonul 
descheiat. 

Auzise ultima replică a maiorului și-l interpelează: 

— Dac' s'teț specialistru, pân locurile d'acia, puteţ să-mi ziceț 
un’ ţin ăștia căcăstorile? 

— Este foarte probabil că le veţi găsi la parter, informează 
Brandson. 

Beru îi mulțumește cu câteva pârțuri, a căror extremă 
prudenţă vorbeşte despre urgenţa problemei și iese, 
desfăcându-și cureaua în vederea sublimului abandon. 

— Aveţi un colaborator mai curând neobișnuit, nu-i așa? emite 
Timothee. 

— Putem zice că-i un caz, supralicitez eu. Dar are și părți 
predominant pozitive. Așadar, dear friend, să revenim la 
operaţiunea „Buddha de aur”. 

Brandson își aprinde o nouă Camel cu aceeași dezinvoltură 
totalmente britanică. Manierele unui gentleman sunt ce admir 

eu cel mai mult pe această planetă, după conținutul chiloţilor 
feminini. 

— Îți pun o problemă, comisare: dacă ai fi hoț și ai pune la 
cale furtul unei statui de aur de cinci tone și jumătate, înfiptă 
într-un soclu și încuiată într-un templu drastic păzit, în ce fel ai 
proceda. 

Ridic din știi ce? Ai ghicit? Ridic umerii și răspund: 

— Să mă ia naiba, neputând dispune de o macara, aș tăia-o în 
bucățele transportabile. 

— Bravo. Atâta doar că trebuie mult timp pentru a fărâmiţa 
un monument ca acesta. Or, templul Wat Trimit este în inima 
unui complex religios forfotind de credincioși și turiști toată ziua 
și pazit fanatic noaptea. 

— Atunci? 

— Atunci au trebuit să dea dovadă de geniu și pungașii ăștia 
au destul cât să împrumute și altora. Acţionează în etape mici, 
noaptea. Antrepriza-i pusă-n operă de o lună, deja. Ai fost să 
vizitezi „Buddha de aur”? 

— N-am avut încă timp. 

— Statuia se găsește într-un fel de capelă, dacă pot să utilizez 
acest cuvânt, la care se ajunge urcând câteva trepte. Sakry Spat 
și-a oferit serviciile pentru lucrări de renovare exterioară. Este 
obiceiul locului. |ți cumperi locul în paradis restaurând statui 
sacre sau oferind obiecte de cult. În timpul lucrărilor, s-a 
străpuns o gaură, în exterior, numai aparent închisă ulterior, 
încât accesul să nu prezinte dificultăţi. Această gaură, se 
transformă într-o subterană care ajunge până sub formidabilul 
soclu al statuii. Mă urmărești? 

— Târâș-grăpiș, dar urmăresc! 

— Deci micii noștri meseriași pot pătrunde în statuie ca s-o 
decupeze din interior. 

— Formidabil, dar ce schimbă asta? 

— Totul. 

— Care totul, maiorule, finalmente aurul dispare sau nu? 

— Da și nu, pentru că au avut ideea secolului, bătrâne. 

— Nu mă mai fierbe fără apă Timothee, dragostea mea. 

— Intr-o noapte doi specialiști s-au lăsat închiși în templu și, 
inspirându-se din șiretenia care a servit la neutralizarea 
cupidităţii invadatorilor birmani de odinioară, au turnat pe 
deasupra lui Buddha un strat de plastic aurit, conceput să se 


VP - 150 


solidifice semi-instantaneu. Ei sunt deci pe punctul de a decupa 
statuia sub această carapace care, ea, nu se mișcă, înţelegi? 
Muncă migăloasă, desigur, dar grandioasă ca stil, gândire și 
efect. Vor trece ani până să se descopere escrocheria. 

Rămân mut. Tăcerea mea este o ridicare admirativă de 
pălărie la adresa tertipului literalmente diabolic al jefuitorilor. 

— Bine ticluit? 

— Admirabil. Ce nu înțeleg este de ce s-a înhămat I.S. la 
corvada asta? De ce nu puneti la curent guvernul thailandez cu 
ceea ce se petrece? 

Brandson pare să fi căzut în reverie: 

— Lumea are tendinţa să considere că Regatul Unit și 
instituţiile sale sunt în plin declin... Am mai păstrat, totuși, 
câteva resturi remarcabile. 

— Știu, zic cu gravitate. Am făcut și voi mai face multe 
bancuri pe seama țării tale dar știu că este unică în felul ei și că 
nu va deveni niciodată Principatul de Monaco, cum prezic unii. 

ÎI privesc în fundul ochilor înainte de a continua: 

— V-aţi hotărât să-i lăsaţi să scoată castanele din foc, nu-i 
așa? Și apoi să puneţi mâna pe Buddha? Douăzeci de milioane 
de dolari nu-s de disprețuit nici la o casă mare. 

Timothee emite un zgomot sec și reprobator. 

— N-am ajuns încă să rășpăluim lăzile de gunoi ale 
criminalilor, amice. Dar știi că British Museum-ul găzduiește cele 
mai frumoase opere de artă veche ale lumii? 

— Găzduiește nu-i termenul cel mai potrivit. E drept c-aţi 
jefuit tot pământul pe vremea când soarele nu apunea niciodată 
în vastul vostru imperiu. Deci Buddha de aur este destinat 
British Museum-ului? 

— Întocmai. 

— ȘI-l veţi instala la rubrica „Obiecte găsite” sau „Donaţia 
unei bande de spărgători anonimi”? 

— Copie a faimosului Buddha de aur din Bangkok, pur și 
simplu; știm să fim modești; plecăm de la principiul că-i mai 
bine să ai în salonul tău un Rembrandt adevărat care trece 
drept fals, decât unul fals care trece drept adevărat. 

Încuviinţez. 

— Zi-i, Brandson, nu ţi se pare puţintel dezgustător să privezi 
de una din comorile ei o ţară în care doar Buddha se lăfăie în 
aur? 

Izbucnește în râs. 

— Dacă n-am fi aflat noi de afacere, această operă de artă ar 
fi fost topită în loc să rămână în starea de operă de artă... 

— Și cum vor evacua bucățile băieţii? 

— În sicriele lui Sakry Spat, morga fiind vecină cu capela lui 
Buddha. 

— Hotărât lucru, coșciugul este cel mai comod mijloc de 
transport în orașul ăsta. Spune-mi, te temi de justiţia divină, 
colega? Am citit în Ghidul Bleu că nicio statuie a lui Buddha nu 
poate fi smulsă teritoriului de origine. 

Brandson clatină capul. 

— Sunt creștin comisare, nu budist. Și dacă n-aș fi creștin, 
ajunge să fiu englez pentru a realiza această misiune! 

Îi fac o reverență de mușchetar, salutând cu pălăria pe care n- 
am purtat-o niciodată. 

— Acum, explică-mi în ce fel îți vom putea fi de folos... 

— În momentul interceptării. Dispun de prea puţini oameni: 
trei. Desigur, vom beneficia de elementul surpriză, dar ceilalţi 
sunt dublul nostru, chiar fără efectivele lui Sakry Spat, a căror 
importanţă mi-e imposibil s-o prevăd. 

— Înţeleg. 

Acesta foarte british: „| see”. Văd, deci sunt. 

Îmi place sau nu, sunt omul lui. Nicio plăcere. 

— Încurcătura este că nu vor aștepta să decupeze toată 
statuia pentru a o evacua din capelă. O vor scoate în loturi de 
câte o sută de kilograme fiecare, presupun, ceea ce reprezintă 
mai multe călătorii. Aceste bucăţi vor fi depozitate undeva, nu 
știu unde. 

— Cred că știu eu, bunul meu Timothee. 

— Indeed! 

— Yes. Dacă Sakry Spat e amestecat în afacere, dacă 
evacuarea se petrece în containere-sicriu, sus-zisele sicrie vor fi 
depuse cucernic în depozitul individului. Altceva nu știu: odată 
venerabilul Buddha de aur şterpelit, cum îl vor scoate din 
Thailanda? 

— Cu vaporul; un yacht particular, sub pavilion olandez, 
aşteaptă la ancoră nu departe de aici, pe fluviu. 

Gongul de la uşă lansează o scurtă melodie dulceagă, care 
are darul să-l cabreze pe Brandson. 

— Colegul meu s-a ușurat și revine proaspăt, îi spun 
gentlemanului. 

Mă duc să deschid. 

Niciodată nu mi-am apreciat reflexele mai mult decât în acest 
moment decisiv. O miime de secundă și realizez situaţia. Un 
ticălos în tea-shirt bleu, cu șapcă bleumarin, ţintește un pistol- 
mitralieră către ușă. Lângă el: o pârlită de cutie de carton din 
care și-a scos arma, nu se putea plimba cu seringa la vedere pe 
street. Mă arunc într-o parte. El împroașcă în evantai. Tot ce pot 
face este să reped, din ancadrament, turloiul. Turloiul încălțat cu 
pantoful la extremitatea căruia meșterise Beru cu fieroteniile, 
specialitatea casei. Tipului nu-i place ce încasează. Geamăt 
scurt, urmat de scârţăielile scării și de o a doua salvă. Apare 
Beru, cu mitraliera fumegândă într-o mână și cu pantalonii în 
alta. 

— Gata treaba, anunţă și nu știu dacă vorbește despre 
neutralizarea  antagonistului nostru sau despre cufureală. 
Presupun că ambele performanțe au fost reușite. 

Intr-adevăr, agresorul nostru este lungit definitiv, cu o gaură 
mare cât un cadran telefonic în mijlocul frunții. 

— Ce baftă că căcăstorile ăstora ie pe-afară, 'partamentului, 
apreciază Berurier. 

Depune arma lângă perete, și-și trage solemn izmenele după 
ce înfășurase fantasticul său castravete în pulpanele zdrenţuite 
ale cămâășii. 

II privește pe amicul nostru Timothee cu un ochi trist. 

— Hei, ian te ui'; pare că nu-i cum tre’, rosbifu' tău. Tipii ăștia 
dăgeaba halesc chestii dă necrezut, nu po' s-asimileze și plumbi. 

De fapt Brandson încasase cea mai mare parte din salvă în 
pântec. 

Agonizează în fața noastră, fără ostentaţie, cu gura strânsă și 
moare fără să fi proferat o silabă. 

Mirosul de praf de pușcă umple camera. Amețitor, la început, 
dar într-atât de acid că nu întârziem să începem să tușim. 

— Gagiu' cine fu? întrebă Grasu, arătând către galbenul cu 
fruntea găurită. 

Nu așteaptă răspuns; se întrebase pe sine însuţi. 

— Un boy-scout al lui Sakry Spat, explic totuși. Îţi dai seama 
că, tot scormonind prin sector, Timothee a atras atenţia. Sakry 
Spat a decis să fie urmărit. Când i s-a spus că se îndrepta către 

apartamentul micuţei Suzy, de care negustorul nostru de 
coșciuge tocmai se debarasase, a ordonat curățenie generală. 

— Nu ne rămâne decât s-o întindem, nu? Clar că nu 'stem în 
cel mai bun pătrar de lună, Suspină Umflatul, chiar acu' cân' 
britișu' era poa’ să ne salveze fața... 

— Ne-a salvat, deja, corectez. 

— Făcân' ce, dășteptule? 

— Murind. Ceea ce ne lasă mână liberă. 

— Nu-nţeleg. 

— Nu te-ngrijora, pricep eu totdeauna și cu jumătăţi de 
cuvânt. Hai, go! 

— Un’ ne refugiem? 

— Păi... la Oriental, bravul meu Zorro, nu avem acolo două 
camere excelente și toate bagajele noastre? 


23. 


— Puţină șampanie, dragă prietene? 

Șeful poliţiei, excelentul Shirdeku Ruri, mă privește cu 
suspiciune. Se uită pieziș și la auxiliarul său, drăguțul de Pishe 
The. 

Fără să aștept răspunsul, cer room-service-ului să ne aducă o 
frapieră cu Dom Perignon și patru pahare. 

Forţa acestor asiatici este self-controlul. Înaltul șef suprem al 
poliţiei thailandeze n-a ezitat, nici macar o clipă, să dea curs 
invitaţiei mele. A apărut punctual, flancat de Pishe The și patru 
curcani înarmaţi. L-am primit cu măsurată cordialitate. A 
ordonat zbirilor săi să aștepte pe culoar. Hăituiţi de importante 
forțe ale poliției subordonate lui Ruri, iată-ne, totuși, beneficiind 
de oarecare consideraţie din partea sa. 

l-am făcut o relatare amănunţită a incredibilelor noastre 
aventuri, fără a omite niciun detaliu. 

— Dragul meu coleg, reiau, am depus la Ambasada Franței o 
comunicare scrisă conţinând toate faptele pe care ţi le-am 
înșiruit și dumitale. Dacă nu garantaţi repatrierea noastră în 
condiții onorabile, vă expuneți unui scandal care va fi mondial 
cunoscut și te las pe dumneata să-i apreciezi consecinţele. 
Înainte de orice însă, cer să puneţi capăt activităţilor lui Sakry 

Spat, viu sau mort. Nu-ţi ascund că sunt partizanul ultimei 
variante, ar fi o nedreptate ca acest individ să mai facă umbră 
pământului. Crimele sale împotriva umanităţii și religiei îl fac 
intolerabil. Cum este de presupus că, de-a lungul execuţiei lor, a 
trebuit să corupă unele personalităţi din acest respectabil regat, 
mi se pare că urgentarea acțiunii de închidere definitivă a gurii 
lui va fi extrem de utilă pentru multă lume. În locul dumitale aș 
provoca, în chiar seara asta, o reuniune la cel mai înalt nivel și 
aș determina decizia ca negustorul dumneavoastră de sicrie s-o 
termine într-unul din produsele sale de lux. Cunosc marile 
principii ale religiei dumitale. Sacrilegiul relativ la divinul Buddha 
de aur este de neiertat. În cât mă privește, am făcut câte ceva 
pentru el, va face și el, cu siguranță, ceva pentru mine, este în 
tradiția zeilor să trimită înapoi ascensorul. 

Shirdeku Ruri meditează adânc. 

Ni se aduce șampania și o servesc eu însumi, cu eleganța cea 
mai pariziană. 

— Crezi că Dl. Sakry Spat l-a ucis personal pe acest neamt? 
termină prin a murmura 'terlocutorul meu. 

— indiscutabil. Avea întâlnire cu el. Pentru un motiv X, Brandt 
și-a sărit din pepeni, terminând prin a ameninţa că deconspiră 
toată tărășenia cu safariurile umane. Celălalt s-a panicat și s-a 
debarasat pe loc de acest client incomod. 

— Dar de ce să se fi înfuriat germanul? 

— Nu știu. Și fiindcă tot veni vorba de teuton, strângea ceva 
în căușul palmei chiar și după aterizare. Colaboratorul meu 
zelos, aici prezent... 

Plecăciune, asortată cu o bășină, a colaboratorului, căruia 
bucătăria locală îi ocazionează reacţii incontrolabile. 

— . a văzut acest mic obiect... 

Imi golesc buzunarele și găsesc micul disc de jad (vă amintiţi 
de el, uitucilor? Mi l-a dat Beru când îmi curățăm pantalonii de 
creierii neamţului zburător). l-I întind lui Shirdeku Ruri. 

Care nu-l atinge. 

Sper că ce urmează este surpriza finală. 

Cu care îţi iau maul... 

La vederea rondelei de jad, Shirdeku Ruri se aruncă-n 
genunchi în faţa mea și începe să bată mătănii cu o viteză 
ameţitoare. 

Auxiliarul său se grăbește să-l imite. 

Cum manevra lor, pe lângă perplexitate, îmi provoacă și 
amețeli, decid să-i pun capăt. 

— Gata, ordon, repaus! Șampania se va încălzi! 

Mai continuă circa un minut să se frângă ca două păpuși 
stricate, dar sfârșesc prin a relua poziţia verticală, apoi pe cea 
așezată. 

Shirdeku Ruri scoate de la piept o batistă de mătase și, 
desfășurând-o, o depune delicat pe discul din palma mea. Imi 
obligă încheietura la o mișcare rotativă astfel încât să culeagă 
obiectul de jad. 

— Despre ce-i vorba, patroane? întreb, nedumerit de sus până 
jos. 
Se bâlbâie: 

— Este cheia sfântă a sanctuarului lui Buddha de Smaragd de 
la Wat Phra Keo. Cu ea se deschide încăperea unde se păstrează 
veșmintele de aur încrustate cu diamante care înveșmântează 
statuia în funcţie de anotimp. Sacrilegiu, o divine Buddha! Se 
organiza furtul tuturor bogățiilor religioase ale ţării mele! 
Neamţul nu era vânător de oameni - asta era pentru el o 
preocupare ocazională - ci vânător de bijuterii! Blestematul 
Sakry Spat livra patrimoniul thailandez străinătăţii! Îţi mulţumim 
din adâncul inimilor, glorios comisar San-Antonio. Maiestatea Sa 
va fi informată despre acţiunea dumitale eroică și, fără îndoială, 
te va decora cu Ordinul Blehe Nô Ragi pentru serviciile aduse 
naţiunii noastre. 

Mă îmbrățișează, în chip de aconto, și iese, urmat de Pishe 
The, ţinând la capătul braţului întins discul de jad în batista de 
mătase. 

e 

Citesc ediția englezească a Bangkok-ului Liberat, sorbind pe 
marginea piscinei un suc de cocos. Very good. Fructul este în 
cojile sale verzi, i s-au făcut două împunsături, iar eu sorb 
băutura dulceagă cu ajutorul unui pai. 

Pe scaunul alăturat, Beru face același lucru, numai că el l-a 
rugat pe barman să injecteze cincizeci de centilitri de calvados 
în laptele de cocos pentru a-i diversifica aromele. 

— Știri proaspete? întreabă Grasu, fără să manifeste prea 
mult interes. 

— Proaspete și calde, Grasule! 

Îi prezint pagina întâia a ziarului, pe care se poate vedea 
fotografia unei mașini, arzând cu roţile-n sus. Titlu: „Tragic 
accident de circulaţie: bine-cunoscutul industriaș Sakry Spat 
moare carbonizat în legendarul său Rolls”. 

Mi se fâlfâie de articolul care urmează. Literatură. Ceea ce fac 
eu însumi de dimineață până seara. Dar constat că totul e we// 
când se sfârșește cu well, cum ar fi zis nefericitul de Timothee. 

În acest moment, megafonul hotelului: 

— Domnul San-Antonio este căutat la recepţie. 

Ce mama dracului mai vor? Mă vor sâcâi până la plecarea 
avionului? 

Bodogănind, mă duc în hol. Și pe cine credeţi că văd, 
gigantică, masivă, cu pipa-n gură, la doi pași de casierie? Cred 
că ai ghicit in extremis, cu isteţimea ta latină: Mrs. Goodyeard, 
exact. Înţolită în ofiţer de comando din timpul războiului 
Pacificului: totul kaki, cu epoleţi, buzunare la piept și fără piept 
dedesubt. 

— Hello! îmi lansează. 

Concesiv, răspund tot „hello”. 

— Nu erai ieri aici! mă anunţă fecioara cu mustăți. 

— Adevărat, zic, am fost invitat la o partidă de vânătoare. 

— Ce oroare! Vânătorii ar trebui uciși! 

— Este exact ceea ce am făcut, certific. Doriţi să-mi spuneți 
ceva, scumpă doamnă? 

Işi desface raniţa scorțoasă care-i ţine loc de poșetă. Scoate 
din ea o tăietură de jurnal. 

— În legătură cu anunţul din Bangkok Soir, referitor la tipul cu 
care am călătorit de două ori împreună... L-am găsit datorită 
pozei. 

— Ah, da! deci?” 

Inima mi se oprește-n gât. Gâtul îmi ia foc. 

— Sunteţi sigură că e vorba de el? 

— Ascultă, prietene, eu am ochi. 

— Și unde rătăcește, după părerea dumitale, această pasăre 
migratoare? 

Își ia pipa-n mână, își raclează bine gâtlejul și se duce să 
scuipe la baza soclului de aramă al unui rastel de umbrele. 

— Vino cu mine, ţi-l voi arăta! 


11 Te rog să admiri originalitatea acestei replici, să remarci concizia care mă 
caracterizează. După fraze de felul ăsta se recunoaște un adevărat stilist. Mersi. 

Pilotează cu măiestrie jeepul/ prin bordelul ambulant (am 
numit circulația bangkokiană), neezitând să „muște” din 
trotuare, să basculeze bicicliștii, să tamponeze taxiuri instabile 
și nici să cotonogească pietonii aventuroși. 

Nu mai vorbește. Încerc să-i pun câteva întrebări, dar mă 
cheamă, printre dinţi, la ordine: 

— Ai răbdare, mister sticlete! Bagă-ţi în cap că n-am obiceiul 
să torn la poliţie. Fac, doar, un efort să disipez suspiciunile pe 
care, Dumnezeu știe de ce, le simt apăsându-mă, de când cu 
vizita dumitale. 

Părăsim orașul. 

Parcurgem, într-un ritm infernal, drumuri înghesuite de 
camioane care seamănă cu barăci de târg, atât sunt de 
înzorzonate cu abţibilduri glorificând universul lui Walt Disney, 
farafastăcuri, fanioane. Şoferii thailandezi se dau în vânt după 
gadgeturile modei de acum treizeci de ani. 

În sfârșit ajungem în junglă, în jungla adevărată, 
indiscutabilă... 

Ei bine, în plină junglă, întâlnim terenuri cultivate cu grijă, 
îngrădite de copaci înscriși ambientului, printre care se remarcă 
construcţii efectiv luxoase. 

Îmi privesc ceasul cu oarecare neliniște. 

— Grăbit? îmi aruncă printre două pufăieli de lulea. 

— Mai am trei ore până la decolarea avionului de Paris... 

— Ne vom întoarce în timp util. 

Ghida mea direcționează mașina către o platformă de pământ 
mărginită de o barieră-frontieră, pe care un bătrân chior o ridică 
rapidos, zărindu-ne. 

Mrs. Goodyeard frânează în parcarea puţin aglomerată la 
această oră a zilei. la un binoclu din torpedoul jeepului și mă 
târăște după ea până la terasa a ceea ce este, după toate 
aparențele, un club de golf. Urcată pe o bancă înaltă cercetează 
terenul în lung și-n lat. Cu binoclul înfipt în ochi, ai zice că-i 
amiralul Nelson în bătălia de la Trafalgar Square, înainte de a fi 
împușcat ca un răcan de rând. Notez, în paranteză, că Nelson, 
acest imbecil fericit, ar fi putut supravieţui fără probleme în 
castelul strămoșilor săi. Eu, personal, am detestat și voi 
continua să detest marota asta a unora de a vrea să intre în 
dicționare cu capul sub braţ! 


VP - 158 


Fără a-și asuma aceleași riscuri, femeia-pipă sondează 
terenul, cu ochi de vultur, prelungiţi de lentile care măresc. 

Scoate un rânjet. 

— lată omul! 

Îmi fâlfâie binoclul arătându-mi doi tipi, aproape de gaura 12: 
un jucător cu părul alb, îmbrăcat într-un pulover roșu și un băiat 
de mingi cu părul negru îmbrăcat într-un bluzon albastru. 

lau binoclul, potrivesc șarful și mă zgâiesc cu atenţie. Nicio 
îndoială: e Victor Heatravaire conform tuturor pozelor și 
descrierilor de care dispun, un Victor Heatravaire pe punctul de 
a ajusta o minge, cu crosa ridicată și picioarele în căutarea 
poziţiei ideale. 

Joacă golf cu aplicaţie și pasiune în vreme ce, la Paris, toată 
lumea e-ngrijorată de soarta sa. 

Furios, îi dau binoclul colonelului de dragoni și mă lansez de-a 
lungul greenului. 

e 

Mingea albă, dură și gofrată, se prelinge încetișor, ca o 
picătură de spermă și termină prin a intra în gaură. 

Pentru mine golful prezintă tot atâta interes cât sexul 
îngerilor. Se pare că solicită multă mișcare ceea ce-i bine pentru 
sănătate. De acord; dar nu văd necesitatea să faci pași la iarbă 
verde, pocnind un rahat mic, de culoare albă, pentru a-l băga 
într-o găurică nenorocită. După foc, piatra șlefuită și roata, omul 
a inventat sfera. Și de atunci viaţa s-a mumificat (pardon: 
modificat) teribil. Există, pe o sferă, omul. Are, în general, încă 
două care-i atârnă de cur. În plus a mai inventat câteva sfere ca 
să se distreze. 

Aplaud. 

— Bravo, D-le. Heatravaire, Thailanda vă reușește, iată o 
lovitură bună! 

Tresare și se uită la mine. 

— Mă cunoști? 

— Până acum, doar din poză. 

Îi arăt legitimaţia mea, pe care bine c-au băgat-o în plastic, 
prea trebuie s-o mângâi des. 

— Oh! Oh! Poliţia? 

— Foarte oficioasă: o iniţiativă a prietenului dumneavoastră 
Achile, la cererea fiului dumneavoastră. Sunt îngrijoraţi, la Paris, 
fără vești de la dumneavoastră. V-aţi schimbat identitatea? 

Victor Heatravaire îi dă bastonul boyului și-mi pune o mână 
grea pe umăr. E un tip simpatic, un fel de copil bătrân, răzvrătit, 
cu pielea aspră și poroasă. Ochi de om solid care știe să 
privească viitorul graţie lor. 

— Da, da, îmi închipuiam eu că n-o să fie fără probleme și că 
ăștia vor încerca să mă sugă, dacă pot, până la os. 

— Care ăștia? 

— Păi toţi... Ceilalţi, dumneata, ei, fiul meu, pielea aia de vacă 
de Clarisse! P-asta o cunoști? 

— Am întrevăzut-o. 

— E suficient pentru a-ţi face o idee, nu? 

— Totalmente. 

— Și ce părere ai? 

— Că-i o cotoroanţă pisăloagă. 

Izbucnește în râs. 

— Bravo! Îmi placi, băiete. Într-adevăr, o ticăloasă bătrână și 
plină de molii, în stare să-ţi facă găuri în cap. L-ai văzut și pe fiul 
meu? 

— L-am văzut. 

— Părerea ta? 

— Un căcăcios incapabil. 

— Zece din zece! Înțelegi că, ajuns la vârsta mea, înconjurat 
de oameni acri, leneși, sau tâmpiţi și constatând că afacerile se 
prăbușesc, îţi vine cheful să-ţi retragi miza din joc și să crăpi 
liniștit sub alte ceruri? 

— Înţeleg perfect domnule H&atravaire. 

— Înseamnă că ești prea deștept ca să rămâi poliţist. Vezi, 
puștiule, am început să-mi pun întrebări din ziua în care am 
agăţat o gagicuţă la drug-storul Saint-Germain și-am constatat 
că nu purta nici chiloţi nici sutien. Mi-am zis: „S-a dus dracului 
Victore, nu mai ești în circuit cu manufactura ta de lenjerie 
intimă, va trebui să te reconvertești. Dar să mă reconvertesc 
pentru cine? Pentru o bătrână japiţă de care n-am avut curajul 
să mă debarasez? Pentru pămpălăul puturos care-mi tăvălește 
numele prin baruri? Rahat! Rahat! Rahat! Am început să-mi 
organizez ieșirea: să realizez cea mai mare sumă de bani care- 
mi era accesibilă, s-o convertesc în franci elveţieni și să-mi 
procur o identitate falsă. Știi cum mă numesc acum? 

— Alphonse Dadet? sugerez. 

Marchez un număr sporit de puncte în stima sa. 

— La naiba! Cum ai ghicit? 

— Nu sunteţi omul care să caute acte false în bistrourile din 
Montmartre. Pur și simplu aţi luat identitatea unui tip care trăia 
cu dumneavoastră, care avea vârsta dumneavoastră și care era 
născut în ţara dumneavoastră. Idee genială prin simplitatea ei: 
lumea îl va căuta pe Victor Heatravaire, nicio clipă pe Alphonse 
Dadet! 

— Ei bine puștiule, îți merge mintea! 

— Da' de unde, mă prefac doar. 

— Nu-ţi poţi da seama ce delicii m-au încercat când, ajuns la 
Bangkok, mi-am rupt pașaportul adevărat și-am tras apa după 
el, la aeroport! 

— Îmi imaginez. Și acum ce proiecte aveţi? 

— Să trăiesc. Am reînceput bine. Vezi tu, dacă pun la 
socoteală încă douăzeci de ani de existenţă, asta-mi dă treizeci 
de milioane de franci vechi pe an, pentru nevoile mele. Pentru 
un tip singur, e corect. Mă voi duce în jurul lumii să cunosc 
bucătăria și curvele tuturor ţărilor, voi juca golf, marota mea, ca 
să mă ţin în formă, pe scurt, voi trăi. Spune, puștiule, n-ai să mă 
dai de gol? Îi vei spune acestui nătăfleţ de Achile că ai eșuat... 
Contez pe tine? 

Mă uit la el. De ce oare o undă de emoție mă ia de gât, așa, 
dintr-odată? De ce oare mă simt fratele acestui bărbat? Atât de 
apropiat lui; într-un acord nesfârșit cu el! Victor Heâatravaire a 
avut marea revelaţie a solitudinii umane, a știut s-o accepte, să 
și-o asume. Continuă să se bată, dar altminteri. Să se bată 
pocnind mingea lui de golf, regulând gagici și halind languste, 
căutând, pe ţărmuri inedite, să vadă dacă nu-i cumva pe-acolo! 
A avut marele curaj să taie toate punţile care-l legau de trecut și 
de cotidian. Găsesc că-i un bărbat frumos și sigur, pe aceste 
hectare de peluză bine întreţinută, un îndrăzneț. Puternic, cu 
pumnii goi și părul său cărunt, proptit pe bălegarul amintirilor. 

— Puteţi conta pe mine domnule... Dadet, îi șoptesc. lertaţi- 
mă că v-am deranjat. 

OCLUZIE 


Mă duc la barul Jumbo-jetului 747, căpiat de sforăielile lui 
Bérurier. 

Găsesc acolo un bătrânel simpatic, cu smocuri de păr în 
urechi și un nas cum DI Alfred Fabre-Luce visează că are, în 
coșmarurile sale. g 

Bătrânelul conversează singurel cu o sticlă de Bordeaux. Imi 
surâde. Mă invită. Îmi mărturisește că a șters-o de la locul său în 
timp ce nevastă-sa vizitează WC-ul, căci ea și doctorii îi interzic 
alcoolul pe motiv de tensiune jucăușă. 

Se prezintă: Samuel Goldenberg-Levy, bijutier în Marais. 

Continuăm conversaţia. Mă întreabă dacă mi-a plăcut 
Bangkok-ul. Eu răspund că așa și așa... 

Îl simt că vrea să dea din cap, negând sau afirmând, dar este 
împiedicat de sechelele reumatismului articular cronic. 

— Exagerat, exagerat! Îmi spune. Templele lor? Fără valoare. 
Și vrei să-ţi revelez o chestie? Buddha lor de aur din sanctuarul 
Wat Trimit? Aiurea, propagandă turistică. Am verificat discret: 
nu-i de aur! 


SFÂRȘIT 

